- NEH
- ←
- ۱
- →

NEH
۱
نِحِميانين اورشلئم اوچون نئگارانچيليغي ۱ خَکَليا اوغلو نِحِميانين سؤزلري: من ائيئرمئنجي ائلده کئسلِو آييندا شوشَن قالاسيندا اولارکن ۲ قارداشلاريمدان بئري خَناني و يهودادان بعضی آداملار گلدئلر. من اونلاردان اسئرلئکدن قاچيب قورتولان يهودئلرله اورشلئم باره‌ده سوروشدوم. ۳ منه بله ددئلر: “اسئرلئکدن قاچيب قورتولانلار اورادا، وئلايتده بؤيوک مشقّت و خجالت ائچئنده ياشاييرلار. اورشلئمئن دوواري وئران اولوب، دروازالاري دا يانديريليبدير.” ۴ بو سؤزلري اشئتدئکده اوتوروب آغلاديم. گونلرله ياس توتدوم؛ گؤيلر تاريسينين حوضوروندا اوروج توتوب دوعا ادئردئم.
نِحِميانين دوعاسي ۵ ددئم: “يالواريرام، ای گؤيلرئن تاريسي رب! ای بؤيوک و زَهملي تاري کي، سني سِوَنلرله، امرلرئنه عمل ادنلرله اؤز عهدئنه صادئق قاليب محبّت گؤرسدئرسن! ۶ قوي قولاغين اشئتسئن، گؤزلرئن گؤرسون کي، حوضوروندا ائندي اتدئيئم دوعاني اِشئده‌سن. گجه-گوندوز قوللارين اولان ائسرايئل اؤولادلاري اوچون دعا ادئب، سنه اتدئيئمئز گوناهلاري اعتئراف ادئرم. من ده آتالاريم دا گوناه اتمئشئک. ۷ سنه چوخ پئسلئک اتمئشئک. قولون موسايا بويوردوغون امرلره، قايدالارا و حؤکملره عمل اتمه‌مئشئک. ۸ قولون موسايا بويوردوغون سؤزو خاطيرلا کي، دِمئشدئن: «اگر خيانت اده‌سئنئز، سئزي خالقلار آراسينا سَپَلَيه‌جيم. ۹ آمّا اگر منه طرف دؤنه‌سئنئز و امرلرئمي توتوب اونلارا عمل اده‌سئنئز، گؤيلرئن او باشينا قووولسونوز بِله، اورادان سئزي بئر يره ييغاجاغام. او يره گتئره‌جيم کي، آديمي اورادا ساکئن اتمَيه سچمئشم.» ۱۰ اونلار سنئن قوللارين و خالقيندير کي، اونلاري بؤيوک قودرتله و قووّتلي اَلئنله قورتاردين. ۱۱ يارب، يالواريرام، بو قولونون دوعاسينا و او قوللارينين دوعاسينا کی، سنئن آدينا احتئرام اتمکدن ذؤوق آليرلار، دئقّتله قولاق آس! بو گون قولونون ائشئني اوغورلو ات و بو کئشئنئن گؤزونده اونا لوطف قازاندير.” من او واخت پادشاهين ساقئسي ائدئم.

- NEH
- ←
- ۱
- →

© 2008 Bible Society of Azerbaijan