- JOB
- ←
- ۳۸
- →

۳۸
۱ او زامان رب فيرلانان يل ائچئندن اَيّوبا جاواب ورئب ددی: ۲ “بو کئمدئر کي، معرئفتسئز سؤزلرله مشورتي قارالدير؟ ۳ ائندي کئشي کئمي بِلئني باغلا؛ سندن سوروشاجاغام، سن ده منه جاواب وره‌جکسن. ۴ يرئن بونؤوره‌سئني من قويارکَن، سن هارادايدين؟ دِه منه، اگر آنلاغين وار. ۵ ائندي کي، بئلئرسن، دِه گؤروم اونون اؤلچوسونو کئم قويدو؟ يا دا اؤلچو خطّئني اونون اوستونه کئم چکدی؟ ۶ پايالاري نه‌يئن اوستونه قويولدو؟ کونج داشيني کئم قويدو؟ ۷ او زامان سحر اولدوزلاري بئرلئکده اوخويوردولار و تارينين بوتون اؤولادلاري شادليقدان هاراي چکئردئلر. ۸ دهنز بطندن چيخيب فيشقيرارکَن، اونو قاپيلار آراسيندا کئم باغلادي؟ ۹ او زامان کي، بولودلاري اونا پالتار اتدئم، اونو قالين قارانليقدا قونداق اتدئم؟ ۱۰ او زامان کي، سرحدئني اونا چکدئم، قاپيلاريني و چفته‌لرئني قويدوم؟ ۱۱ او زامان کي، ددئم: بورايا قدر گله‌جکسن، آرتيق يوخ، و سنئن مغرور شپه‌لرئن بورادا داياناجاق؟ ۱۲ عؤمرونده اولوب سحره امر اده‌سن شَفَقه يرئني گؤرسده‌سن؟ ۱۳ بله کي، ير اوزونو اوجلاريندان توتسون، شر آداملاري اوستوندن سئلکئب آتسين؟ ۱۴ اونون شکئلي دَيئشئر، مؤهور وورولاندا پالچيقدا عکسي قالان کئمي، پالتارداکي قيريشلار کئمي گؤزه گؤرونور. ۱۵ پئس آداملارين ائشيغي باتيريلار، قالديرديقلاري قوللاري سينار. ۱۶ هچ اولوب دهنزئن منبعلرئنه بئر گده‌سن؟ درئنلرئن دئبئنده بئر گَزه‌سن؟ ۱۷ اولوب اؤلوم قاپيلاري سنه گؤرسه‌دئلسئن؟ ظولمت کؤلگه‌سئنئن دروازالاريني گؤروبسن؟ ۱۸ دونيانين گِنئشلئيئني آنلاييبسان؟ دِه گؤروم، اگر بوتون بونلاري بئلئرسن. ۱۹ ائشيق مسکنئنه گدن يول هارادادير؟ قارانليغين اوتوردوغو ير هارادادير کي، ۲۰ آليب اونلاري يرلرئنه آپاراسان؟ مگر اِولرئنئن يوللاريني بئلئرسن؟ ۲۱ البتّه کي، بئلئرسن، چونکي او زامان دوغولموشدون! سن چوخ ائل‌لر ياشاييبسان! ۲۲ هچ اولوب قارين آنبارلارينا بئر گئره‌سن؟ دولونون آنبارلاريني بئر گؤره‌سن؟ ۲۳ من اونلاري دارليق زاماني اوچون، جنگ و موحارئبه گونلري اوچون ساخلاييرام. ۲۴ هانسي يوللا ائشيق ياييلار؟ شرق يلئنئن اَسدئيي ير هارادادير؟ ۲۵ کئم سِل‌لر اوچون آرخ، ائلديريم اوچون يول آچدي کي، ۲۶ آدام اولمايان دئياري، ائنسان ياشامايان چؤللري سولاسين؟ ۲۷ صحرالار-بئيابانلار دويونجا سو ائچسئن، و يردن ياشيل اوت گؤيَرتسئن؟ ۲۸ آيا ياغيشين آتاسي وار؟ شِح دامجيلاريني کئم ياراتدي؟ ۲۹ بوز کئمئن بطنئندن چيخيب؟ گؤيدن دوشَن شاختاني کئم دوغوب؟ ۳۰ سولار نه زامان داش کئمي بَرک اولور؟ درئنلرئن اوزو نه زامان دونور؟ ۳۱ آيا ثورَيّا اولدوزلاريني زنجئرلرله باغلايا بئلرسن؟ جبّارين باغلاريني آچا بئلرسن؟ ۳۲ آيا هر بورجو اؤز واختيندا چيخاردا بئلرسن؟ و يا دوبّي-اکبري اوغوللاري ائله بئرلئکده هئدايت اده بئلرسن؟ ۳۳ آيا گؤيلرئن قانونلاريني بئلئرسن؟ ير اوزونه اولارين حاکئمئيّتئني قورا بئلرسن؟ ۳۴ آيا سَسئني بولودلارا اوجالادا بئلرسن، اله کي، سو سِلي سني بوروسون؟ ۳۵ آيا شئمشَکلري گؤندره بئلرسن، اله کي، گدئب سنه دسئنلر: باخ، بوراداييق؟ ۳۶ اوره‌‌يه کئم حئکمت قويدو؟ و يا ذِهنه کئم آنلاق وردی؟ ۳۷ کئم بولودلاري حئکمتله سايا بئلر؟ گؤيلرئن کوپلرئني کئم بوشالدا بئلر؟ ۳۸ او زامان کي، تورپاق قورو پالچيق کئمي بَرکله‌يئر. و کَسَکلر بئربئرئنه ياپيشير؟ ۳۹ آيا دئشي شئر اوچون شئکاري سن اوولاييرسان و يا جاوان آصلانلارين آجليقلاريني سن دويورورسان، ۴۰ او زامان کي، يووالاريندا اوتورورلار، و يا مِشه‌لئکده کمئنده ياتيرلار؟ ۴۱ قارغايا يِمه‌يئني کئم حاضيرلايير، او زامان کي، بالالاري تارينين درگاهينا باغيريرلار، و يمکلري اولماديغينا گؤره آوارا گَزئرلر؟

- JOB
- ←
- ۳۸
- →

© 2008 Bible Society of Azerbaijan