- EZK
- ←
- ۳۸
- →

۳۸
گوگ ضئدّئنه نبئلئک ۱ منه ربّئن بو سؤزو نازئل اولدو: ۲ “ای بشر اوغلو، ماگوگ اؤلکه‌سئندن اولان مِشِکئن و توبالين باش رهبري گوگا اوز توت و اونون ضئدّئنه نبئلئک ادئب دِه کي، ۳ پروردئگار رب بله ديئر: «ای مِشِکئن و توبالين باش رهبري گوگ، من سنئن ضئدّئنه‌يَم. ۴ سني گری قايتاراجاغام، چنه‌لرئنه چنگل‌لر تاخاجاغام. سني، بوتون قوشونو، آتلاري، بوتون تجهئز اولونموش آتلي‌لاري، سئپر، قالخان و قيلينجلا سئلاحلانميش بؤيوک قوشونو قوووب چيخارداجاغام. ۵ اونلارلا بئرلئکده قالخان و دَبئلقه‌يه بورونموش فارسلاري، کوشلولاري، پوطلولاري، ۶ گومِري و اونون بوتون قوشونلاريني، اوزاق شئمالدان بِيت توگَرماني و اونون بوتون قوشونلاريني، بونلارلا بئرلئکده بئر چوخ خالقلاري قوووب چيخارداجاغام. ۷ حاضير اول! اطرافيندا ييغيلميش او بؤيوک قوشونلا بئرلئکده حاضيرلاش. اونلارا سن ريئس اولاجاقسان. ۸ اوزون مودّتدن سونرا دؤيوشه چاغيريلاجاقسان. گله‌جک ائل‌لرده قيلينجدان قورتولوب راحاتلانان اؤلکه‌يه هوجوم اده‌جکسن. او اؤلکه‌نئن ساکئنلري چوخلو خالقلارين ائچئندن ائسرايئل داغلارينا ييغيليبلار. بو داغلار همئشه خاراباليق ائدي، آمّا اونلارين ساکئنلري خالقلار آراسيندان گری قايتاريليبلار و هاميسي آسايئش ائچئنده ياشاييرلار. ۹ سن، بوتون قوشونون و سنئنله بئرلئکده بئر چوخ خالق چيخيب طوفان کئمي گله‌جکسئنئز، اؤلکه‌نئن اوستونو توتان بولودا بَنزه‌يه‌جکسئنئز.» ۱۰ پروردئگار رب بله ديئر: «او گون آغلينا بعضی دوشونجه‌لر گله‌جک، پئس بئر نئيّت قوروب ۱۱ دئيه‌جکسن: ‹دووارسيز کَندلري اولان او اؤلکه‌يه هوجوم اده‌جيم. آسايئش و آرامليق ائچئنده ياشايان آداملارين اوستونه گده‌جيم. بو کَندلرئن هاميسي دووارسيزدير، دروازالاري دا، سورگولري ده يوخدور. ۱۲ وئران اولموش شهرلرده ياشايان خالقي قارت ادئب ماليني تالان اده‌جيم.› سوروسو و مالي اولان، دونيانين اورتاسيندا ياشايان بو مئلّتلرئن آراسيندان ييغيلميش خالقين ضئدّئنه اَلئني اوزاداجاقسان. ۱۳ شِبا و دِدان اهالئسي، تَرشئش تاجئرلري، و بوتون کَندلرئنئن اهالئسي سنه دئيه‌جکلر: ‹قارت اوچون گلئبسن؟ تالان اتمک، قيزيل-گوموش گؤتورمک، مال-حيوان و اشيا آپارماق، بول قنئمت اَله کچئرتمک اوچوندور کي، قوشون ييغيبسان؟›» ۱۴ بونا گؤره ده، ای بشر اوغلو، نبئلئک ادئب گوگا دِه کي، پروردئگار رب بله ديئر: «او گون خالقيم ائسرايئل آسايئش ائچئنده ياشاياندا بونو مگر درک اتميه‌جکسن؟ ۱۵ سن و سنئنله بئرلئکده بئر چوخ خالقلاردان اولان و هاميسي آتا مئنمئش بؤيوک بئر قوشون، گوجلو بئر قوشون اؤز يِرئندن، اوزاق شئمالدان گله‌جکسئنئز. ۱۶ اؤلکه‌ني بورويَن بئر بولود کئمي خالقيم ائسرايئلئن اوستونه هوجوم اده‌جکسئنئز. ای گوگ، گله‌جکده سني اؤز اؤلکه‌مئن اوستونه گتئره‌جيم کي، گؤزلري قاباغيندا موقدّسلئيئمي سنئن واسئطَنله گؤرستدئيئم زامان مئلّتلر منی تانييا بئلسئن.» ۱۷ پروردئگار رب بله ديئر: «مگر سن او آدام ديئلسن کي، قدئم زامانلاردا ائسرايئل پيغمبرلري واسئطه‌سئله اونون حاقّيندا دانيشديم؟ سني اونلارين اوستونه گتئره‌جيئم باره‌ده بو پيغمبرلر او واخت ائللر نبئلئک اتدئلر. ۱۸ او گون، گوگ ائسرايئل تورپاغينا هوجوم اتدئيي گون، قضبئم آلوولاناجاق.» پروردئگار رب ديئر. ۱۹ «قيرتئمله و شئدّتلي قضبئمله دِيئرم کي، او گون ائسرايئل تورپاغيندا قطعن بؤيوک بئر زلزله اولاجاق. ۲۰ دهنزده‌کي باليقلار، گؤيده‌کي قوشلار، چؤلده‌کي حيوانلار، يرده سورونن بوتون جانلي‌لار و يِر اوزونده‌کي بوتون ائنسانلار حوضورومدا تئترَيه‌جکلر. داغلار يِرله بئر اولاجاق، قاياليقلار اوچاجاق، بوتون دووارلار ييخيلاجاق. ۲۱ بوتون داغلاريمدا گوگون اوستونه گتمه‌يه بئر قيلينج چاغيراجاغام.» پروردئگار رب بويورور، «هر کس قارداشينين اوستونه قيلينج چکه‌جک. ۲۲ اوستونه وبا گتئرئب قانيني تؤکه‌رک اونو موحاکئمه اده‌جيم. اونون، قوشونلارينين و يانيندا گلن چوخلو خالقلارين اوستونه لِيسان ياغيشي، ائري دولو دنه‌لري، اود و گوگورد ياغديراجاغام. ۲۳ بلجه عظمتئمي و موقدّسلئيئمي گؤرسه‌دئب، بئر چوخ مئلّتلرئن گؤزو قاباغيندا اؤزومو تانيداجاغام. او واخت بئله‌جکلر کي، رب منم.»

- EZK
- ←
- ۳۸
- →

© 2008 Bible Society of Azerbaijan