- PSA
- ←
- ۵۲
- →

۵۲
۱ نه اوچون پئسلئيه فخر ادئرسن، اي گوجلو؟
تارينين محبّتي دائمي‌دئر. ۲ سنئن دئلئن پئسلئک ائختئراع ادئر،
ائتي بئر اولگوج کئمي‌دئر، اي حئيله‌گر. ۳ سن پئسلئيي ياخشيليقدان،
يالاني دا دوز دانيشماقدان داها چوخ سوئرسن. سِلا ۴ بوتون هلاک ادن سؤزلري سوئرسن،
سن، اي حئيله چيخاردان دئل! ۵ تاري دا سني همئشه‌لئک ييخاجاق،
چاديريندان سني توتوب پارچالاياجاق،
کؤکونو دئرئلر دئياريندان چيخارداجاق. سِلا ۶ صالح آداملار بونو گؤروب قورخاجاقلار.
اونا گولوب دئيه‌جکلر: ۷ “باخين، بودور او آدام کي،
تاريني اؤز پناهي اتمه‌دي،
لاکئن دؤولتئن چوخلوغونا اعتئماد ادئب،
اؤزگه‌لري محو اتدي.” ۸ آمّا من تارينين اوئنده ياشيل زيتون آغاجي کئمئيم؛
من تارينين محبّتئنه ابده‌جک اعتئماد ادئرم. ۹ اتدئکلرئن اوچون سنه ابده کئمي حمد اده‌جيم؛
موتقّي آداملارينين حوضوروندا
سنئن آدينا اومئد باغلاياجاغام،
چونکي سنئن آدين ياخشي‌دير.

- PSA
- ←
- ۵۲
- →

© 2008 Bible Society of Azerbaijan