- ISA
- ←
- ۶۵
- →

۶۵
دئکباشلار جزا چکه‌جکلر ۱
“قوياجاغام کي، منی سوروشمايانلار منی تاپسينلار،
قوياجاغام کي، منی آختارمايانلار منی تاپسينلار.
آديملا چاغيريلمايان مئلّته ددئم:
«بورادايام! بورادايام!» ۲ پئس يوللا گِدن، اؤز دوشونجه‌لري ائله حرکت ادن،
دئکباش بئر خالقا بوتون گون اَللرئمي اوزاتميشام، ۳ او خالق کي، باغلاردا قوربان کَسئب،
کَرپئجلرئن اوستونده بوخور يانديريب،
گؤزوم قاباغيندا همئشه منی قيزديرير؛ ۴ قبئرئستانليقدا اوتوروب گئزلي يِرلرده گجه‌له‌يئر،
دونگوز اَتي يِيئر،
قابلاريندا حارام اَت قاينادير. ۵ او خالق کي، بئربئرئنه ديئر: «اوزاق دور،
منه ياخينلاشما، چونکي من سندن موقدّسم.»
بونلار بورنوما توستودور،
بئر اوددور کي، بوتون گون يانير. ۶ باخ، قاباغيمدا بونلار يازيليب:
من ساکئت اولماياجاغام،
لاکئن اونلارين عوضئني وره‌جيم،
عمل‌لرئني باشلارينا چِوئره‌جيم. ۷ اونلارين تقصئرلرئنئن، آتالارينين دا تقصئرلرئنئن جزاسيني
اونلارا چکدئره‌جيم.” رب بويورور.
“چونکي اونلار داغلارين باشيندا بوخور يانديريبلار،
تپه‌لرئن باشيندا منه کوفر ديئبلر،
اونا گؤره ده من اوّلکي عمل‌لرئني اؤلچوب،
اونلارين عوضئني اونلارا چکدئره‌جيم.” ۸ رب بله ديئر:
“نجه اوزوم سالخيميندا شئره تاپيلير و بئري ديئر:
«سالخيمي محو اتمه‌يئن، چونکي ائچئنده برکت وار.»
من ده قوللاريمين خاطئرئنه بله اده‌جيم کي،
اونلارين هاميسيني محو اتمه‌يئم. ۹ يعقوبدان نسئل يِتئشدئره‌جيم،
يهودا نسلئندن داغلاريما وارئث چيخاجاق؛
بلی، سِچئلمئش خالقيم اوراني ائرث آلاجاق.
منئم قوللاريم اورادا ساکئن اولاجاقلار. ۱۰ منی آختاران خالقيم اوچون شارون سورولرئن اوتلاغي،
عاکور دره‌سي مال-حيوانين راحاتلانديغي يِر اولاجاق. ۱۱ لاکئن سئز، ای ربّی ترک ادنلر،
موقدّس داغيمي ياددان چيخاردانلار،
طالِع آللاهينا سوفره آچانلار،
قئسمَت آللاهينا جاملاردا شراب تقدئم ادنلر، ۱۲ من ده سئزي قيلينجا قئسمَت اده‌جيم،
باشينيز کَسئلمَک اوچون، هامينيز بويون اَيه‌جکسئنئز.
چونکي من چاغيرديم، لاکئن سئز جاواب ورمه‌دئنئز،
من دانيشديم، لاکئن سئز قولاق آسمادينيز.
گؤزومده پئس اولاني اتدئنئز،
منه مقبول اولماياني سِچدئنئز.” ۱۳ بونا گؤره ده پروردئگار رب بله ديئر:
“باخين، قوللاريم يئيه‌جکلر، آمّا سئز آج قالاجاقسينيز،
باخين، قوللاريم ائچه‌جکلر، آمّا سئز سوسوز قالاجاقسينيز،
باخين، قوللاريم سِوئنه‌جکلر، آمّا سئز اوتاناجاقسينيز. ۱۴ باخين، قوللاريم شاد بئر اورَکله شادليق اده‌جکلر،
آمّا سئز اورَک آغريسيندان قيشقيراجاقسينيز،
کَدَرلي بئر روحلا اولوياجاقسينيز. ۱۵ سئزئن آدينيز سِچئلمئش خالقيمين آغزيندا لعنت کئمي قالاجاق.
پروردئگار رب سئزي اؤلدوره‌جک،
لاکئن اؤز قوللارينا باشقا آد وره‌جکدئر. ۱۶ چونکي اؤلکه‌ده کئم برکت ائسته‌سه،
حقئقتئن تاريسي طرفئندن برکت آلاجاق؛
اؤلکه‌ده کئم آند ائچسه،
حقئقتئن تاريسي طرفئندن آند ائچه‌جکدئر.
چونکي کِچمئش اذئيّتلر ياددان چيخارديليب
گؤزومون قاباغيندان گئزلي‌دئر.
تزه يِر، تزه گؤيلر ۱۷ چونکي باخ، من تزه گؤيلر و تزه بئر يِر ياراديرام.
قاباقکي شيلر بئر داها خاطيرلانماياجاق،
هچ يادا دوشميه‌جک. ۱۸ ياراتديقلاريمدا همئشه سِوئنئن، شادليق ادئن.
چونکي باخ، اورشلئمي شادليق اوچون،
ساکئنلرئني سِوئنج اوچون ياراديرام. ۱۹ من اورشلئم اوچون سِوئنه‌جيم،
خالقيم اوچون شادلاناجاغام.
اورادا بئر داها نه آغلاشما سَسي اولاجاق،
نه ده فرياد سَسي اِشئدئله‌جک. ۲۰ اوشاقلار آرتيق کؤرپه چاغلاريندا اؤلميه‌جکلر،
اوزون عؤمور سورمه‌ين بئر قوجا اولماياجاق،
چونکي يوز ياشيندا اؤلَنلر جاوان ساييلاجاقلار،
يوز ياشينا چاتمايان گوناهکار، لعنت آلتيندا ساييلاجاق. ۲۱ اونلار اِولر تئکئب اورادا ساکئن اولاجاقلار،
اوزوم باغلاري اَکئب مِيوه‌سئندن يئيه‌جکلر. ۲۲ تئکدئکلري اِوده اؤزگه‌لر ياشاماياجاق،
اَکدئکلري باغين مِيوه‌لرئني باشقالاري يِميه‌جک.
چونکي خالقيمين عؤمورو آغاجلار عؤمورو کئمي اوزون اولاجاق،
سِچئلمئشلرئم اَللرئنئن ائشلرئندن کِف اده‌جکلر. ۲۳ اونلار عبث يِره اَللَشميه‌جکلر،
اؤولادلاري بلالارلا اوزلَشميه‌جکلر.
چونکي اونلار ربّئن طرفئندن برکت آلانلارين نسلئدئرلر؛
اؤولادلاري دا اونلارلا. ۲۴ اِله ده اولاجاق کي، اونلار منی چاغيرماميشدان، من اونلارا جاواب وره‌جيم، اونلار حله دانيشارکَن من اِشئده‌جيم. ۲۵ قوردلا قوزو بئر يرده اوتلاياجاق، شئر اؤکوز کئمي سامان يئيه‌جک، و ائلانين يِدئيي تورپاق اولاجاق. موقدّس داغيمين هچ بئر يِرئنده هچ کئمه ضرر دَيميه‌جک، هچ بئر کس او بئرئسئني محو اَتميه‌جک.” رب بله ديئر.

- ISA
- ←
- ۶۵
- →

© 2008 Bible Society of Azerbaijan