- MIC
- ←
- ۷
- →

۷
مئکانين مرثئيه‌سي ۱
واي منئم حاليما!
من بئر آداما بَنزه‌يئرم کي،
ياي مؤوسوموندن سونرا
ميوه‌سي تامام ييغيلميش،
تَنَکلري ده تمئزلَنمئشدئر؛
اوندا يمک اوچون نه اوزوم سالخيمي قاليب،
نه ده نوبارليق بئر انجئر کي، اونا هوس اِدئم. ۲ اؤلکه‌ده تاريني تانييان آدام قالماييب،
ائنسانلار آراسيندان صادئق آدام محو اولوب.
هامي قان تؤکمک اوچون کمئنده دورور،
قارداش قارداشا تله قورور. ۳ پئس ائشلره اَللرئنئن ائکئسي ده زئرَکدئر،
هم ريئسلر، هم ده حاکئملر روشوت طلب ادئرلر،
گوجلو آدام جانينين ائسته‌دئيئني اعلان ادئر،
هاميسي نئيّتلر قورورلار. ۴ بونلارين لاپ ياخشيسي تئکاندان دَيَرسئزدئر،
اَن صالح آدامي دا خاشاکدان پئسدئر.
اونون گؤزَتچئلرئنئن ائخطار اتدئيي گون،
سنئن جزا گونون گلئب.
ائندي اونلار چاشباش قاليبلار. ۵ قونشونوزا ائنانمايين،
دوستونوزا بِل باغلامايين،
حتّا قوينونوزدا ياتان آروادينيزدان بِله،
آغزينيزي مؤحکم ساخلايين. ۶ چونکي اوغول آتاسينا خور باخير،
قيز آناسينين، گلئن ده قايين‌آناسينين ضئدّئنه قالخير.
آدامين دوشمنی اؤزونون اِو اهلي اولوب. ۷ آمّا منه گلئنجه،
من ربّه باخاجاغام،
منی خئلاص ادن تاريني گؤزلَيه‌جيم.
تاريم منئم سَسئمي اشئده‌جک،
قورتولوش يولو ۸ حاليما سِوئنمه، ای دوشمنئم!
من ييخيلسام دا، قالخاجاغام.
قارانليقدا ساکئن اولسام دا،
رب منئم نوروم اولاجاق! ۹ ربّئن قضبئنه دؤزه‌جيم،
چونکي من اونا گوناه اتمئشم،
او زاماناجاق کي، او منئم داعواما يِتئشسئن،
و عدالت يرئنه يِتئشسئن.
او منی ائشيغا چيخارداجاق،
اونون صالحلئيئني گؤره‌جيم. ۱۰ دوشمنئم بونو گؤره‌جک، خجالت ائچئنده بوغولاجاق.
او منه دمئشدي:
“تارين رب هارادادير؟”
گؤزلرئم بو دوشمنه باخاجاق،
و او واخت او، کوچه‌لرده تاپدالانان پالچيق کئمي اولاجاق. ۱۱ ای اورشَلئم، او گون سنئن دووارلارينين برپا گونو اولاجاق،
او گون سرحدلرئن گِنئشلَنه‌جک. ۱۲ او گون خالقين آشوردان،
مئصئر شهرلرئندن،
مئصئردن فرات چايينا قدر اوزانان تورپاقلاردان،
دهنزدن دهنزه‌جک، داغدان داغاجاق،
سنئن يانينا قاييداجاق. ۱۳ ير اوزو ساکئنلرئنئن عمل‌لرئنه گؤره
وئران اولاجاق.
ربّئن ائسرايئله شَفقتي ۱۴ اؤز خالقينا، مئراثين اولان سورونه،
اَلئنده اولان عصا ائله چوبانليق ات.
او، مِشه‌لئکده ائندي تَک باشينا ساکئندئر؛
محصول‌لو بئر زَمئنئن آراسيندا.
قوي کِچمئش گونلرده‌کي کئمي
باشان و گئلعاددا اوتلاسينلار. ۱۵ “مئصئردن چيخديغين گونلرده‌کي کئمي
سنه مؤجوزه‌لر گؤرسده‌جيم.” ۱۶ مئلّتلر بونو گؤره‌جکلر،
بوتون قووّتلرئندن اوتاناجاقلار.
اَل‌لري ائله آغيزلاريني يوماجاقلار،
قولاقلاري کار اولاجاق. ۱۷ ائلان کئمي تورپاغي يالاياجاقلار،
يِر اوزونون سوروننلري کئمي،
يووالاريندان اَسه-اَسه چيخاجاقلار.
دهشت ائچئنده رب تاريميزين حوضورونا گله‌جکلر،
سندن قورخاجاقلار. ۱۸ سنئن کئمي بئر تاري کئمدئر،
سن کي، خاطاني باغيشلاييرسان،
مئراثيندان صاغ قالانلارين عاصئلئيئني عَفو ادئرسن؟!
او کي، قضبئني ابده‌جک ساخلامير،
چونکي محبّت گؤرسدمَيي خوشلايير. ۱۹ گئنه بئزه شَفقَت گؤرسده‌جک؛
بوتون خاطالاريميزي آياق آلتينا آتاجاق.
بلی، سن بئزئم بوتون گوناهلاريميزي دهنزئن درئنلئکلرئنه آتاجاقسان. ۲۰ قدئم زاماندا آتالاريميزا آند ائچدئيئن کئمي
يعقوب نسلئنه حقئقتي،
ائبراهئم اؤولادلارينا دَيئشئلمَز محبّتئني گؤرسده‌جکسن.

- MIC
- ←
- ۷
- →

© 2008 Bible Society of Azerbaijan