- GEN
- ←
- ۴
- →

۴
قايِن و هابئل ۱ آدام آروادي حَوّا ائله ياخينليق اتدي و حَوّا بويلو اولوب قايني دوغدو. و ددي: “ربّئن کؤمَيي ائله بئر ائنسان دونيايا گتئردئم.” ۲ سونرا حَوّا اونون قارداشي هابئلي دوغدو. هابئل چوبان اولدو، آمّا قاين اَکئنچی. ۳ بئر مودّت کچندن سونرا قاين تورپاغين مئيوه‌سئندن ربّه هدئيّه تقدئمي گتئردی. ۴ هابئل ده سوروسونده ائلک دوغولان حيوانلاردان بئر نچه‌سئني و اونلارين پئيئني هدئيّه تقدئمي گتئردي. رب هابئلي و اونون تقدئمئني قبول اتدی، ۵ آمّا قايني و اونون تقدئمئني قبول اتمه‌دي. بونا گؤره ده قاين چوخ قضبله‌نئب قاش-قاباغيني ساللادي. ۶ رب قاينه ددي: “نئيه قضبله‌نئبسن؟ نئيه قاش-قاباغيني ساللاييبسان؟ ۷ اگر ياخشي اولاني اده‌سن، مگر قبول اولونمازسان؟ اگر ياخشي اولاني اتميه‌سن، گوناه قاپينين آغزيندا کمئن قوروب سني گؤزله‌يئر، آمّا سن اونا قالئب گلملی‌سن.” ۸ قاين قارداشي هابئلله دانيشدي. اونلار چؤلده ائکن، قاين قارداشي هابئلئن اوستونه يوگوروب اونو اؤلدوردو. ۹ او زامان رب قايندن سوروشدو: “قارداشين هابئل هارادادير؟” قاين ددي: “بئلمئرم، مگر من قارداشيمين کشئکچئسئيم؟” ۱۰ رب ددي: “سن نه ادئبسن؟ قارداشينين قاني تورپاقدان منه فرياد ادئر. ۱۱ ائندي بو تورپاغين لعنتي آلتينداسان؛ او تورپاق کي آغزيني آچيب کی، سنئن اَلئنله تؤکولن قارداش قانيني اودسون. ۱۲ تورپاغي بِجَردئيئن زامان او داها گوجونو سنه ورميه‌جک. ير اوزونده قاچاق و سرگردان اولاجاقسان.” ۱۳ قاين ربّه ددي: “جزام چکه بئله‌جيئمدن داها آرتيقدير. ۱۴ باخ، بو گون سن مني بو تورپاقلاردان قوووبسان. من ده سنئن حوضوروندان گئزله‌نئب ير اوزونده قاچاق و سرگردان اولاجاغام. کئم ده منه راست گلسه، مني اؤلدوره‌جک.” ۱۵ رب اونا ددي: “بونا گؤره کئم قايني اؤلدورسه، اوندان يدّي قات ائنتئقام آليناجاق.” رب قاينه بئر علامت قويدو کي، کئم اونا راست گلسه، اونو اؤلدورمه‌سئن. ۱۶ بلجه قاين ربّئن حوضورونو ترک اتدي و عَدن باغينين شرق سمتئنده، “نود” تورپاغيندا ياشاماغا باشلادي.
قايِنئن نسلی ۱۷ قاين آروادي ائله ياخينليق اتدي و آروادي بويلو اولوب خنوخو دوغدو. او زامان او، بئر شهر تئکدی، شهره اوغلو خنوخون آديني وردی. ۱۸ خنوخدان عئراد اولدو. عئراد مِخويائلئن آتاسي اولدو، مِخويائل مِتوشائلئن آتاسي اولدو، مِتوشائل لَمِکئن آتاسي اولدو. ۱۹ لَمِک ائکي آرواد آلدي: بئرئنئن آدي عادا، او بئرئنئن آدي زئلّا ائدی. ۲۰ عادا يابالي دوغدو. يابال او آداملارين آتاسي اولدو کي، چاديردا ياشاييرلار و سورو ساخلاييرلار. ۲۱ اونون قارداشينين آدي يوبال ائدي. يوبال او آداملارين آتاسي اولدو کي، هر جور طنبور و نِي چاليرلار. ۲۲ زئلّا دا توبَل-قايني دوغدو. توبَل-قاين بورونجدن و دمئردن هر جور آلَتلر دوزلدن ائدي. باجيسينين آدي دا نَعَما ائدی. ۲۳ بئر دفه لَمِک آروادلارينا ددي:
“اي عادا و زئلّا، سسئمي اشئدئن،
اي لَمِکئن آروادلاري، سؤزومه قولاق آسين:
مني يارالاديغي اوچون بئر آدام اؤلدوردوم،
مني ووردوغو اوچون بئر جاوان اؤلدوردوم. ۲۴ اگر قاين اوچون يدّي قات قئصاص آليناجاقسا،
لَمِک اوچون يتمئش يدّي قات آليناجاق.”
شِت و اَنوش ۲۵ آدَم گئنه آروادي ائله ياخينليق اتدي و حَوّا بئر اوغلان دوغوب آديني شِت قويدو و ددي: “هابئلئن يرئنه کی، قاين اؤلدوردو، تاري منه آيري بئر نسئل تعيئن اتدی.” ۲۶ شِتئن ده بئر اوغلو اولدو و آديني اِنوش قويدو. او زامان ائنسانلار ربّه سئتايئش اتميه باشلاديلار.

- GEN
- ←
- ۴
- →

© 2008 Bible Society of Azerbaijan