- ISA
- ←
- ۸
- →

۸
ربّئن جزاسي ۱ او واخت رب منه بله ددي: “بؤيوک بئر لؤوحه گؤتور و اوستونده آيدين حرفلرله ياز: مَهِر شَلال خاشبَز. ۲ کاهئن اورئيا ائله يِبِرِکيا اوغلو زَکَرياني اؤزومه اِعتئبارلي شاهئد سِچه‌جيم.” ۳ سونرا من نَبئيه ائله ياخينليق اتدئم و او بويلو اولوب بئر اوغلان دوغدو. رب منه ددي: “اونون آديني مَهِر شَلال خاشبَز قوي. ۴ چونکي کؤرپه «آتام، آنام» دِمه‌يي اؤيرَنمه‌دن، دَمَشقئن ثروتي و سامئره‌نئن قنئمتي آشور پادشاهينا آپاريلاجاق.” ۵ رب منئمله گئنه دا‌نيشيب بله ددی: ۶ “بو خالق ساکئت آخان شئلواَخ سولاريني ردّ ادئب،
رِصئنله رِمَليانين اوغلونا مِيل سالديقلارينا گؤره
، ۷ باخ، پروردئگار، فَراتين جوشان قودرتلي سولاريني،
يعني آشور پادشاهي و اونون قووّتئني بو خالقين اوستونه گتئره‌جک.
بو سولار اؤز ياتاقلاريندان يوخاري قالخاراق آشيب داشاجاق. ۸ بو سولار يهوداني بورويوب باساجاق، اؤلکه‌نئن بوغازينا قدر چاتاجاق.
قانادلارينين آچيليشي سنئن اؤلکه‌ني باشدان-باشا اؤرته‌جک، ای عئمانوعِل!” ۹ قيريلين، ای خالقلار، دارماداغين اولون!
ای يِر اوزونون بوتون اوزاق اؤلکه‌لري، اِشئدئن!
دؤيوشه حاضيرلاشين و دارماداغين اولون!
بلی، دؤيوشه حاضيرلاشين و دارماداغين اولون! ۱۰ بئرلئکده مصلحتله‌شئن، لاکئن بوشا چيخاجاق؛
ائسته‌دئيئنئز قدر دانيشين، آمّا هچ بئر سؤز دوغرو اولماياجاق،
چونکي تاري بئزئمله‌دئر.
ربّئن اؤز خالقينا خبردارليغي ۱۱ رب گوجلو بئر قووّتله منئمله دانيشيب امر اتدي کي، بو خالقين توتدوغو يوللا گتمه‌يئم. و ددی: ۱۲ “دِمَيه‌جکسئنئز: بو دسئسه‌دئر!
بوتون او شيلر حاقّيندا کي، بو خالق اونو دسئسه چاغيرير.
اونلارين قورخدوقلاريندان قورخمايين، لرزه‌يه گلمه‌يئن. ۱۳ قوشونلار ربّئني موقدّس سايمالي‌سينيز،
سئزئن قورخونوز او اولاجاق،
سئزئن لرزه‌‌نئز او اولاجاق! ۱۴ او، موقدّس مکان اولاجاق،
آمّا ائسرايئلئن ائکي پادشاهليغينا ييخان داش و بودره‌مه قاياسي،
اورشلئم ساکئنلرئنه تله و تور اولاجاق. ۱۵ بئر چوخلاري بودره‌يه‌جکلر،
ييخيليب قيريلاجاقلار،
تله‌يه دوشوب اسئر آپاريلاجاقلار.” ۱۶ شهادتي ساخلا، تعلئمي شاگئردلرئم آراسيندا مؤهورله! ۱۷ يعقوب نسلئندن اوزونو گئزله‌دن ربّی گؤزلَيه‌جيم؛ اونا اومئدله باخاجاغام. ۱۸ باخ، من و ربّئن منه وردئيي اؤولادلار، ائسرايئلده قوشونلار ربّئنئن نئشانه‌لر و عجايئبلرئيئک، او رب کي، صحيون داغيندا ساکئندئر. ۱۹ سئزه بعضی آداملار دئيَنده کي، «پيچيلداييب ميرتيلدايان جئندارلارلا، روح‌چاغيرانلارلا مصلحتله‌شئن»، اونلارا بله جاواب ورئن: «مگر خالق اؤز تاريسيندان مصلحت آلمامالي‌دير؟ دئرئلر باره‌سئنده مگر اؤلولردن مصلحت آلارلار؟ ۲۰ تارينين تعلئمئنه و شهادتئنه دؤنمَک گرک! اگر اونلار تارينين کلامي موطابئقئنه دانيشماسالار، اونلار اوچون نور شفقي ساچماياجاق. ۲۱ اونلار چاره‌سئز و آج قاليب، اؤلکه‌ني دولانيب گَزه‌جکلر. آج قالاندا قضبلَنه‌جکلر، يوخارييا باخارکن پادشاهلاريني و اؤزلرئنئن تاريسيني لعنتلَيه‌جکلر. ۲۲ سونرا يِره نظر سالاجاقلار، و باخ، سيخينتيدان، قارانليقدان، و قورخونج پرئشانليقدان باشقا هچ بئر شي گؤرميه‌جکلر. قالين ظولمته آتيلاجاقلار.”

- ISA
- ←
- ۸
- →

© 2008 Bible Society of Azerbaijan