- EXO
- ←
- ۲۰
- →

۲۰
تارينين اون فرماني ۱ تاري بوتون بو سؤزلري دانيشيب، بله ددي: ۲ “سئزي مئصئر تورپاغيندان، نؤکرچئلئک اِوئندن چيخاردان تارينيز رب، منم. ۳ مندن باشقا آللاهلارين اولماياجاق. ۴ اؤزون اوچون هچ بئر بوت، نه يوخاريدا، گؤيده و يا آشاغيدا، يرده، نه ده يرئن آلتيندا ييغيلان سولارداکي شيلرئن هچ بئرئنئن صورتئني دوزلتميه‌جکسن. ۵ بله شيلرئن قاباغيندا سجده‌يه دوشوب عئبادت اتمه. چونکي من، سنئن تارين رب، قيرتلئيم. مندن نئفرت ادن آتالارين جزاسيني، اوچونجو-دؤردونجو نسئله قدر اؤولادلارينا چکدئره‌رم. ۶ آمّا منی سِوئب امرلرئمه عمل ادنلره، مئنلر نسئله قدر محبّت گؤرسده‌رم. ۷ رب تارينين آديني بوش يره آغزينا گتئرمه، چونکي رب اونون آديني بوش يره آغزينا آلاني جزاسيز قويماز. ۸ سَبّت گونونو ياددا ساخلاييب، موقدّس گون کئمي ساي. ۹ آلتي گون چاليشيب بوتون ائشلرئني گؤر. ۱۰ لاکئن يدّئنجي گون، تاري ربّئن سَبّت گونودور. بو گون سن، اوغلون، قيزين، قولون، کنئزئن، حيوانين، يانيندا ياشايان ياد اِلئن، هچ بئر ائش گؤرمه‌سئن. ۱۱ چونکي آلتي گون عرضئنده رب گؤيلر و يري، دهنزي و کائناتداکي هر شيي ياراتدي، لاکئن يدّئنجي گون ائستئراحت اتدي. بونون اوچون رب سَبّت گونونه برکت ورئب، اونو موقدّس سايدي. ۱۲ آتا و آنانا حؤرمت ات کي، تارين ربّئن سنه وره‌جيي تورپاقدا عؤمرون اوزون اولسون. ۱۳ قتل اتمه. ۱۴ زئنا اتمه. ۱۵ اوغورلوق اتمه‌. ۱۶ کئمسه‌‌نئن ضئدّئنه يالان شاهئدلئک اتمه. ۱۷ کئمسه‌نئن اِوئنه، آروادينا، قولونا، کنئزئنه، اؤکوزونه، اِششه‌يئنه، اونون هچ نه‌يئنه طاماح سالما.”
خالقين قورخوسو ۱۸ بوتون خالق گؤي گورولتوسونو، شئمشَکلري، کَره‌ناي سَسئني اشئدئب، داغين توستولَنمه‌سئني گؤرنده تئتره‌دئلر و اوزاقدا دوردولار. ۱۹ موسايا ددئلر: “سن دانيش، بئز ده اشئدک. قوي تاري بئزئمله دانيشماسين، مبادا اؤلَک.” ۲۰ موسا خالقا ددي: “قورخمايين، تاري اونا گؤره گلئب کي، سئزي ائمتاحانا چکسئن و اونون قورخوسو گؤزونوزون قاباغيندا اولسون کي، گوناه اتميه‌سئنئز.” ۲۱ خالق اوزاقدا دوراندا، موسا اورادا تارينين اولدوغو آغير قارانليغا ياخينلاشدي.
قوربانلار باره‌ده قانونلار ۲۲ رب موسايا ددي: “ائسرايئل اؤولادلارينا بله دئيه‌جکسن: «سئز گؤردونوز کي، من سئزئنله گؤيلردن دانيشديم. ۲۳ مندن ساوايي، باشقا آللاهلار دوزلتمه‌يئن؛ اؤزونوز اوچون نه قيزيلدان، نه ده گوموشدن آللاهلار دوزلتمه‌يئن. ۲۴ منئم اوچون تورپاقدان قوربانگاه دوزَلَت و يانديرما و باريش قوربانلارينيز اولاراق اؤز قويون-کچي و مال-حيوانينيزي اونون اوستونده قوربان اده‌جکسئنئز. آديمي يادئگار اوچون قويدوغوم هر يره گلئب، سنه برکت وره‌جيم. ۲۵ اگر منئم اوچون داشدان قوربانگاه دوزَلده‌سن، يونما داشدان تئکميه‌جکسن، چونکي اونون اوستونده اگر آلَتله ائشلَيه‌سن، اونو نجئس ادرسن. ۲۶ عاييبين آچيلماماق اوچون، منئم قوربانگاهيما پئلّه‌ ائله چيخماياجاقسان.

- EXO
- ←
- ۲۰
- →

© 2008 Bible Society of Azerbaijan