- JDG
- ←
- ۲۱
- →

۲۱
بِنيامئن قبئله‌سئنئن سونراکي عاقئبتي ۱ ائسرايئللی‌لر مئصپادا آند ائچئب دِمئشدئلر: “بئزدن هچ کئم قيزيني بِنيامئنلئيه اَره ورمه‌يه‌جک.” ۲ خالق بِيت ائله گدئب اورادا آخشاما قدر تارينين حوضوروندا اوتوردولار و باغيريب آجي-آجي آغلاديلار. ۳ اونلار ددئلر: “ای ائسرايئلئن تاريسي رَب، نئيه ائسرايئلده بله حادئثه باش وردي؟ نه اوچون بو گون ائسرايئلدن بئر قبئله اَسکئلدي؟” ۴ او گونون صاباحي خالق تزدن قالخيب اورادا ربّه بئر قوربانگاه تئکدئلر و يانديرما و باريش قوربانلاري تقدئم اتدئلر. ۵ ائسرايئل اؤولادلاري ددئلر: “بوتون ائسرايئل قبئله‌لرئندن کئم وار کي، ربّئن قاباغينداکي ييغينيميزا گلمه‌دي؟” چونکي مئصپادا ربّئن حوضورونداکي ييغينا گلمه‌يَنلر حاقّيندا بَرک آند ائچمئشدئلر کي، اونلار اؤلدورولمه‌لي‌دئرلر. ۶ ائسرايئل اؤولادلاري اؤز هموطنلري بِنيامئنلی‌لردن اؤتري کَدَرله‌نئب ديئردئلر: “بو گون ائسرايئلدن بئر قبئله کَسئلدي. ۷ اونلاردان صاغ قالانلارا آرواد تاپماق اوچون نه اِدَک؟ آخي اونلارا قيزلاريميزي اَره ورمه‌مک اوچون ربّئن حاقّينا آند ائچمئشئک.” ۸ سونرا ددئلر: “ائسرايئل قبئله‌لرئندن مئصپا‌يا، ربّئن حوضورونا کئم گلمه‌يئب؟” ييغين اوچون اوردوگاها يابِش‌گئلعاددان هچ کئم گلمه‌مئشدي، ۹ چونکي خالق سئياهييا آليناندا، يابِش‌گئلعاد اهالئسئندن هچ کئم اورادا ديئلدي. ۱۰ جاماعات اورايا اون ائکي مئن ائگئد جنگ‌آور گؤنده‌رئب اونلارا امر اتدئلر: “گدئن، يابش گئلعاد اهالئسئني اونلارين آروادلار و اوشاقلاري ائله بئر قيلينج آغزيندان کچئردئن. ۱۱ اده‌جيئنئز ائش بله اولاجاق: هر کئشئني و کئشي ائله ياتان آروادلارين هاميسيني کامئل محو ادئن.” ۱۲ يابش گئلعاد اهالئسي آراسيندا دؤرد يوز باکئره قيز تاپديلار کي، هچ کئشي ائله ياتماميشديلار. و اونلاري کَنَعان تورپاغيندا اولان شئلوداکي اوردوگاها گتئردئلر. ۱۳ بوتون جاماعات رئمّون قاياسيندا اولان بِنيامئن اؤولادلارينين يانينا آدام گؤندرئب اونلارلا دانيشديلار و اونلاري باريشيغا چاغيرديلار. ۱۴ او واخت بِنيامئنلی‌لر قاييتديلار و يابش گئلعاد آروادلاريندان صاغ قالان آروادلار اونلارا ورئلدي، لاکئن گتئرئلَنلر اونلارين هاميسينا چاتمادي. ۱۵ خالق بِنيامئنلی‌لردن اؤتري کَدَرلَندي، چونکي رب ائسرايئل قبئله‌لري آراسيندا بئر ياريق آچميشدي. ۱۶ سونرا جاماعاتين آغساقّاللاري ددئلر: “قالانلار اوچون نجه آرواد تاپاق؟ چونکي بِنيامئنده‌کي آروادلار هلاک اولوبلار.” ۱۷ ددئلر: “بنيامئنده صاغ قالان اوغوللارين وارئثي اولمالي‌دير کي، ائسرايئلدن بئر قبئله سئلئنمه‌سئن. ۱۸ بئز قيزلاريميزي اونلارا اَره وره بئلمه‌رئک، چونکي ائسرايئل اؤولادلاري آند ائچئب دِمئشدئلر کي، “لعنت اولسون او آداما کي، بِنيامئنلئيه قيز ورئر.” ۱۹ و ددئلر: “باخين بِيت‌ائلئن شئماليندا، بِيت‌ائلدن شِکِمه چيخان اصلي يولون شرقئنده، لِبونانين جنوبوندا اولان شئلودا ائل‌به‌ائل ربّئن بايرامي اولور.” ۲۰ بلجه، بِنيامئن اؤولادلارينا بله امر اتدئلر: “گدئن و اوزوم باغلاريندا کمئنده دورون ۲۱ و گودون. اگر شئلو قيزلاري اويناماق اوچون چيخديلار، جَلد باغلاردان چيخين، هر کس بئر شئلو قيزيني اؤزونه آرواد گؤتوروب بِنيامئن تورپاغينا گتسئن. ۲۲ اگر اونلارين آتالاري، يا دا قارداشلاري بئزئم يانيميزا شئکايته گلسه‌لر، اونلارا دئيه‌رئک: “بئزئم خاطئرئمئزه بِنيامئنلی‌لري باغيشلايين، چونکي اسئر آلديغيميز قيزلار هاميسينا چاتمادي. سئز ده اونلارا قيز ورمه‌دئيئنئزه گؤره تقصئرکار ديئلسئنئز.»” ۲۳ بِنيامئن اؤولادلاري بله ده اتدئلر و اؤز سايلارينا گؤره اوينايان قيزلاردان گؤتوروب آپارديلار. اونلار گدئب اؤز ائرثي تورپاقلارينا قاييتديلار و شهرلري تزه‌دن تئکئب اونلاردا ياشاديلار. ۲۴ او واخت ائسرايئل اؤولادلاري اوراني ترک اتدئلر. هر بئري اؤز قبئله‌سئنه و اؤز عايئله‌سئنئن يانينا قاييتدي، هر بئري اؤز ائرثي تورپاغينا گتدي. ۲۵ او گونلرده ائسرايئلده پادشاه يوخ ائدي؛ هَره اؤز گؤزونده دوغرو گؤرونَن ائشي ادئردي.

- JDG
- ←
- ۲۱
- →

© 2008 Bible Society of Azerbaijan