- ISA
- ←
- ۶۴
- →

۶۴
۱ يارب، کاش گؤيلري ياريب اِنَيدئن،
اِله کي، داغلار حوضوروندا تئتره‌سئن! ۲ آلوو کوللوغو يانديران کئمي،
اود سويو قاينادان کئمي،
آديني دوشمنلرئنه تانيتديرايدين کي،
مئلّتلر حوضوروندا لرزه‌يه گلسئن! ۳ سن گؤزلَمه‌دئيئمئز عظمتلي ائشلر ادنده،
يِر اوزونه اِندئن، داغلار حوضوروندا تئتره‌دي. ۴ اونا اومئد باغلايان اوچون بله ائشلر ادن تاريني،
ازلدن بَري، سندن باشقاسيني نه گؤز گؤروب، نه ده قولاق اشئدئب. ۵ صالح ائشلره شادليقلا عمل ادنلرئن،
سنئن يوللارينلا گدئب سني خاطيرلايانلارين گؤروشويونه گلئرسن.
باخ، سن قضبلي ائدئن، چونکي بئز گوناها باتديق،
گوناهدا اوزون بئر مودّت ياشاديق؛
نجه خئلاص اولا بئله‌رئک؟! ۶ هاميميز نجئس بئري کئمي اولموشوق،
بوتون صالح عمل‌لرئمئز نجئس اَسکئيه بَنزه‌يئر.
هاميميز يارپاق کئمي سولوروق،
شر عمل‌لرئمئز بئزي کولَک کئمي سوووروب آپارير. ۷ سنئن آديني چکَن يوخدور،
سنه باغلانماق اوچون جان آتان بئري يوخدور.
چونکي اوزونو بئزدن دؤنده‌رئبسن،
بئزي شر عمل‌لرئمئزئن قودرتئنه تسلئم ادئبسن. ۸ آمّا ائندي، يارب، سنسن آتاميز،
بئز گئلئک، آمّا سن کوزه‌گر،
بئز هاميميز سنئن اَلئنئن ائشئيئک. ۹ يارب، چوخ قضبلنمه،
شر عمل‌لرئمئزي هچ واخت خاطيرلاما،
باخ، هاميميز سنئن خالقينيق، بونو نظره آل. ۱۰ موقدّس شهرلرئن صحرايا، صحيون چؤللويه دؤنوب،
اورشلئم وئران قاليب. ۱۱ آتالاريميزين سنه حمد اتدئکلري يِر،
موقدّس و گؤزل معبدئمئز اودلا يانيب؛
بوتون دَيَرلي شيلرئمئز خارابا قاليب. ۱۲ بوتون بونلاردان سونرا،
يارب، مگر گئنه ده اؤزونو اوزاق ساخلاياجاقسان؟
مگر ساکئت قاليب بئزي داها دا ذلئل اده‌جکسن؟

- ISA
- ←
- ۶۴
- →

© 2008 Bible Society of Azerbaijan