- LUK
- ←
- ۱۰
- →

۱۰
عئسا يتمئش شاگئردي گؤنده‌رئر ۱
بوندان سونرا رب يتمئش نفر داها تعيئن اتدي و اونلاري ائکي‌‌-​ائکي، اؤزوندن قاباق، گده​جه‌يي هر شهر و هر يره گؤنده‌ردي. ۲ و اونلارا ددي: “محصول چوخ، لاکئن ائشچئلر آزدير. اونا گؤره ده محصولون صاحئبي اولان ربّه يالوارين کي، محصولونو ييغماق اوچون ائشچئلر گؤنده‌رسئن. ۳ گدئن! من سئزي قوردلار آراسينا قوزولار کئمي گؤنده‌رئرم. ۴ نه کئسه گؤتورون، نه توربا، نه ده آياق قابي. يولدا دا هچ کسله سالاملاشمايين. ۵ هانسي اِوه گئره​سئنئز، اوّلجه ديئن: «بو اِوده سالاماتليق اولسون.» ۶ اگر اورادا سالاماتليق سِوَن بئر آدام اولسا، سالامينيز اونون اوستونده قالاجاق. اولماسا، سالامينيز اؤزونوزه قاييداجاق. ۷ او اِوده قالين. اونلارين نه‌يي وارسا، ييئن و ائچئن، چونکي ائشچي اؤز موزدونه لايئقدئر. اِودن اِوه کچمه‌يئن. ۸ بئر شهره گئردئيئنئز زامان، اگر سئزي قبول اتسه​لر، قاباغينيزا نه قويولسا، ييئن. ۹ اورادا اولان ناخوشلارا شفا ورئن و اونلارا ديئن کي، «تارينين پادشاهليغي سئزه ياخينلاشيب.» ۱۰ آمّا گئردئيئنئز شهرلردن هانسيندا سئزي قبول اتمسه​لر، اونون کوچه​لرئنه چيخيب ديئن: ۱۱ «شهرئنئزدن آياقلاريميزا ياپيشان توزو دا سئزئن ضئدّئنئزه چيرپيريق. لاکئن گئنه ده بئلئن کي، تارينين پادشاهليغي سئزه ياخينلاشيب.» ۱۲ سئزه ديئرم، قئيامت گونو سودومون حالي او شهرئن حاليندان داها آسان اولاجاق. ۱۳ واي سنه، اي خورازئن! واي سنه، اي بيت صيدا! چونکي سئزده باش ورن مؤجوزه​لر صور و صيدادا باش وِرسَيدي، اونلار چوخدان چولا بورونوب، کول ائچئنده اوتوروب، تؤوبه ادردئلر. ۱۴ آمّا قئيامت گونو صور و صيدانين حالي سئزئنکئندن داها آسان اولاجاق. ۱۵ و سن، اي گؤيه قدر قالخان کفرناحوم! اؤلولر عالمئنه قدر اِندئرئله​جکسن. ۱۶ سئزه قولاق آسان منه قولاق آسير و سئزي ردّ ادن مني ردّ ادئر؛ و مني ردّ ادن مني گؤنده‌ره‌ني ردّ ادئر.” ۱۷ يتمئش شاگئرد شادليقلا قاييتديلار و عئسايا ددئلر: “يارب! ائبلئسلر ده سنئن آديندا بئزدن ائطاعت ادئرلر.” ۱۸ عئسا اونلارا ددي: “شيطاني گؤردوم کي، گؤيدن ائلديريم کئمي دوشدو. ۱۹ باخين، من سئزه ائقتئدار ورمئشم کي، ائلانلاري، عقربلري و دوشمنئن بوتون قووّتئني آياق آلتيندا اَزه​سئنئز و هچ بئر شي سئزه ضرر وورماياجاقدير. ۲۰ بوندان سوئنمه‌يئن کي، روحلار سئزدن ائطاعت ادئرلر. بوندان سوئنئن کي، آدلارينيز گؤيده يازيليب.” ۲۱ عئسا او آندا روحن سوئنئب ددي: “اي آتا، گؤيون و يرئن ربّي! سنه شوکور ادئرم کي، بو شيلري بئلئجئلردن و آغيلّي‌لاردان گئزله‌دئب، کؤرپه​لره آچدين! بلي، آتا! چونکي سنئن ائسته‌دئيئن بله ائدي. ۲۲ هر شي آتام طرفئندن منه ورئلئب. اوغولون کئم اولدوغونو هچ کئم بئلمز، مگر آتا. و آتانين کئم اولدوغونو هچ کئم بئلمز، مگر اوغول و او آدام کي، اوغول اونا آچماق ائسته‌يئر.” ۲۳ و شاگئردلره دؤنوب اونلارا آيريجا ددي: “خوش او گؤزلرئن حالينا کي، سئز گؤرن شيلري گؤرور. ۲۴ چونکي سئزه ديئرم؛ چوخ پيغمبرلر و پادشاهلار سئزئن گؤردويونوز شيلري گؤرمک آرزوسوندا اولدولار، لاکئن گؤرمه‌دئلر. سئزئن اشئتدئيئنئز شيلري اشئتمک آرزوسوندا اولدولار، لاکئن اشئتمه‌دئلر.”
ياخشي سامئره​لي ۲۵ بئر شرئعت عالئمي دوردو و عئساني ائمتاحان اتمک اوچون اونا ددي: “اوستاد! نه ادئم کي، ابدي حياتي مئراث آليم؟” ۲۶ عئسا اونا ددي: “شرئعتده نه يازيليب؟ نجه اوخويورسان؟” ۲۷ شرئعت عالئمي عئسانين جاوابيندا ددي: “رب تاريني بوتون اوره‌يئندن، بوتون جانيندان، بوتون قووّتئندن و بوتون فئکرئندن سِو و قونشونو اؤزون کئمي سِو.” ۲۸ عئسا اونا ددي: “دوغرو جاواب وردئن. بونا عمل ات، ياشاياجاقسان.” ۲۹ لاکئن او، اؤزونو حاقلي چيخارتماق ائسته‌يئب عئسايا ددي: “اوندا منئم قونشوم کئمدئر؟” ۳۰ عئسا جاواب ورئب ددي: “بئر نفر اورشلئمدن ارئحايا گدن واخت، حرامي‌لرئن اَلئنه دوشدو. حرامي‌لر اونو سويدولار و يارالاييب ياريجان حالدا قويوب گتدئلر. ۳۱ تصادوفن بئر کاهئن او يوللا گدئردي. آدامي گؤره‌نده يولون او تاييندان کچدي. ۳۲ بئر لاوئلي ده او يره چاتيب آدامي گؤرن واخت، يولون او تاييندان کچئب گتدي. ۳۳ آمّا او يولدا سفره چيخان بئر سامئره​لي اونون يانينا يتئشدي و اونو گؤرن واخت، اونا يازيغي گلدي. ۳۴ آداما ياخينلاشدي و اونون يارالارينا زيتون ياغي ائله شراب تؤکوب باغلادي. و اونو اؤز اششه‌يئنه مئندئرئب، بئر مهمانخانايا گتئردي و اونون قيدئنه قالدي. ۳۵ او گونون صاباحي ائکي دئنار چيخارديب، مهمانخاناچييا وردي و ددي: «اونا ياخشي يتئش و اگر آرتيق خرجئن چيخسا، قاييداندا سنه وره​رم.» ۳۶ ائندي سنئن نظرئنه گؤره بو اوچ نفردن هانسي ائثبات اتدي کي، حرامي‌لرئن اَلئنه دوشن آداما بئر قونشودور؟” ۳۷ او آدام ددي: “اونا مرحمت گؤرسه‌دن آدام.” عئسا دا اونا ددي: “گت، سن ده بله ات.”
مارتا و مريمئن اوئنده ۳۸ عئسا، شاگئردلري ائله بئرلئکده يولا داوام ورئب بئر کنده گئردي. بورادا مارتا آدلي بئر آرواد اونو اؤز اوئنه دعوت اتدي. ۳۹ اونون مريم آدلي بئر باجيسي وار ائدي. مريم عئسانين آياقلارينين يانيندا اوتوروب اونون سؤزلرئنه قولاق آسيردي. ۴۰ لاکئن مارتا ائشئن چوخلوغوندان تلاش ائچئنده ائدي. مارتا عئسانين يانينا گلئب اونا ددي: “يارب، باجيمين مني خئدمت ائچئنده تک بوراخماسي، مگر سني ناراحات اتمئر؟ اونا ده کي، منه کؤمک اتسئن.” ۴۱ عئسا اونا جاواب ورئب ددي: “مارتا، مارتا، سن چوخ شيلر اوچون اوزولوب تلاش ادئرسن. ۴۲ آنجاق بئرجه شي وار. مريم ياخشي پايي سچئب و بو، اوندان آلينماياجاقدير.”

- LUK
- ←
- ۱۰
- →

© 2008 Bible Society of Azerbaijan