- NEH
- ←
- ۲
- →

۲
اَرتَخشَستانين نِحِمياني اورشلئمه گؤندرمه‌سي ۱ پادشاه اَرتَخشَستانين حاکئمئيّتئنئن ائيئرمئنجي ائلي، نئسان آيي ائدي. پادشاهين قاباغينا شراب قويولموشدو. من شراب جاميني قالديريب اونا وردئم. او گونه قدر من هچ واخت اونون حوضوروندا کَدَرلي گؤرونمه‌مئشدئم. ۲ پادشاه منه ددي: “گرچي ناخوش ديئلسن، اوزون نئيه بله قملي‌دئر؟ بو آنجاق اورَک قمي اولا بئلر.” او واخت من چوخ قورخدوم. ۳ پادشاها ددئم: “پادشاه همئشه صاغ اولسون! آتالاريمين دفن ادئلدئيي شهر خاراباليغا دؤنوب، دروازالاري دا يانديريليب. نجه قملي اولماييم؟” ۴ او واخت پادشاه مندن سوروشدو: “مندن نه ائسته‌يئرسن؟” من گؤيلرئن تاريسينا دوعا اتدئم. ۵ و پادشاها جاواب وردئم: “اگر پادشاها بو خوش گلئر و قولون سنئن گؤزونده لوطف تاپيب، منی يهودايا، آتالاريمين دفن ادئلدئيي شهره گؤندر کي، اوراني تزه‌دن تئکئم.” ۶ ملکه ده پادشاهين يانيندا اوتورموشدو. پادشاه مندن سوروشدو: “بو سفرئن نه قدر چکر؟ نه واخت قاييداجاقسان؟” منی گؤنده‌رمک پادشاها مقبول اولدو و من قاييداجاغيم واختي موعيّن اتدئم. ۷ سونرا پادشاها ددئم: “اگر پادشاها خوش گلئر، فَرات چايينين قربئنده‌کي وئلايتلرئن والئلري اوچون منه نامه‌لر ورئلسئن کي، يهودايا چاتانا قدر منی وئلايتلرئندن کچئرتسئنلر. ۸ هم ده پادشاهين مِشه نظارتچئسي آسافا نامه گؤندرئلسئن کي، تئر دوزَلتمک اوچون معبدئن يانينداکي قالا دروازالارينا، شهرئن دووارينا و ائقامتگاهيما آغاج ورسئن.» تارينين مرحمتلي اَلي اوستومده اولدوغونا گؤره، پادشاهدان نه ائسته‌دئم، منه وردی. ۹ فَرات چايينين قربئنده‌کي والئلرئن يانينا گتدئم و پادشاهين نامه‌لرئني وردئم. پادشاه منئمله بئرلئکده قوشون سرکرده‌لري ائله آتلي‌لار دا گؤندرمئشدي. ۱۰ خورونلو سنبَلّط و عَمّونلو مأمور طوبئيا بونو اشئتدئکده، ائسرايئل اؤولادلارينين خِيرئنه چاليشان بئر نفرئن گلدئيئندن خوشلانماديلار.
نِحِميانين داغيلميش دووارلارا نظر سالماسي ۱۱ اورشلئمه گلئب اورادا اوچ گون قالديم. ۱۲ گجه ائکن قالخيب يانيما بئر نچه آدام آلديم. هچ کسه آچماديم کي، تاري اورشلئم اوچون نه اتمک باره‌ده اوره‌يئمه نه قويوب. مئندئيئمدن باشقا هچ بئر حيوان دا گؤتورمه‌مئشدئم. ۱۳ گجه دره دروازاسيندان چيخيب اژداها قويوسونا و پِيئن دروازاسينا طرف گتدئم، اورشلئمئن داغيديلان دووارلارينا و يانديريلان دروازالارينا نظر سالديم. ۱۴ سونرا چشمه دروازاسينا و پادشاه حوووضونا طرف گتدئم، لاکئن مئندئيئم حيوان او يرلردن کچه بئلمئردي. ۱۵ بلجه گجه وادي بويونجا چيخيب دوواري گؤزدن کچئرتدئم. سونرا دؤنوب دره دروازاسيندان گئردئم و گری قاييتديم. ۱۶ حؤکومت مأمورلاري هارايا گتدئيئمي و نه اتدئيئمي بئلمئردئلر. يهودئلره، کاهئنلره، اعيانلارا، مأمورلارا و آيري وظئفه‌لي‌لره ده هچ بئر شي دانيشماميشديم. ۱۷ سونرا اونلارا ددئم: “دوشدويوموز بو پئس وضعئيّتي گؤرورسونوز؛ اورشلئم خاراباليغا چِورئلئب، دروازالارينا دا اود وورولوبدور. گلئن اورشلئمئن دوواريني تزه‌دن تئکَک کي، بوندان آرتيق روسوايچيليق ائچئنده قالماياق.” ۱۸ اونلارا ددئم کي، نجه تارينين مرحمتلي اَلي اوستومده ائدي و پادشاه منه نه سؤزلر ددی. او واخت اونلار ددئلر: “گلئن قالخاق، بورالاري تزه‌دن تئکَک.” بلجه اونلار بو خيئرلي ائش اوچون اَل-‌بئر اولدولار. ۱۹ لاکئن خورونلو سنبَلّط، عَمّونلو مأمور طوبئيا و عَرب گِشِم بوندان خبر توتاندا، بئزي اَله سالديلار و تحقئر ادئب ددئلر: “بو نه ائشدئر کي، ادئرسئنئز؟ مگر پادشاهين ضئدّئنه عوصيان قالديريرسينيز؟” ۲۰ من اونلارا جاواب ورئب ددئم: “گؤيلرئن تاريسي ائشئمئزي اوغورلو اده‌جک. اونون قوللاري اولان بئزلر قالخيب بوراني تئکه‌جيئک. سئزئن ده اورشلئمده نه پايينيز، نه حاقّينيز، نه ده آدينيز اولاجاق.”

- NEH
- ←
- ۲
- →

© 2008 Bible Society of Azerbaijan