- 1CO
- ←
- ۱۲
- →

۱۲
روحاني عطالار ۱
قارداشلار، ائسته‌مئرم کي، روحاني عطالار حاقّيندا دا بئخبر اولاسينيز. ۲ بئلئرسئنئز کي، بوتپرست ائکن، آزديريليب، دئلسئز بوتلرئن طرفئنه آپاريلدينيز. ۳ بونا گؤره سئزه بئلدئرئرم کي، تارينين موقدّس روحو واسئطه‌سئله دانيشان هچ کئم دمز کي، “عئسا ملعوندور.” هچ کئم ده دئيه بئلمز کي، “عئسا ربدئر”، مگر موقدّس روحون واسئطه‌سئله. ۴ عطالار جوربه​جور، لاکئن روح همن‌دئر. ۵ خئدمتلر جوربه​جور، لاکئن رب همن‌دئر. ۶ خئدمتلري يرئنه يتئرمه​يئن طرزلري ده موختلئف، لاکئن تاري همن‌دير، هاميدا هر شيي يرئنه يتئرن ده اودور. ۷ آمّا هر کسه روحون ظوهورو خيئر اوچون ورئلئر. ۸ موقدّس روحون واسئطه​‌سئله بئرئنه حئکمت کلامي، و اؤزگه بئرئنه اِله همن روحون واسئطه​‌سئله معرئفت کلامي ورئلئر. ۹ اؤزگه​سئنه همن روحون واسئطه​‌سئله ائمان ورئلئر، اؤزگه بئرئنه ده همن روحون واسئطه​‌سئله شفا عطالاري ورئلئر. ۱۰ بئرئنه مؤجوزه​لر ياراتماسي، بئرئنه نبئلئک، بئرئنه روحلاري تشخئص ورئب آييرد اتمک، بئرئنه موختلئف دئللر، بئرئنه ده دئللرئن ترجومه​سي. ۱۱ لاکئن بوتون بونلاري بئر و همن روح يرئنه يتئرئر و نجه کي، ائسته‌يئر، هر کسه فردن بؤلوشدوروب ورئر. ۱۲ نجه کي، بدن بئر اولدوغو حالدا، چوخلو عوضولره مالئکدئر، بدنئن ده بوتون عوضولري، چوخ اولدوقلاري حالدا، گئنه بئر بدندئرلر. مسئح ده اِله​دئر. ۱۳ چونکي بئر روحون واسئطه​‌سئله هاميميز بئر بدنه تعمئد اولونموشوق؛ ائستر يهودي اولاق، ائستر يونانلي؛ ائستر قول اولاق، ائستر آزاد. هاميميز دا بئر روحدان ائچدئرئلمئشئک. ۱۴ چونکي بدن بئر عوضودن يوخ، چوخ عوضودن عئبارتدئر. ۱۵ اگر آياق دسه: “چونکي اَل ديئلم، بدندن ده ديئلم”، مگر بو اونو بدندن آييرار؟ ۱۶ اگر قولاق دا دسه: “چونکي گؤز ديئلم، بدندن ده ديئلم”، مگر بو اونو بدندن آييرار؟ ۱۷ اگر بوتون بدن گؤز اولسايدي، نجه اشئده بئلردي؟ اگر بوتون بدن قولاق اولسايدي، نجه ائيي بئله‌ردي؟ ۱۸ آمّا تاري عوضولرئن هر بئرئسئني، اؤزو ائسته‌دئيي کئمي بدنده يرلشدئرئب. ۱۹ و اگر هاميسي بئر عوضو اولسايدي، بدن نه اولاردي؟ ۲۰ لاکئن ائندي عوضولر چوخ، آمّا بدن بئردئر. ۲۱ گؤز اَله دئيه بئلمز کي، “سن منه لازيم ديئلسن؟” و يا باش دا آياقلارا دئيه بئلمز کي، “سئز منه لازيم ديئلسئنئز.” ۲۲ عکسئنه، بدنئن داها ضعئف گؤرونن عوضولري چوخ دا لازيمديرلار. ۲۳ بدنئن داها آز دَيَرلي سايديغيميز عوضولرئنه داها چوخ دَيَر ورئرئک و بلجه خوش گؤرونمه‌ين عوضولرئمئز داها چوخ خوش گؤرونور. ۲۴ خوش گؤرونن عوضولرئمئز بونا مؤحتاج ديئللر. لاکئن تاري آز دَيَرلي عوضوه داها چوخ دَيَر گؤرسه‌دئب و بدني اِله ترتئب ورئب کي، ۲۵ بدنده آيريليق اولماسين، لاکئن عوضولر بئر​بئرئنئن قيدئنه قالسينلار. ۲۶ و اگر بئر عوضو عذاب چکئر، هامي عوضولر اونونلا عذاب چکرلر. و اگر بئر عوضو عئزّت قازانير، هامي عوضولر اونونلا شادليق ادرلر. ۲۷ سئز ده ائندي مسئحئن بدنئسئنئز، هر بئرئنئز ده اونون عوضولرئسئنئز. ۲۸ و تاري کئلئسادا بئرئنجي حوارئلري، ائکئنجي نبئلري، اوچونجو موعلّئملري، سونرا مؤجوزه ائشلرئني، سونرا شفا عطاسيني، سونرا کؤمک، ائداره، و موختلئف دئللري تعيئن ادئب. ۲۹ مگر هامي حواري‌دئر؟ مگر هامي نبئدئر؟ مگر هامي موعلّئمدئر؟ مگر هامي مؤجوزه ياراداندير؟ ۳۰ مگر هاميدا شفا عطالاري وار؟ مگر هامي دئللرده دانيشير؟ مگر هامي ترجومه ادئر؟ ۳۱ لاکئن سئز داها افضل عطالاري قيرتله ائسته‌يئن. من ده سئزه داها افضل يولو گؤرسه‌دئم.

- 1CO
- ←
- ۱۲
- →

© 2008 Bible Society of Azerbaijan