- JON
- ←
- ۳
- →

۳
نِينَوالي‌لارين تؤوبه اتمه‌سئ ۱ ربّئن سؤزو يونوسا ائکئنجي دفه نازئل اولدو: ۲ “قالخ، نِينَوايا، او بؤيوک شهره گت و سنه دئيه‌جيئم سؤزلري اونلارا جار چک.” ۳ يونوس ربّئن سؤزونه موطابئق قالخيب نِينَوايا گتدي. نِينَوا تارينين نظرئنده بؤيوک شهر ائدي. اوراني اوچ گونه گَزئب دولاشماق اولاردي. ۴ يونوس شهري گَزمه‌يه باشلاييب بئر گونلوک يول گتدي و جار چکه‌رک ددي: “قيرخ گوندن سونرا نِينَوا آلت-اوست اولاجاق!” ۵ نِينَوالي‌لار تارييا ائنانديلار، اوروج اعلان ادئب بؤيوکدن کئچئيه قدر هامي چول گِيئندي. ۶ بو خبر نِينَوا پادشاهينا چاتاندا، او، تختئندن قالخيب شاهليق شئنِلئني اَينئندن چيخارتدي و چول گِيئنئب کولون اوستونده اوتوردو. ۷ پادشاه نِينَوادا بئر اعلان صادئر اتدي کي، ديئردي: “پادشاهين و اونون اصئلزاده‌لرئنئن حؤکمونه موطابئق: نه ائنسانلار، نه حيوانلار، نه ناخيرلار، نه ده سورولر هچ نه يِمه‌سئنلر. اوتلاغا گتمه‌سئنلر و سو ائچمه‌سئنلر. ۸ هم ائنسانلار، هم ده حيوانلار چول گِيئنسئنلر و قووّتله تارييا فرياد اتسئنلر. هر کس اؤز پئس يولوندان و اَللرئنئن قدّارليغيندان دؤنسون. ۹ کئم بئلئر، بلکه تاري فئکئرئني دَيئشدئرئب رحمه گلر، آلوولانان قضبئني بئزدن دؤنده‌رَر و بئز محو اولماريق.” ۱۰ او زامان کي، تاري اونلارين پئس يولدان دؤندوکلري عمل‌لري گؤردو، اونلارا رحمي گلدي و گؤنده‌ره‌جيئني ددئيي بلاني اونلارين اوستونه گؤنده‌رمه‌دي. تاري بلاني گؤنده‌رمه‌دي.

- JON
- ←
- ۳
- →

© 2008 Bible Society of Azerbaijan