- NUM
- ←
- ۲
- →

۲
قبئله‌لرئن دوشَرگه يرلري ۱ رب موسا و هارونلا دانيشيب اونلارا ددي: ۲ «ائسرايئل اؤولادلاري حوضور چاديريني اَحاطه ادئب، بئر آز کناردا، هر بئري اؤز بايراغينين آلتيندا آتالارينين اِو اَهلئنئن نئشاني ائله دوشَرگه سالسينلار. ۳ شرق طرفئنده، گون دوغان طرف يهودا اوردوگاهينا عاييد بؤلوکلر اؤز بايراغينين آلتيندا دوشَرگه سالسينلار. يهودالي‌لارين رهبري عَمّئناداب اوغلو نَخشون اولسون. ۴ يهودا اوردوسوندا ۷۴۶۰۰ نفر سئياهييا آليندي. ۵ اونون يانيندا دوشَرگه سالانلار يئسّاکار قبئله‌سي اولاجاق. يئسّاکارلي‌لارين رهبري صوغَر اوغلو نِته‌نِل اولسون. ۶ اونون اوردوسوندان ۵۴۴۰۰ نفر سئياهييا آليندي. ۷ سونرا زِبولون قبئله‌سي دوشَرگه سالاجاق. زِبولون اؤولادلارينين رهبري خِلون اوغلو اِلئآب اولسون. ۸ اونون اوردوسوندان ۵۷۴۰۰ نفر سئياهييا آليندي. ۹ يهودا اوردوگاهيندان بؤلوکلرئنه گؤره بوتون ساييلانلار ۱۸۶۴۰۰ نفر ائدي. اونلار بئرئنجي کؤچه‌جکلر. ۱۰ جنوب طرفئنده رِعوبئن اوردوگاهينا عاييد بؤلوکلر اؤز بايراغينين آلتيندا دوشَرگه سالاجاقلار. رِعوبئنلی‌لرئن رهبري شِدِه‌اور اوغلو اِلئصور اولسون. ۱۱ رِعوبئن اوردوسوندان ۴۶۵۰۰ نفر سئياهييا آليندي. ۱۲ اونون يانيندا دوشَرگه سالانلار شَمعون قبئله‌سي اولاجاق. شَمعونلولارين رهبري صورئشَدّاي اوغلو شِلومئيِل اولسون. ۱۳ اونون اوردوسوندان ۵۹۳۰۰ نفر سئياهييا آليندي. ۱۴ سونرا جاد قبئله‌سي دوشَرگه سالاجاق. جادلي‌لارين رهبري دِعواِل اوغلو اِلياساف اولسون. ۱۵ اونون اوردوسوندان ۴۵۶۵۰ نفر سئياهييا آليندي. ۱۶ رِعوبئن اوردوگاهيندان فوجلارينا گؤره ساييلانلارين جَمي ۱۵۱۴۵۰ نفر ائدي. ائکئنجي اونلار کؤچه‌جکلر. ۱۷ سونرا حوضور چاديري يولا دوشسون و لاوئلی‌لرئن دوشَرگه‌سي، دوشَرگه‌لرئن اورتاسيندا اولسون. هَره نجه دوشَرگه ساليب، همئن نئظاملا، اؤز بايراغي آلتيندا يولا دوشسون. ۱۸ قرب طرفئنده اِفرايئم اوردوگاهينا عاييد بؤلوکلر اؤز بايراغينين آلتيندا دوشَرگه سالاجاقلار. اِفرايئملی‌لرئن رهبري عَمّئهود اوغلو اِلئشاماع اولسون. ۱۹ اِفرايئم اوردوسوندان ۴۰۵۰۰ نفر سئياهييا آليندي. ۲۰ اونون يانيندا مِنَسّه قبئله‌سي اولاجاق. مِنَسّه‌لی‌لرئن رهبري پِدَهصور اوغلو گَملي‌اِل اولسون. ۲۱ اونون اوردوسوندان ۳۲۲۰۰ نفر سئياهييا آليندي. ۲۲ سونرا بِنيامئن قبئله‌سي دوشَرگه سالاجاق. بِنيامئنلی‌لرئن رهبري گئدعوني اوغلو اَبئدان اولسون. ۲۳ اونون اوردوسوندان ۳۵۴۰۰ نفر سئياهييا آليندي. ۲۴ اِفرايئم اوردوگاهيندان فوجلارينا گؤره ساييلانلارين جَمي ۱۰۸۱۰۰ نفر ائدي. اوچونجو اونلار کؤچه‌جکلر. ۲۵ شئمال طرفئنده دان اوردوگاهينا عاييد بؤلوکلر اؤز بايراغينين آلتيندا دوشَرگه سالاجاقلار. دانلي‌لارين رهبري عَمّئشَدّاي اوغلو اَخئعَزَر اولسون. ۲۶ دان اوردوسوندان ۶۲۷۰۰ نفر سئياهييا آليندي. ۲۷ اونون يانيندا دوشَرگه سالانلار آشِر قبئله‌سي اولاجاق. آشِرلی‌لرئن رهبري عوکران اوغلو پَگعي‌اِل اولسون. ۲۸ اونون اوردوسوندان ۴۱۵۰۰ نفر سئياهييا آليندي. ۲۹ سونرا نَفتالي قبئله‌سي دوشَرگه سالاجاق. نَفتالی‌لرئن رهبري عِينان اوغلو اَخئرَع اولسون. ۳۰ اونون اوردوسوندان ۵۳۴۰۰ نفر سئياهييا آليندي. ۳۱ دان اوردوگاهيندان جَمي ۱۵۷۶۰۰ نفر سئياهييا آليندي. اؤز بايراقلارينين آلتيندا لاپ آخيري اونلار کؤچه‌جکلر.» ۳۲ ائسرايئل اؤولادلاريندان آتالارينين اِو اَهلئنه گؤره سئياهييا آلينانلار بونلاردير. اوردوگاهلاردان بؤلوکلرئنه گؤره جَمي ۶۰۳۵۵۰ نفر سئياهييا آليندي. ۳۳ آنجاق ربّئن موسايا امر اتدئيي کئمي، لاوئلی‌لر او بئري ائسرايئل اؤولادلاري ائله بئرلئکده سئياهييا آلينماديلار. ۳۴ ائسرايئل اؤولادلاري ربّئن موسايا امر اتدئيي هر شيي يرئنه يتئردئلر. بايراقلارينين آلتيندا بله دوشَرگه سالديلار و هر کس اؤز عايئله‌سي ائله آتاسينين اِو اَهلئنه گؤره بله يولا دوشدو.

- NUM
- ←
- ۲
- →

© 2008 Bible Society of Azerbaijan