- PSA
- ←
- ۱۸
- →

۱۸
(۲سم. ۲۲: ۱ - ۵۱)
موسئقي رهبري اوچون. ربّئن قولو داوودون مزمورو. داوود بو نغمه‌نئن سؤزلرئني او زامان ربّه اوخودو کي، اونو بوتون دوشمنلرئنئن پنجه‌سئندن و شاعولون الئندن قورتاردي. داوود بله ددي: ۱
سني سوئرم يارب، اي قووّتئم! ۲ منئم قايام، منئم قالام،
منئم قورتاريجيم ربدئر؛
تاريم و پناه آپاراجاغيم قايادير،
قالخانيم، گوجلو خئلاصکاريم،
منئم سيغيناق يرئمدئر. ۳ حمد اولسون! ربّي چاغيريرام،
دوشمنلرئمدن خئلاص اولورام. ۴ اؤلوم ائپلري اطرافيما دولاشدي،
هلاکت سل‌لري مني قورخوتدو. ۵ اؤلولر دئيارينين ائپلري اطرافيما ساريلدي،
اؤلوم تله‌لري قاباغيما چيخدي. ۶ سيخينتيم ائچئنده ربّي چاغيرديم،
کؤمک ائسته‌ين سسئمي تاريما اوجالتديم.
او، معبدئندن سسئمي اشئتدي،
منئم کؤمک ائسته‌ين سَسئم اونون قولاقلارينا يتئشدي. ۷ اونون قضبئندن ير لرزه‌يه دوشدو، تئتره‌دي؛
داغلارين بونؤوره‌لري اسدئلر، لرزه‌يه دوشدولر. ۸ اونون بورنوندان دومان قالخدي،
آغزيندان يانديريب-ياخان اود چيخدي،
کؤز کؤمورلر اوندان توتوشدولار. ۹ رب، گؤيلري ياريب اندي،
قارا بولودلار اونون آياقلاري آلتيندا ائدئلر. ۱۰ رب کرّوبا مئنئب اوچدو،
يلئن قانادلاري اوستونده يوکسَلدي. ۱۱ قارانليغي دؤوره‌سئنه اؤرتو اتدي،
سو دولو قارا بولودلاري اؤزونه چادير اتدي. ۱۲ اونون پاريلدايان حوضوروندان
دولو و شئمشکلر قارا بولودلاري ياريب چيخديلار. ۱۳ رب گؤيدن گورولدادي،
اوجالاردا اولانين سسي سسلندي؛
دولو و شئمشکلرله. ۱۴ اوخلاريني آتيب اونلاري داغيتدي؛
بؤيوک ائلديريملاريني ساليب،
اونلاري کؤکوندن ووردو. ۱۵ سنئن تنبهئندن، يارب،
بورنونون نفسئنئن ووروشوندان،
دهنزلرئن دئبي گؤروندو،
دونيانين بونؤوره‌لري آچيلدي. ۱۶ رب اوجالاردان الئني اوزاديب، مني توتدو؛
مني او درئن سولاردان چيخارتدي. ۱۷ قودرتلي دوشمنئمدن مني قورتاردي؛
مندن نئفرت ادنلردن کي، اونلارا گوجوم چاتميردي. ۱۸ بلالي گونومده ضئدّئمه قالخديلار،
لاکئن ربّ منه داياق اولدو؛ ۱۹ مني گنئشلئيه چيخارديب قورتاردي،
چونکي مندن خوشلاندي. ۲۰ رب صالحلئيئمه گؤره اجرئمي ورئب،
اللرئمئن پاکليغينين موطابئقئنده منه عوض ورئب. ۲۱ چونکي ربّئن يوللاريني توتموشام،
و تاريما عوصيان اتمه‌مئشم؛ ۲۲ اونون هامي حؤکملرئني قاباغيما قويموشام،
اونون امرلرئنئن ائطاعتئندن چيخماميشام. ۲۳ اونون گؤزونون قاباغيندا کاماللا ياشاميشام،
اؤزومو گوناهدان ساخلاميشام. ۲۴ رب صالحلئيئمه گؤره،
گؤزونون قاباغيندا اولان اللرئمئن پاکليغينين موطابئقئنده منه عوض ورئب. ۲۵ سنه وفالي قالانا، اؤزونو وفالي گؤرسدئرسن.
کاماللا ياشايان آداما، اؤزونو کامئل گؤرسدئرسن. ۲۶ پاک آداما، اؤزونو پاک گؤرسدئرسن؛
لاکئن اَيري آدامين قاباغيني آليرسان. ۲۷ فاغير آداملارا نئجات ورئرسن،
لاکئن تکبّورلو گؤزلري ذلئل ادئرسن. ۲۸ چيراغيمي يانار ساخلايان سنسن، يارب!
قارانليغيمي ائشيغا دؤندرن تاريمدير. ۲۹ سنئنله بئر قوشونو ازه‌رم،
تاريملا دوآر اوستوندن اوچارام. ۳۰ تارينين يولو کامئلدئر؛
ربّئن سؤزو خالئصدئر،
رب اونا پناه گتئرن هرکسه قالخاندير. ۳۱ ربدن ساوايي تاري کئمدئر؟
بئزئم تاريدان ساوايي قايا کئمدئر؟ ۳۲ مني قووّته سئلاحلانديران تاري‌دير،
منئم يولومو او کامئل ادئر؛ ۳۳ آياقلاريمي مارال آياقلاري کئمي ادئر،
اوجا يرلرده مني برک دوردورور. ۳۴ اللرئمه دؤيوشمک اوچون تعلئم ورئر؛
قوللاريم بورونج کاماني دا اَيئر. ۳۵ سن منه نئجاتينين قالخانيني ورئبسن،
صاغ الئن مني توتوب،
عئنايتئن مني بؤيوک ادئب. ۳۶ آتديغيم قدملرئن يرئني گنئشلتدئن کي،
آياقلاريم سوروشمه‌سئن. ۳۷ دوشمنلرئمي قووالاديم،
اونلارا يتئشدئم؛
اونلار محو اولوناجاق گري قاييتماديم. ۳۸ اونلاري پايمال اتدئم کي،
قالماغا بئر داها قودرتلري اولماسين؛
اونلار آياقلاريمين آلتينا دوشدولر. ۳۹ موحارئبه اوچون مني قووّته سئلاحلانديران سنسن.
ضئدّئمه قالخانلاري، آياقلاريمين آلتينا سالدين. ۴۰ دوشمنلرئمئن آرخاسيني منه دؤنده‌ردئن،
مندن نئفرت ادنلري محو اتدئم. ۴۱ کؤمک اوچون باغيرديلار،
لاکئن اونلارين دادينا يتئشن هچ کس يوخ ائدي؛
ربّي چاغيرديلار،
لاکئن اونلارا جاواب ورمه‌دي. ۴۲ اونلاري يل قاباغينداکي توز کئمي داغيتديم،
اونلاري کوچه‌لر پالچيغي کئمي آتديم. ۴۳ خالقين چکئشمه‌سئندن مني قورتاريبسان؛
مئلّتلره مني ريئس ادئبسن،
اله کي، تانيماديغيم خالق دا منه قوللوق ادئر. ۴۴ مندن اشئتدئکلري زامان ائطاعت ادئرلر.
قرئب آداملار منه بويون اَيئرلر. ۴۵ اورکلري اوزولور،
قالالاريندان تئتره‌يه-تئتره‌يه اشئيه چيخيرلار. ۴۶ رب دئري‌دئر!
منئم قاياما حمد اولسون!
قورتاريجيم تاري اوجالسين! ۴۷ ائنتئقاميمي آلان تاري‌دير.
خالقلاري منه موطئع ادن اودور. ۴۸ او تاري کي، دوشمنلرئمدن مني قورتاردي.
ضئدّئمه قالخانلاردان مني چوخ اوجالديبسان،
قدّار آدامدان مني خئلاص ادئبسن، ۴۹ اونا گؤره ده، يارب،
مئلّتلر آراسيندا سنه شوکر اده‌جيم.
سنئن آدينا پرستئش نغمه‌لري اوخوياجاغام. ۵۰ رب پادشاهينا بؤيوک ظفرلر ورئر،
مسح اتدئيئنه سوگي گؤرسدئر؛
داوودا و اونون نسلئنه، ابده کئمي.

- PSA
- ←
- ۱۸
- →

© 2008 Bible Society of Azerbaijan