- MRK
- ←
- ۱۴
- →

۱۴
عئسانين اؤلومو ياخينلاشير
(متّا 26:‏1-‏16، لوقا 22:‏1-‏6، يوحنّا 11:‏45-‏53) ۱
پاسخا و فطئر بايرامينا ائکي گون قالميشدي. باش کاهئنلر و دئن عالئملري عئساني حئيله ائله توتوب اؤلدورمه‌سي باره​ده بئر يول آختاريرديلار. ۲ آنجاق ديئردئلر: “بو ائش بايرام گونلرئنده اولماسين، يوخسا خالق آراسيندا ائغتئشاش باش ورر.” ۳ عئسا بيت‌عنيادا، جوذاملي شمعونون اوئنده، سوفره باشيندا اوتورموشدو کي، بئر آرواد مرمر قابدا چوخ باهالي خالئص سونبول ياغي گتئردي و قابي سينديريب، ياغي عئسانين باشينا تؤکدو. ۴ بعضئلري گئليله‌نئب آرالاريندا ددئلر: “بو ياغ نه اوچون بله ائسراف اولوندو؟ ۵ چونکي بو ياغ اوچ يوز دئناردان چوخ ساتيليب فاغيرلارا ورئله بئلردي.” و آروادا ديئنمه‌يه باشلاديلار. ۶ آمّا عئسا ددي: “اونونلا ائشئنئز اولماسين! نه اوچون اونو ائنجئدئرسئنئز؟ او، منه ياخشيليق اتدي. ۷ چونکي فاغيرلار دائم سئزئن يانينيزداديرلار و نه زامان ائستيه​سئنئز، اونلارا ياخشيليق اده بئلرسئنئز. لاکئن من، دائم سئزئن يانينيزدا ديئلم. ۸ آرواد الئندن گلني اتدي و باسديريلماق اوچون منئم بدنئمي ائره​لئدن ياغلادي. ۹ دوغروسونو سئزه ديئرم؛ بو خوش خبر دونيانين هاراسيندا موژده ورئلسه، بو آروادين اتدئيي ائشدن ده ياد ادئله​جک.” ۱۰ اون‌ائکي شاگئرددن بئري، ائسکاريوتلو يهودا، باش کاهئنلرئن يانينا گتدي کي، عئساني اونلارا تسلئم اتسئن. ۱۱ کاهئنلر بونو اشئدنده سوئندئلر و يهودايا پول وعده​سي وردئلر. او دا موناسئب بئر فورصت آختاريردي کي، عئساني اونلارين الئنه ورسئن.
ربّئن ضئيافتي
(متّا 26:‏17-‏30، لوقا 22:‏7-‏23، يوحنّا 13:‏21-‏30) ۱۲ فطئر بايرامينين اوّلئنجي گونو کي، پاسخانين قوربان قوزوسو او گونده کسئلردي، شاگئردلر عئسايا ددئلر: “پاسخا يمه‌يئني هارادا يمک ائسته‌يئرسن؟ گدئب هارادا حاضيرلاياق؟” ۱۳ عئسا شاگئردلرئندن ائکئسئني گؤنده‌رئب اونلارا ددي: “شهره گدئن، سهنگله سو داشي‌يان بئر نفر سئزه راست گلر. اونون دالينجا گدئن. ۱۴ بو آدام هارايا گئرسه، او اِوئن صاحئبئنه ديئن:​ «اوستاد ديئر: هارادادير او حاضيرلانان اوتاق کي، شاگئردلرئمله بئر يرده پاسخا يمه‌يئني اورادا يِيئم؟» ۱۵ او دا سئزه بالاخانادا دؤشنمئش و حاضيرلانميش بئر اوتاق گؤرسه‌در. پاسخا يمه‌يئني اورادا حاضيرلايين.” ۱۶ شاگئردلر چيخيب، شهره گتدئلر و هر شيي اونلارا ددئيي کئمي تاپيب، پاسخا يمه‌يئني حاضيرلاديلار. ۱۷ آخشام اولاندا عئسا اون‌ائکئلر​له گلدي. ۱۸ سوفره باشينا اوتوروب يمک يئينده، عئسا اونلارا ددي: “دوغروسونو سئزه ديئرم، سئزدن بئري، منئمله سوفره باشيندا اوتورانلاردان بئري، منه خيانت اده​جک.” ۱۹ شاگئردلر پرت اولدولار و بئر-بئر اوندان سوروشدولار: “يقئن کي، من ديئلم؟” ۲۰ عئسا اونلارا ددي: “او آدام اون‌ائکئلردن بئري‌دئر، او کي، اَلئني منئمله اوزاديب، چؤره‌يئني کاسايا باتيرير. ۲۱ چونکي ائنسان اوغلو اؤزو حاقّيندا يازيلميش اولدوغو کئمي گدئر، لاکئن واي او آدامين حالينا کي، ائنسان اوغلو اونون الئله تسلئم اولونور! او آدام آنادان اولماسايدي، اونا داها ياخشي اولاردي!” ۲۲ يمک يئينده عئسا چؤره‌يي گؤتوروب شوکور اتدي و بؤلوب شاگئردلره وردي و اونلارا ددي: “آلين، بو، منئم بدنئمدئر.” ۲۳ و بئر پئياله گؤتوردو و شوکور ادئب اونلارا وردي و هامي اوندان ائچدي. ۲۴ عئسا اونلارا ددي: “بو منئم قانيمدير، عهدئن قاني کي، چوخ آداملار يولوندا تؤکوله​جک. ۲۵ دوغروسونو سئزه ديئرم، اوزوم محصولوندان​آرتيق ائچميه​جه‌يم، او گونه قدر کئمي کي، تارينين پادشاهليغيندا تزه​سئني ائچئم.” ۲۶ و اونلار بئر ماهني اوخوياندان سونرا زيتون داغينا گتدئلر. ۲۷ عئسا اونلارا ددي: “هامينيز بودره​يئب دوشه​جکسئنئز. چونکي يازيليب؛
«چوباني ووراجاغام ۲۸ آمّا من، دئرئلندن سونرا سئزدن قاباق جلئله گده​جه‌يم.” ۲۹ لاکئن پطروس اونا ددي: “هامي بودره‌يئب دوشسه ده، من دوشميه​جه‌يم.” ۳۰ عئسا پطروسا ددي: “دوغروسونو ديئرم؛ بو گون، اله بو گجه خوروز ائکي دفه بانلاماميش، سن مني اوچ دفه ائنکار اده​جکسن.” ۳۱ آمّا پطروس داها آرتيق تأکئد ادئب ددي: “اگر سنئنله بئرلئکده اؤلمک منه لازيم گلسه بله، سني اصلا ائنکار اتمه‌رم.” آيري شاگئردلر ده اله ددئلر.
جِتسئماني باغيندا
(متّا 26:‏36-‏46، لوقا 22:‏39-‏46) ۳۲ اونلار جِتسئماني آديندا بئر يره گلدئلر. عئسا شاگئردلرئنه ددي: “سئز بورادا اوتورون اله کي، من دوعا ادئم.” ۳۳ و پطروس، يعقوب، و يوحنّاني اؤزو ائله گؤتوردو. درئن سيخينتي و اَلَم عئسانين جانينا دوشدو. ۳۴ اونلارا ددي: “جانيم اؤلوم درجه​سئنده کدرلي‌دئر. بورادا قالين و اوياق اولون.” ۳۵ و اؤزو بئر آز ائره​لي گدئب يره دوشدو و دوعا ادئردي کي، اگر مومکوندور، او ساعات اوندان کچسئن. ۳۶ و ديئردي: “آبّا -آتا، سنه هر شي مومکوندور. بو پئياله​ني مندن اوزاقلاشدير. لاکئن منئم ائسته‌دئيئم يوخ، سنئن ائسته‌دئيئن اولسون.» ۳۷ عئسا قاييديب شاگئردلري يوخودا تاپدي و پطروسا ددي: «شمعون ياتيبسان؟ بئر ساعات اوياق قالا بئلمه‌دئن؟ ۳۸ اوياق قاليب دوعا ادئن کي، ائمتاحانا دوشمه‌يه​سئنئز. دوغرودان دا روح ائسته‌يئر، لاکئن بدن ضعئفدئر.” ۳۹ و گئنه گدئب دوعا اتدي و همن سؤزلري ددي. ۴۰ و گلئب گئنه ده اونلاري يوخولاميش تاپدي. چونکي گؤزلري آغيرلاشميشدي و اونا نه جاواب وره​جکلرئني بئلمئردئلر. ۴۱ عئسا اوچونجو دفه گلئب، اونلارا ددي: “حله ده ياتيبسينيز؟ حله ده ائستئراحت ادئرسئنئز؟ آرتيق بسدئر. واخت گلدي؛ باخ، ائنسان اوغلو گوناهکارلارين الئنه ورئلئر. ۴۲ دورون گدک. باخين، منه خيانت ادن ياخينلاشير.”
عئسا توتولور
(متّا 26:‏47-‏56، لوقا 22:‏47-‏53، يوحنّا 18:‏3-‏12) ۴۳ عئسا، بو سؤزلري دئين زامان، اون‌ائکئلردن بئري اولان يهودا و اونونلا بئرلئکده، باش کاهئنلر، دئن عالئملري و آغساقّاللار طرفئندن گؤنده‌رئلمئش بؤيوک بئر دسته گلدي. اونلار قيلينجلار و دينکلر​له سئلاحلانميشديلار. ۴۴ عئساني تسلئم ادن اونلارلا قرارلاشيب دمئشدي: «کئمي اؤپسم، عئسا اودور. اونو توتون و احتئياطلا آپارين.» ۴۵ يهودا، گلدئيي آندا عئسايا ياخينلاشيب «اوستاد» دئيه-دئيه اونو اؤپدو. ۴۶ اونلار عئساني ياخالاييب توتدولار. ۴۷ لاکئن يانيندا دورانلاردان بئري قيلينجي چکدي و باش کاهئنئن قولونون قولاغيني ووروب کسدي. ۴۸ عئسا اونلارا ددي: “مني توتماق اوچون اله قيلنجلار و دينکلر​له گلئبسئنئز کي، اله بئل اوغرو توتورسونوز؟! ۴۹ من هر گون معبدده تعلئم ورنده يانينيزدا ائدئم، آمّا مني توتمادينيز. لاکئن قوي يازيلار يرئنه يتئشسئن.” ۵۰ شاگئردلرئن هاميسي عئساني قويوب قاچديلار. ۵۱ عئسانين دالينجا آنجاق چيلپاق بدنئني کتان اؤرتويه سرئمئش بئر جاوان گدئردي. اونلار اونو دا توتدولار. ۵۲ لاکئن او، کتان اؤرتويو بوراخيب، چيلپاق قاچدي. ۵۳ عئساني باش کاهئنئن يانينا آپارديلار. بوتون باش کاهئنلر، آغساقّاللار، و دئن عالئملري اورايا ييغيلديلار. ۵۴ پطروس باش کاهئنئن حيطئنئن ائچه‌رئسئنه قدر اوزاقدان عئسانين دالينجا گتدي و اورادا موحافئظلرله اود يانيندا اوتوروب اؤزونو قيزيشديريردي. ۵۵ بو واخت، باش کاهئنلر و بوتون مجلئسده اولانلار عئساني اؤلدورمک اوچون اونون ضئدّئنه شهادت آختاريرديلار، لاکئن تاپميرديلار. ۵۶ گرچي بئر چوخلاري اونون ضئدّئنه يالاندان شهادت ورئردئلر، آمّا بو شهادتلر بئر​بئری ائله راست گلمئردي. ۵۷ بعضئلري قالخيب عئسانين ضئدّئنه يالاندان شهادت ورئب ديئردئلر: ۵۸ “بئز اشئتدئک کي، ديئردي: «ال​‌له تئکئلمئش بو معبدي ييخيب، ال​‌له تئکئلمه​مئش اؤزگه بئرئني اوچ گونده بئنا اده‌رم.»” ۵۹ لاکئن اونلارين شهادتلري بئربئري ائله راست گلمئردي. ۶۰ باش کاهئن اورتادا آياغا قالخيب، عئسادان سوروشدو: “هچ جاواب ورمئرسن؟ بونلارين سنئن ضئدّئنه وردئکلري شهادت نه‌دئر؟” ۶۱ آمّا عئسا سوکوت ادئب، اونون سوآلينا جاواب ورمه‌دي. باش کاهئن گئنه اوندان سوروشوب ددي: “آيا سن موتبارک تارينين اوغلو مسئحسن؟” ۶۲ عئسا ددي: “منم. و سئز ائنسان اوغلونو گؤره​جکسئنئز کي، قادئر اولانين صاغيندا اوتوروب بولودلار آراسيندا گلئر.” ۶۳ باش کاهئن پالتاريني جيريب ددي: “داها شاهئدلره نه احتئياجيميز وار؟ ۶۴ کوفرونو اشئتدئنئز. سئز نه ديئرسئنئز؟” اونلارين هاميسي عئساني اؤلومه محکوم اتدئلر. ۶۵ و بعضئلري اونون اوستونه توپورمه‌يه باشلاديلار. عئسانين گؤزلرئني باغلاييب اونا يوموروق وورا-وورا ديئردئلر: “نبئلئک ات!” و موحافئظلر اونو توتوب ياناقلارينا شئلّه ووروردولار. ۶۶ پطروس آشاغيدا، حيطده ائکن، باش کاهئنئن کنئزلرئندن بئري گلدي ۶۷ و پطروسو اود يانيندا قيزيشان حالدا گؤرنده، اونا دئقّتله باخيب ددي: “سن ده او ناصئره​لي عئسا ائله ائدئن.” ۶۸ لاکئن پطروس ائنکار ادئب ددي: “سنئن نه ددئيئني بئلمئرم و آنلاميرام.” و چؤله، دالانا چيخدي. ۶۹ کنئز قيز اونو گئنه گؤروب، اورادا دورانلارا ددي: “بو آدام، اونلاردان بئرئدئر.” ۷۰ آمّا پطروس گئنه ده ائنکار اتدي. بئر آز سونرا اورادا دورانلار پطروسا ددئلر: “جلئل​لي اولدوغون اوچون دوغرودان دا سن اونلاردان بئرئسن.” ۷۱ لاکئن پطروس اؤزونه لعنت ادئب، آند ائچمه‌يه باشلادي: “ددئيئنئز او آدامي تانيميرام.” ۷۲ و او آندا خوروز ائکئنجي دفه بانلادي. پطروس عئسانين اونا ددئيي سؤزو خاطيرلادي کي، “خوروز ائکي دفه بانلاماميشدان، سن اوچ دفه مني ائنکار اده‌جکسن.” و هؤنکور-هؤنکور آغلاماغا باشلادي.

- MRK
- ←
- ۱۴
- →

© 2008 Bible Society of Azerbaijan