- PSA
- ←
- ۱۳۷
- →

۱۳۷
۱ بابئل چايلاري قيراغيندا،
اورادا اوتوردوق،
صحيونو يادا سالاندا آغلاديق. ۲ چنگلرئمئزي اورادا اولان سؤيوت آغاجلاريندان آسديق. ۳ چونکي اورادا، بئزي اسئرلئيه آپارانلار،
بئزدن بئر نغمه ائسته‌دئلر،
بئزه عذاب ورنلر بئزدن شنلئک طلب اتدئلر.
ديئردئلر:
“صحيون نغمه‌لرئندن بئرئني بئزه اوخويون.” ۴ اجنبي تورپاغيندا ربّئن نغمه‌سئني نجه اوخوياجاغيق؟ ۵ اگر سني ياددان چيخارتسام، اي اورشلئم،
صاغ الئم هونرئني ياددان چيخارتسين! ۶ اگر سني خاطيرلاماسام،
قوي دئلئم داماغيما ياپيشسين؛
اگر سني، اي اورشلئم،
لاپ بؤيوک شادليغيمدان دا يوخاري توتماسام. ۷ يارب، اِدوملولاري بئر يادا سال کي،
اورشلئمئن ييخيلديغي گون ددئلر:
“ييخين، اونو بونؤوره‌سئنه قدر ييخين!” ۸ اي سن، محو اولاجاق بابئل شهري؛
خوش اونون حالينا کي،
بئزه اتدئيئنئن جزاسيني سنه ورسئن! ۹ خوش اونون حالينا کي،
بالالاريني توتوب قايايا چيرپسين!

- PSA
- ←
- ۱۳۷
- →

© 2008 Bible Society of Azerbaijan