- PSA
- ←
- ۴۲
- →

۴۲
۱ مارال آخار سولارا نجه حسرت چکر،
منئم ده جانيم سنه بله حسرت چکر، اي تاريم. ۲ جانيم تاري اوچون،
او دئري تاري اوچون سوسوزدور؛
نه زامان اونون يانينا گدئب اونونلا گؤروشوم؟ ۳ گجه-گوندوز گؤز ياشيم چؤره‌يئم اولوب،
چونکي دايانمادان منه ديئرلر:
“بس هارادادير سنئن تارين؟!” ۴ جانيم ائچئمده ارئيئر،
او زامان کي، خاطيرلاييرام:
نجه خالقين قاباغيندا يرئيئب تارينين اوئنه گدردئم؛
شادليق و شوکور نغمه‌سي ائله،
بايرام توتموش جاماعاتلا! ۵ اي جانيم، نه اوچون بله بوکولوبسن؟
نه اوچون ائچئمده بله چوبالاييرسان؟
تارييا اومئد باغلا؛
من حله ده اونا حمد اوخوياجاغام؛
اونون نئجات ورن حوضورونا. ۶ جانيم ائچئمده بوکولوب، اي تاريم؛
او سببدن سني اوردون دئياريندان خاطيرلاييرام،
خِرمون و مئصعار داغلاريندان. ۷ سنئن شلاله‌نئن سسئنه، درئنلئک درئنلئيي چاغيرير؛
بوتون شپه‌لرئن، بوتون سل‌لرئن اوستومدن کچئر. ۸ گوندوز رب محبّتئني گؤرسه‌دئر،
اله کي، گجه اونون نغمه‌سي منئمله اولور؛
حياتيمين تاريسينا بئر دوعا کئمي. ۹ قايام اولان تارييا ديئرم:
“نه اوچون مني ياددان چيخارديبسان؟
نه اوچون دوشمنلرئمئن ظولموندن ياسلي گزئم؟” ۱۰ خصملرئم منه حقارت ادن واخت،
سوموکلرئم بئربئرئندن آيريلير؛
اونلار دايانمادان ديئرلر:
“بس هارادادير سنئن تارين؟” ۱۱ اي جانيم، نه اوچون بله بوکولوبسن؟
نه اوچون ائچئمده بله چوبالاييرسان؟
تارييا اومئد باغلا.
من حله ده اونا حمد اوخوياجايام،
منه نئجات ورنه، منئم تاريما.

- PSA
- ←
- ۴۲
- →

© 2008 Bible Society of Azerbaijan