- EZK
- ←
- ۲۱
- →

۲۱
ربّئن جزا قيلينجي ۱ منه ربّئن بو سؤزو نازئل اولدو: ۲ “ای بشر اوغلو، اوزونو اورشَلئمه طرف چِوئر و موقدّس مکانلارين ضئدّئنه دانيش. ائسرايئل تورپاغينين ضئدّئنه نبئلئک ات. ۳ ائسرايئل تورپاغينا دِه کي، رب بله ديئر: «باخ، من سنئن ضئدّئنه‌يَم. قيلينجيمي قينيندان چيخارديب سنئن ائچئنده اولان صالح آدامي دا، پئس آدامي دا قيريب تؤکه‌جيم. ۴ سنئن ائچئنده اولان صالح آدامي دا، پئس آدامي دا قيريب تؤکه‌جَيئم اوچون قيلينجيم قينيندان چيخاجاق کي، جنوبدان شئمالاجاق، اراضئده ياشايان بوتون بشرئن اوستونه اِنسئن. ۵ او واخت بوتون بشر بئله‌جک کي، رب منم. قيلينجيمي قينيندان چکمئشم و بئر داها يرئنه قاييتماياجاقدير.» ۶ سن ناله چک، ای بشر اوغلو؛ اَزئک بئر اورَک و آجي بئر قَمله اونلارين گؤزو قاباغيندا ناله چک. ۷ اونلار سنه دئيَنده کي، «نه‌يه گؤره ناله چکئرسن؟» اونلارا دئيَرسن: «گلن خبره گؤره. هر اورَک اَرئيه‌جک، هر اَل يانينا دوشه‌جک، بوتون روحلار ضعئفلَيه‌جک و بوتون دئزلر سو کئمي تئترَيه‌جک. باخ، او خبر گلئر و يرئنه يِتئشه‌جک.» پروردئگار رب بله بويورور.” ۸ منه ربّئن بو سؤزو نازئل اولدو: ۹ “ای بشر اوغلو، نبئلئک ادئب دِه کي، پروردئگار بله ديئر:
«دِه کي، قيلينج،
بئر قيلينج ائتئله‌نئب، جئلالانيب. ۱۰ اؤلدورمک اوچون ائتئله‌نئب،
شئمشَک کئمي چاخماق اوچون جئلالانيب!
نجه سِوئنه بئله‌رئک؟
اوغلومون عصاسي بوتون آغاجلارا خور باخير. ۱۱ قيلينج اَلده توتولماق اوچون
جئلالانماغا ورئلئب.
اؤلدوره‌نئن اَلئنه ورئلمک اوچون ائتئله‌نئب، جئلالانيب. ۱۲ ای بشر اوغلو، باغير، شئون ات.
چونکي بو قيلينج خالقيمين ضئدّئنه‌دئر،
بوتون ائسرايئل رهبرلرئنئن ضئدّئنه‌دئر.
اونلار خالقيملا بئرلئکده قيلينجا تسلئم ادئلئبلر.
بونون اوچون بودونو دؤي.» ۱۳ پروردئگار رب بويورور:
«قاباقدا ائمتاحان وار.
حتّا اگر خور باخان عصا داها سالامات قالمازسا، نه اولار؟ ۱۴ سن ای بشر اوغلو، نبئلئک ات،
اَللرئني بئربئرئنه وور.
قوي قيلينج ائکي، اوچ دفه وورسون.
او اؤلدورَن بئر قيلينجدير،
چوخلو آدام قيران،
ائنساني هر طرفدن آرايا سالان قيلينجدير کي، ۱۵ اونلارين اوره‌يي اَرئسئن،
و بوتون دروازالاريندا چوخ آدام يِره سَرئلسئن.
قيرغين قيلينجيني ورمئشم.
آه، او، شئمشَک کئمي چاخيب وورماق اوچون دوزه‌لئب،
اؤلدورمک اوچون حاضير دورور. ۱۶ ای قيلينج، اؤزونو ائتي گؤرسد،
صاغا دؤن، کَس.
سولا دؤن، کَس،
اوزون هارا چِورئلسه، اورا گت. ۱۷ من ده اَللرئمي بئربئرئنه ووراجاغام،
بلجه قضبئمي ياتيرداجاغام.
بونو من رب ددئم.»” ۱۸ منه ربّئن بو سؤزو نازئل اولدو: ۱۹ “سن، ای بشر اوغلو، بابئل پادشاهينين قيلينجينين گلمه‌سي اوچون ائکي يول حاضيرلا؛ ائکئسي ده بئر اؤلکه‌دن چيخسين. بئر يرده نئشان قوي، اونو شهر يولونون باشينا قوي. ۲۰ قيلينجا بئر يول حاضيرلا کي، عَمّون اؤولادلارينين رَبّا شهرئنه، يهودايا، قالالي اورشَلئمه گلسئن. ۲۱ چونکي بابئل پادشاهي يولون آيريلديغي يرده، ائکي يولون باشيندا دايانير کي، فالچيليق اتسئن؛ اوخلاري سئلکَله‌يئر، اِو بوتلرئندن مصلحت آلير، کَسئلَن بئر حيوانين قارا جئيه‌رئنه باخير. ۲۲ اونون صاغ اَلئنده اورشَلئمي گؤرسه‌دن فال وار کي، مانجاناقلاري قويسون، اؤلدورمک امري ورسئن، دؤيوش هاراييني اوجالتسين، مانجاناقلاري دروازالارين قاباغيندا قويسون، تورپاق قالاغي و موحاصئره دووارلاري دوزه‌لتسئن. ۲۳ اونونلا آند ائچئب سازئش باغلايانلار فالين يالان اولدوغونو گومان اده‌جکلر. لاکئن پادشاه تقصئرلرئني خاطيرلايير کي، اونلار اسئر آلينسينلار. ۲۴ بونا گؤره ده پروردئگار رب بله ديئر: «ائندي کي تقصئرئنئزي اِله ادئبسئنئز کي، يادلاردا قالسين و بوندا سئزئن خاطالارينيز آشکارا چيخيب، اِله کي، بوتون عمل‌لرئنئزده گوناهلارينيز بَلّي‌دئر، يادا دوشدويونوز اوچون اسئر آليناجاقسينيز. ۲۵ سن ای نجئس و پئس اولان ائسرايئل رهبري، گونون چاتدي، نهايت، جزا واختين گلدي.» ۲۶ پروردئگار رب بله ديئر: «عمّامه‌ني و تاجي گؤتور؛ داها بو بله اولماياجاق. آلچالاني اوجالت، اوجالاني آلچالت. ۲۷ وئران، وئران، وئران قوياجاغام اوراني! بو دا اولماياجاق، او زاماناجاق کي، حاق صاحئبي گلسئن و من اوراني اونا وره‌جيم.» ۲۸ سن ای بشر اوغلو، نبئلئک ادئب دِه کي، عَمّونلولار و اونلارين اتدئکلري تحقئر باره‌ده پروردئگار رب بله ديئر: ده: «بئر قيلينج، بئر قيلينج هلاک اتمک اوچون سئيرئلئب. قيرغين اوچون جئلالانيب کي، شئمشَک کئمي پارلاسين. ۲۹ اِله بئر زاماندا کي، سنه بوش رؤيالار گؤرورلر، سنه يالان فالچيليق آچيرلار کي، سني اؤلمه‌لي اولان پئس آداملارين بويونلارينا اِندئرسئنلر، ای قيلينج! بو آداملارين گونو چاتدي، سون جزا واختي گلدي. ۳۰ قيلينجي قينينا قايتار! سني ياراديلديغين يرده، دوغولدوغون اؤلکه‌ده موحاکئمه اده‌جيم. ۳۱ قضبئمي اوستونه تؤکه‌جيم؛ حئدّتئمئن اودونو اوستونه پوفلَيه‌جيم و سني وحشي آداملارا کي، محو اتمکده ماهئردئرلر، تسلئم اده‌جيم. ۳۲ سن اودا اودون اولاجاقسان؛ اؤلکه ائچئنده قانين تؤکوله‌جک. داها يادا سالينماياجاقسان، چونکي من رب بونو دِمئشم.»”

- EZK
- ←
- ۲۱
- →

© 2008 Bible Society of Azerbaijan