- JHN
- ←
- ۴
- →

۴
عئسا و سامئره​لي آرواد ۱
فرئسئلر اِشئتدئلر کي، عئسا يحيادان داها چوخ آداملاري شاگئرد ادئب تعمئد ورئر. ۲ حال بو کي، تعمئد ورن عئسا ديئلدي، اونون شاگئردلري ائدئلر. ۳ رب بونو بئلدئکده يهودئيه وئلايتئني ترک ادئب گئنه جلئله گتدي. ۴ و سامئره دئياريندان کچمه‌لي ائدي. ۵ اونون اوچون ده سامئره​نئن سوخار آدلي بئر شهرئنه گلدي؛ او يرئن ياخينليغينا کي، يعقوب اؤز اوغلو يوسئفه ورمئشدي. ۶ يعقوبون قويوسو اورادا ائدي. عئسا يولون يورغونلوغوندان بو قويونون يانيندا اوتوردو. تخمئنن گونون آلتينجي ساعاتي ائدی. ۷ سامئره​لي بئر آرواد سو چکمک اوچون اورايا گلدي. عئسا اونا ددي: “منه سو ور، ائچئم.” ۸ شاگئردلري يمک آلماق اوچون شهره گتمئشدئلر. ۹ سامئره​لي آرواد اونا ددي: “سن يهودئسن، من سامئره​لي بئر آرواد. نجه اولور کي، سن مندن سو ائسته‌يئرسن؟!” چونکي يهودئلر سامئره​لئلر​له قاتيشمازلار. ۱۰ عئسا جاوابيندا اونا ددي: “اگر سن تارينين بخشئشئني بئلئردئن، اگر «منه سو ور ائچئم» دئيه‌نئن کئم اولدوغونو بئلئردئن، سن اوندان ائستَردئن و او سنه حيات سويونو وِرَردي.” ۱۱ آرواد اونا ددي: “آغا، سو چکمک اوچون دولچا يوخوندور، قويو دا درئندئر. بلجه هارادان بله بئر حيات ورن سويون وار؟ ۱۲ مگر سن بو قويونو بئزه ورن آتاميز يعقوبدان دا بؤيوکسن کي، هم اؤزو بو قويودان ائچئردي، هم ده اوغوللاري و مال-حيوانلاري؟!” ۱۳ عئسا جاواب ورئب اونا ددي: “بو سودان ائچن هر کس گئنه سوسوز اولاجاق. ۱۴ آمّا من ورن سودان کئمسه ائچسه، اصلا سوسوز اولماز. من ورن سو اونون ائچئنده قاينايان بئر بولاق اولار کي، اونا ابدي حياتي ورئر.” ۱۵ آرواد اونا ددي: “آغا، بو سويو منه ور کي، سوسوز اولماييم و سو چکمک اوچون بورايا گلمه‌يئم.” ۱۶ عئسا اونا ددي: “گت، اَرئني چاغير و بورايا گل.” ۱۷ آرواد جاواب وردي: “اَرئم يوخدور.” عئسا اونا ددي: “اَرئم يوخدور دمکده دوغرو ديئرسن. ۱۸ ​​​چونکي بش کئشئيه اَره گدئبسن و ائندي سنئنله ياشايان آدام اَرئن ديئل. ددئيئن سؤز دوغرودور.” ۱۹ آرواد عئسايا ددي: “آغا، گؤرورَم کي، سن بئر پيغمبرسن. ۲۰ بئزئم آتالاريميز بو داغدا عئبادت ادئبلر. آمّا سئز يهودئلر ديئرسئنئز کي، عئبادت اده​جه‌يئمئز مکان اورشلئمده​دئر.” ۲۱ عئسا اونا ددي: “آرواد، منه ائنان. او واخت گلئر کي، آتايا نه بو داغدا نه ده اورشلئمده عئبادت اده​جکلر. ۲۲ سئز بئلمه​دئيئنئزه عئبادت ادئرسئنئز، بئز بئلدئيئمئزه عئبادت ادئرئک. چونکي نئجات يهودئلردن گلئر. ۲۳ آمّا او واخت گلئر، اله گلئبدئر ده کي، دوغرو عئبادت اِدَنلر، آتايا روحدا و حقئقتده عئبادت اده​جکلر. آتا اؤزونه بله عئبادت ادنلر آختارير. ۲۴ تاري روحدور و اونو عئبادت ادنلر، اونا روحدا و حقئقتده عئبادت اتمه‌لي‌دئرلر.” ۲۵ آرواد اونا ددي: “بئلئرم کي، مسئح گلئر، او کي، اونا خيرئستوس ديئرلر. او، گلدئيي زامان، هر شيي بئزه آچيقلاياجاق.” ۲۶ عئسا اونا ددي: “من همن اويام کي، سنئنله دانيشيرام.” ۲۷ بو آرادا عئسانين شاگئردلري ده گلدئلر و اونو بئر آروادلا دانيشماقدا گؤرنده تعجّوب اتدئلر. آمّا هچ بئرئسي “نه ائسته‌يئرسن؟” يا ائنکي “نه اوچون اونونلا دانيشيرسان؟” سوروشمادي. ۲۸ او زامان سامئره​لي آرواد کوزه​سئني قويوب شهره قاييتدي و خالقا ددي: ۲۹ “گلئن، او آدامي گؤرون کي، گؤردويوم ائشلرئن هاميسيني منه ددي. آيا او مسئح ديئل؟!” ۳۰ خالق شهردن اشئيه چيخيب، اونون يانينا گلمه‌يه باشلادي. ۳۱ بو آرادا شاگئردلري اوندان خاهئش اتدئلر: “اوستاد، بئر آز چؤرک يه.” ۳۲ آمّا عئسا اونلارا ددي: “منئم يمک اوچون يئيه​جه‌يئم وار کي، سئزئن اوندان خبرئنئز يوخدور.” ۳۳ شاگئردلري بئربئرلرئنه ددئلر: “مگر کئمسه اونا يمک گتئرئب؟” ۳۴ عئسا اونلارا ددي: “منئم يئيه​جيئم، مني گؤنده‌ره‌نئن ائسته‌دئيئني يرئنه يتئرمک و اونون ائشئني تاماملاماقدير. ۳۵ ​​​آيا سئز دمئرسئنئز کي بئچئمئن گلمه‌سئنه حله دؤرد آي قالير؟! سئزه ديئرم، گؤزلرئنئزي آچين و اَکئنلره باخين! چونکي بئچئن اوچون حاضيرديرلار. ۳۶ اله ائندي بئچَن زحمت حاقّيني آلير و محصولو ابدي حيات اوچون ييغير کي، اکن و بئچَن، بئربئرلري ائله برابر سوئنسئنلر. ۳۷ اونا گؤره ده، بو سؤز دوغرودور کي، بئري اَکَر، او بئري بئچَر. ۳۸ من سئزي زحمت چکمه‌دئيئنئز شِيئن بئچئمئنه گؤنده‌ردئم. زحمتي اؤزگه​لر چکدئلر، و سئز اونلارين زحمتلرئنئن منفعتئنه شرئک اولوبسونوز.”
سامئره​لئلردن چوخلاري ائمان گتئرئرلر ۳۹ “گؤردويوم ائشلرئن هاميسيني منه ددي!” دئين آروادين سؤزونه گؤره، او شهردن بئر چوخ سامئره​لي عئسايا ائمان گتئردئلر. ۴۰ اونون اوچون ده اونلار گلئب عئسايا يالوارديلار کي، اونلارين يانيندا قالسين. و او دا ائکي گون اونلارين يانيندا قالدي ۴۱ و داها آرتيق آداملار عئسانين سؤزلري اوزوندن اونا ائمان گتئردئلر. ۴۲ سامئره​لي‌لر او آروادا ددئلر: “بئزئم ائمان گتئرمه‌يئمئز آرتيق سنئن سؤزلرئنئن اوزوندن ديئل. چونکي بئز اؤزوموز اشئتمئشئک و بئلئرئک کي، بو آدام دونيانين حقئقي قورتاريجيسي‌دير.”
عئسا بئر اوغلان اوشاغينا شفا ورئر ۴۳ ائکي گوندن سونرا عئسا اورادان چيخيب جلئله گتدي. ۴۴ عئسا اؤزو دمئشدي کي، بئر پيغمبرئن اؤز وطنئنده حؤرمتي اولماز. ۴۵ جلئله گلدئيي واخت، جلئللي​لر اونون پئشوازينا چيخديلار. اونلار پاسخا بايراميندا اونون اورشلئمده اتدئيي بوتون ائشلري گؤرموشدولر. چونکي اونلار دا بايرام اوچون اورايا گتمئشدئلر. ۴۶ عئسا گئنه جلئلئن قانا کندئنه، سويو شرابا دؤنده‌ردئيي يره گلدي. اورادا پادشاهين آداملاريندان بئري وار ائدي کي، اونون اوغلو کفرناحومدا ناخوش ائدي. ۴۷ بو آدام عئسانين يهودئيه​دن جلئله گلدئيئني اشئتدئکده، اونون يانينا گدئب اونا يالواردي کي، گلسئن و اونون اؤلوم حاليندا اولان اوغلونا شفا ورسئن. ۴۸ عئسا اونا ددي: “سئز علامتلر و مؤجوزه​لر گؤرمه‌يئنجه ائمان گتئرمزسئنئز.” ۴۹ پادشاهين آدامي اونا ددي: “آغا، اوغلوم اؤلمه​مئش گل.” ۵۰ عئسا اونا ددي: “گت، اوغلون ياشاياجاق.” او کئشي عئسانين اونا ددئيي سؤزونه ائنانيب گتدي. ۵۱ و حله يولدا ائکن، نؤکرلري قاباغينا چيخيب خبر وردئلر: “اوغلون دئري‌دئر.” ۵۲ اونلاردان اوغلونون حالينين نه زامان ياخشيلاشديغيني سوروشدو. نؤکرلر جاواب وردئلر: “دونن، گونون يِدّئنجي ساعاتيندا قيزديرماسي کسئلدي.” ۵۳ او زامان اوغلانين آتاسي آنلادي کي، عئسانين اونا «اوغلون ياشاياجاقدير» ددئيي زامان بو، باش ورئب. و اؤزو و بوتون اِو اهلي عئسايا ائمان گتئردئلر. ۵۴ بو، عئسانين ائکئنجي مؤجوزه​‌سي‌‌دئر کي، يهودئيه​دن جلئله گلدئيئندن سونرا گؤرستدي.

- JHN
- ←
- ۴
- →

© 2008 Bible Society of Azerbaijan