- LUK
- ←
- ۱۸
- →

۱۸
ائصرار ادن آروادين مثلي ۱
بئر ده عئسا اونلارا بئر مثل چکدي کي، گؤرسدسئن نجه هر زامان هچ يورولمادان دوعا اتملي‌دئرلر. و ددي: ۲ “بئر شهرده بئر حاکئم وار ائدي کي، نه تاريدان قورخاردي، نه ده آداملاردان اوتاناردي. ۳ اله همئن شهرده بئر دول آرواد دا وار ائدي کي، دائم اونون يانينا گلئب دئيردي: .داعواچي اولدوغوم آدامدان منئم حاقّيمي آل.» ۴ حاکئم بئر مودّت بو ائشي ائستمه‌دي. آمّا نهايت اؤز-اؤزونه ددي: «گرچي من نه تاريدان قورخورام نه ده آداملاردان اوتانيرام، ۵ بو آرواد منه چوخ زحمت ورئر. اونون حاقّيني آليم کي، بئر داها گلئب باشيمي آغريتماسين.»” ۶ و رب ددي: “عدالتسئز حاکئمئن نه ددئيئني اشئدئن. ۷ مگر تاري اؤز سچدئکلرئنئن، گجه گوندوز اونو ائمدادا چاغيرانلارين دادينا چاتماز؟ مگر اونلار اوچون چوخ يوبادار؟ ۸ سئزه ديئرم کي، اونلارين دادينا تزلئکله چاتاجاق. لاکئن ائنسان اوغلو، گلدئيي زامان، آيا ير اوزونده ائمان تاپاجاقدير؟”
فرئسي و باج ييغان آدامين مثلي ۹ عئسا اؤزلرئنئن صالح آداملار اولدوغونا بل باغلايان و آيري آداملارا حقارتله باخان بعضئلري اوچون ده بله بئر مثل چکدي: ۱۰ “ائکي نفر دوعا اتمک اوچون معبده گئردئلر؛ بئرئسي فرئسي و او بئرئسي باج ييغان ائدي. ۱۱ فرئسي آياق اوسته دوروب اؤز-اؤزونه بله دوعا ادئردي: «اي تاري! سنه شوکور ادئرم کي، اؤزگه آداملار کئمي تالان ادن، حاقسيز، زئناکار، يا دا بو باج ييغان آدام کئمي ديئلم. ۱۲ هفته​ده ائکي دفه اوروج توتورام و قازانديغيمين اوندا-بئرئني ورئرم.» ۱۳ آمّا باج ييغان آدام اوزاقدا دوروب گؤزلرئني گؤيه قالديرماغا بله جسارت اتمئردي. لاکئن سئنه​سئنه دؤيوب ديئردي: «اي تاري! من گوناهکارا رحم ات.» ۱۴ سئزه ديئرم کي، فرئسي يوخ، باج ييغان آدام تارينين گؤزونده تمئزه چيخيب اوئنه گتدي. چونکي اؤزونو اوجالدان هر کس آلچالاجاق، لاکئن اؤزونو آلچالدان آدام اوجاليلاجاقدير.”
عئسا کئچئک اوشاقلارا برکت ورئر
(متّا 19:‏13-‏15، مرقوس 10:‏13-‏16) ۱۵ کئچئک اوشاقلاري عئسانين يانينا گتئردئلر کي، او، اونلارا ال قويسون. آمّا شاگئردلر بونو گؤرن واخت اونلارا آجيقلانديلار. ۱۶ آمّا عئسا اونلاري يانينا چاغيريب ددي: “قويون اوشاقلار منئم يانيما گلسئنلر! اونلارا مانع اولمايين. چونکي تارينين پادشاهليغي بله‌لرئنکئدئر. ۱۷ دوغروسونو سئزه ديئرم؛ کئم تارينين پادشاهليغيني کؤرپه بئر اوشاق کئمي قبول اتمسه، اورايا اصلا گئره بئلمز.”
وارليليق و ابدي حيات
(متّا 19:‏16-‏30، مرقوس 10:‏17-‏31) ۱۸ ريئسلردن بئري عئسادان سوروشوب ددي: “ياخشي اوستاد! نه ادئم کي، ابدي حياتي مئراث آليم؟” ۱۹ عئسا اونا ددي: “نه اوچون مني ياخشي چاغيريرسان؟ واحئد تاريدان باشقا هچ کس ياخشي ديئل. ۲۰ احکامي بئلئرسن؛ زئنا اتمه، قتل اتمه، اوغورلوق اتمه، يالاندان شهادت ورمه، آتا و آنانا حؤرمت ات.” ۲۱ آدام ددي: “بونلارين هاميسينا اوشاقليغيمدان عمل ادئرم.” ۲۲ عئسا، بونو اشئدن واخت اونا ددي: “داها بئر زادين اسکئکدئر؛ نه‌يئن وارسا، سات، مؤحتاج آداملارا ور و گؤيده خزئنن اولاجاق. سونرا منئم داليمجا گل.” ۲۳ آدام بو سؤزلري اشئدن واخت قمگئن اولدو چونکي چوخ وارلي ائدي. ۲۴ عئسا اونون قمگئن اولدوغونو گؤره‌نده ددي: “وارلي اولانلار تارينين پادشاهليغينا نه چتئنلئکله گئرئرلر! ۲۵ چونکي دوه​نئن ائينه دِشئيئندن کچمه‌سي، وارلي آدامين تارينين پادشاهليغينا گئرمه‌سئندن داها آساندير.” ۲۶ بو سؤزلري اشئدنلر ددئلر: “بس کئم نئجات تاپا بئلر؟” ۲۷ عئسا ددي: “ائنسانلار اوچون قيري‌​مومکون اولان ائشلر، تاري اوچون مومکوندور.” ۲۸ او زامان پطروس ددي: “باخ، بئز هر شيي آتيب سنئن دالينجا گلمئشئک.” ۲۹ عئسا اونلارا ددي: “دوغروسونو سئزه ديئرم؛ اله بئر آدام يوخدور کي، تارينين پادشاهليغي اوچون اِوئني يا دا آرواديني، قارداشلاريني يا دا آتا-آناسيني و يا اوشاقلاريني آتميش اولسون، ۳۰ و بو زاماندا داها آرتيق و گله​جک عصرده ده ابدي حياتي آلماسين.”
عئسا، اؤلوب دئرئله​جه‌يئني گئنه خبر ورئر
(متّا 20:‏17-‏19، مرقوس 10:‏32-‏34) ۳۱ عئسا اون‌ائکي شاگئردئني يانينا چاغيريب اونلارا ددي: “باخين، بئز اورشلئمه چيخيريق و ائنسان اوغلو اوچون پيغمبرلر واسئطه​سئله نه‌لر يازيليب، هاميسي يرئنه يتئرئله‌جک. ۳۲ او، قيري‌يهودئلرئن الئنه تسلئم ادئله​جک. اونلار اونو ائستهزا اده​جکلر و اونو تحقئر ادئب اوزونه توپوره​جکلر. ۳۳ اونا شالّاق ووروب اؤلدوره​جکلر. لاکئن اوچونجو گون او، دئرئله​جک.” ۳۴ شاگئردلر بو سؤزلردن هچ بئر شي باشا دوشمه‌دئلر؛ بو سؤزلر اونلار اوچون اؤرتولو ائدي و دِيئلَنلري آنلاماديلار.
عئسا کور بئر آدامين گؤزلرئني آچير
(متّا 20:‏29-‏34، مرقوس 10:‏46-‏52) ۳۵ عئسا ارئحايا ياخينلاشديغي زامان، بئر کور يول قيراغيندا اوتوروب يولچولوق ادئردي. ۳۶ يانيندان چوخلو آدامين کچدئيئني اشئدنده سوروشدو: “بو نه‌دئر؟” ۳۷ اونا ددئلر کي، ناصئره​لي عئسا بورادان کچئر. ۳۸ او واخت کور آدام قيشقيردي: “داوود اوغلو عئسا، منه يازيغين گلسئن.” ۳۹ قاباقدا گدنلر اونا آجيقلانيب ساکئت اتمه‌يه چاليشديلار، لاکئن او، داها برک قيشقيردي: “داوود اوغلو عئسا، منه يازيغين گلسئن.” ۴۰ عئسا دايانيب امر اتدي کي، اونو يانينا گتئرسئنلر. کور آدام ياخينلاشاندا عئسا اوندان سوروشدو: ۴۱ “نه ائسته‌يئرسن کي، سنه ادئم؟” کور آدام ددي: “يارب، گؤزلرئم گئنه گؤرسون.” ۴۲ عئسا اونا ددي: “گؤزلرئن گؤرسون. ائمانين سني صاغالتدي.” ۴۳ او آندا آدامين گؤزلري آچيلدي و او، تارييا شوکور اده-اده عئسانين دالينجا گتدي. و بونو گؤرن بوتون خالق تارييا حمد و ثنا اتدي.

- LUK
- ←
- ۱۸
- →

© 2008 Bible Society of Azerbaijan