- 2CO
- ←
- ۱
- →

2CO
۱
۱ تارينين ائراده​‌سي ائله مسئح عئسانين حوارئسي پولوس و تئموتاعوس قارداشدان، تارينين قورئنتده اولان کئلئساسي ائله بوتون اَخايئه‌ده اولان موقدّسلرئن هاميسينا: ۲ آتاميز تاريدان و رب عئسا مسئحدن سئزه فيض و باريش اولسون. ۳ موتبارک اولسون تاري و ربّئمئز عئسا مسئحئن آتاسي کي، مرحمتلرئن آتاسي و بوتون تسلّي‌لرئن تاريسي‌دير. ۴ او کي، بئزه بوتون موصئبتلرئمئزده تسلّي ورئر کي، بئز ده هر جور موصئبت آلتيندا اولانلارا، تارينين بئزه وردئيي تسلّي ​ائله تسلّي وره بئلک. ۵ چونکي نجه مسئحئن عذابلاري بئر چوخ اؤلچوده بئزئمدئر، الجه ده مسئحئن واسئطه​‌سئله تسلّئمئز بئر چوخ اؤلچوده​دئر. ۶ اگر بئز موصئبت آلتينداييق، بو سئزئن تسلّي و نئجاتينيز اوچوندور. و يا اگر تسلّي تاپيريق، سئزئن تسلّئنئز اوچوندور کي، اله بئزئم همن چکدئيئمئز عذابلارين صبر​‌له دؤزمه‌يئنده تأثئرلي اولور. ۷ و سئزئن باره​ده اولان اومئدئمئز ثابئتدئر، چونکي بئلئرئک کي، بئزئم عذابلاريميزدا شرئک اولدوغونوز کئمي، بئزئم تسلّئمئزده ده شرئک اولاجاقسينيز. ۸ چونکي اي قارداشلار، ائسته‌مئرئک کي، آسئيا ايالتئنده باشيميزا گلن موصئبتدن بئخبر اولاسينيز؛ نجه حدّئمئزدن آرتيق و طاقتئمئزدن چوخ آغير يوکله‌ندئک، اله کي، حياتدان بله اومئد کَسدئک. ۹ ائچئمئزده اؤلوم حؤکمونو حئسّ اِتدئک، لاکئن بو اونون اوچون اولدو کي، اؤزوموزه يوخ، اؤلولري دئرئلدن تارييا توکّول ادک. ۱۰ او کي، بئزي بله بؤيوک اؤلومدن قورتاردي و قورتارار و اونا اومئد باغلاميشيق کي، بئزي گئنه ده قورتاراجاقدير. ۱۱ سئز ده دوعالارينيزلا بئزه کؤمک ادئرسئنئز کي، بئر چوخلارينين دوعاسي سايه​سئنده بئزه عطا اولونان لوطفدن اؤتري بئر چوخ کئمسه بئزئم اوچون تارييا شوکور اتسئن. ۱۲ چونکي فخرئمئزئن سببي، يعني وئجدانيميزين شهادتي بودور کي، بئز بو دونيادا خوصوصن ده سئزئن حاقّينيزدا جئسماني حئکمتله يوخ، تارينين فيضئنده، موقدّسلئک و تارييا مقبول اولان صمئمئيّتله رفتار اتدئک. ۱۳ چونکي اوخودوغونوز و آنلاديغينيزدان باشقا سئزه هچ بئر شي يازميريق و اومئد ادئرم کي، آخيرا کئمي آنلاياجاقسينيز؛ ۱۴ نجه کي، بئزي قئسمن ده اولسا، آنلادينيز کي، ربّئمئز عئسانين گونونده بئز سئزئن فخرئنئزئک، سئز ده بئزئم فخرئمئزسئنئز. ۱۵ بو يقئنلئکله اوّل سئزئن يانينيزا گلمه‌يه قصد اتدئم کي، سئز بئر برکته، ائکي دفه نايئل اولاسينيز. ۱۶ و سئزدن کچئب مقدونئيه​يه گدئم و مقدونئيه​دن گئنه سئزئن يانينيزا گلئم و سئزئن کؤمه‌يئنئز​له يهودئيه اوچون يولا دوشوم. ۱۷ بو نئيّتده اولماقلا مگر من يونگول رفتار اتدئم؟! و يا منئم هدفئم جئسماني بئر هدفدئر کي، منده اوّل “بلي، بلي” آمّا سونراسي “يوخ، يوخ” اولسون؟! ۱۸ لاکئن تاري اَمئندئر کي، بئزئم سؤزوموز سئزه هم “بلي”، هم “يوخ” ديئل. ۱۹ اونا گؤره کي، سئزئن آرانيزدا بئزئم، يعني منئم، سئلوانوسون ، و تئموتاعوسون وعظ اتدئيي تارينين اوغلو عئسا مسئح، هم “بلي” هم “يوخ” ديئلدي، آمّا اوندا “بلي” دئر. ۲۰ چونکي تارينين وعده​لري نه قدر چوخ دا اولسا، مسئحده “بلي” دئر؛ اونا گؤره ده مسئحئن وسئله‌سئله بئز ده “آمئن” دئيه‌بئله‌رئک کي، بئزئم واسئطه‌مئز​له تاري جلال تاپسين. ۲۱ تاري‌دير کي، بئزي سئزئنله برابر مسئحده ثابئت دوردورور و مسح ادئر ۲۲ و بئزي مؤهورله‌يئب و موقدّس روحون بِيئني اوره‌يئمئزه قويوب. ۲۳ تاريني جانيما شاهئد توتورام کي، سئزه رحم اتدئيئم اوچون ائندئيه کئمي قورئنته گلمه​مئشم. ۲۴ بو او دمک ديئل کي، گويا بئز سئزئن ائمانينيز اوستونده حاکئمئک. يوخ! بئز سئزئن شادليغينيز اوچون سئزئنله چاليشيريق. چونکي ائمانينيزدا ثابئت دورورسونوز.

- 2CO
- ←
- ۱
- →

© 2008 Bible Society of Azerbaijan