- ISA
- ←
- ۶۶
- →

۶۶
موحاکئمه و اومئد ۱ رب بله ديئر:
“گؤيلر منئم تختئمدئر،
يِر آياقلاريمين آلتينداکي کَتئلدئر.
هارادادير بس او اِو کي، سئز منه تئکه‌بئله‌سئنئز؟
هارادير او يِر کي، دئنجه‌لئم؟ ۲ چونکي بوتون بونلاري منئم اَلئم ياراتدي،
هر شي بلجه وار اولدو.” رب بويورور.
“لاکئن من باشي‌آشاغي و روحو اَزئلمئش آداما،
سؤزومون قاباغيندا تئتره‌ينه نظر سالارام. ۳ آنجاق اؤکوز کَسن، آدام اؤلدورَن کئمئدئر،
قوزونو قوربان کَسَن، ائتئن بوينونو قيران کئمي‌دئر،
تاخيل تقدئمي گتئرن، دونگوز قانيني تقدئم ادن کئمي‌دئر،
کوندور يانديران، بوته پرستئش ادن کئمي‌دئر.
بلی، اونلار اؤز يوللاريني سِچئبلر،
و جانلاري اؤز ائيرنج ائشلرئندن حظّ آلير. ۴ من ده اونلاري تَنبه اتميه قرار وره‌جيم،
قورخدوقلاري بلاني باشلارينا گتئره‌جيم.
چونکي من چاغيرديم، لاکئن جاواب ورن يوخ ائدي،
دانيشديم، لاکئن قولاق آسماديلار،
گؤزومده پئس اولاني اتدئلر،
منه مقبول اولماياني سِچدئلر.” ۵ ای ربّئن سؤزو قاباغيندا تئتره‌يَنلر، اونون ددئکلرئني اِشئدئن:
“سئزدن نئفرت ادن قارداشلارينيز،
منئم آديما گؤره سئزي اؤزلرئندن آتانلار ديئبلر:
«قوي رَب، شؤوکتئني گؤرسدسئن کي،
بئز ده سئزئن شادليغينيزا بئر باخاق.»
لاکئن اونلار روسواي اولاجاقلار. ۶ شهردن بئر نعره‌ سَسي، معبددن بئر سَس اِشئدئلئر!
بو، دوشمنلرئندن قئصاص آلان ربّئن سَسي‌دئر. ۷ آرواد آغري چکمه‌دن دوغدو،
سانجيسي توتمادان بئر اوغلان اوشاغي دوغدو. ۸ بله بئر شي کئم اشئدئب؟ بله شيلري کئم گؤروب؟
مگر بئر گونده اؤلکه عمله گلر؟
مگر بئر آندا بئر مئلّت دوغولار؟
آمّا صحيونون آغريسي توتدوقدا اوغوللاريني دوغدو. ۹ مگر من دوغوش آنيناجاق گتئرئب دوغماغا گوج ورمه‌رم؟” رب ديئر.
“دوغوش اوچون گوج ورن من، مگر بَطني باغلايارام؟” سنئن تارين ديئر. ۱۰ “اورشلئمله بئرلئکده سِوئنئن،
ای اونو سِوَنلر، هامينيز اونون اوچون شادليق ادئن.
ای اورشلئم اوچون ياس توتانلار،
اونونلا بئرلئکده جوشون، فَرَحله‌نئن! ۱۱ اِله کي، سئز آنانيز اورشلئمئن دؤشلرئني اَمئب،
تسلّی تاپاسينيز، دوياسينيز،
اِله کي، اونون بول نعمتلرئندن داديب حظّ آلاسينيز.” ۱۲ چونکي رب بله ديئر:
“باخين، من اَمئن-آمانليغي بئر چاي کئمی،
مئلّتلرئن ثروتئني داشقين سل کئمي اونا ساري آخيديرام.
سئز اوندان بَسلَنه‌جکسئنئز، قوجاغيندا آپاريلاجاقسينيز،
دئزلرئنده نازلاناجاقسينيز. ۱۳ اؤولادينا تسلّی ورن بئر آنا کئمي من سئزه تسلّی وره‌جيم.
اورشلئمده تسلّی تاپاجاقسينيز. ۱۴ او واخت بونلاري گؤره‌جکسئنئز؛ و اوره‌يئنئز سِوئنه‌جک؛
سوموکلرئنئز ياشيل اوت کئمي قووّتلَنه‌جک.
ربّئن اَلي قوللارينين طرفئندن تانيناجاق،
لاکئن قضبي دوشمنلرئنئن اوستونده‌ اولاجاقدير.” ۱۵ باخ، رب اود ائچئنده گلئر،
اونون دؤيوش عارابالاري فيرلانان يِل کئمي‌دئر کي،
قضبئني اودلو و تَنبِهي‌ اود آلووو کئمي تؤکسون. ۱۶ چونکي رب بوتون بشري اودلا،
قيلينجي ائله موحاکئمه اده‌جک،
و اونون قيلينجي ائله ييخيلانلارين سايي چوخ اولاجاقدير. ۱۷ “باغلارا گئرمک اوچون اؤزلرئني تقدئس ادئب تمئز ادنلر،
اورتادا دورانين دالينجا گده‌رک،
دونگوز، سئچان و باشقا نجئس حيوانلارين اَتئني يئيَنلرئن هاميسي
محو اولاجاقلار.” رب بويورور. ۱۸ “چونکي من اونلارين عمل‌لرئني ده، فئکئرلرئني ده بئلئرم؛ او واخت يِتئشئر کي، بوتون مئلّتلري و دئل‌لري بئر يِره ييغيم. اونلار گلئب منئم شؤوکتئمي گؤره‌جکلر. ۱۹ من آرالاريندا بئر علامت قوياجاغام. اونلاردان قاچيب-قورتولانلاري من باشقا مئلّتلره گؤندره‌جيم: تَرشئشه، پولا، ماهئر اوخ‌آتانلارين وطني لودا، توبَله، يونانا، شؤهرتئمي اشئتمه‌ين، شؤوکتئمي گؤرمه‌ين اوزاق ساحئل‌لره. و اونلار منئم شؤوکتئمي مئلّتلر آراسيندا اعلان اده‌جکلر. ۲۰ ائسرايئل اؤولادلاري تاخيل تقدئملرئني تمئز قابلار ائچئنده ربّئن معبدئنه نجه گتئرئرلر، اونلار دا بوتون قارداشلارينيزي مئلّتلر آراسيندان تاخيل تقدئمي اولاراق آتلار بِلئنده، عارابالاردا، تخت‌روانلاردا، دَوه‌لر و قاطيرلار بِلئنده منئم موقدّس داغيم اورشلئمه گتئره‌جکلر.” رب بويورور، ۲۱ “اونلاردان بعضئسئني من کاهئن و لاوئلي سچه‌جيم.” ۲۲ “ياراتاجاغيم تزه گؤيلر و تزه يِر قاباغيمدا نجه دورور،
سئزئن ده نسلئنئز و آدينيز بله دوراجاق.” رب بويورور. ۲۳ “هر تزه آي مراسئمئنده،
هر سَبّت گونونده بوتون بشر گلئب قاباغيمدا سجده اده‌جک.”
رب ديئر. ۲۴ “او واخت اونلار اِشئيه چيخاجاقلار،
و منئم ضئدّئمه عاصي اولانلارين مِيئتلرئني گؤره‌جکلر.
چونکي قوردلاري اؤلميه‌جک،
اونلاري يانديران آلوو سؤنميه‌جک.
و بوتون بشر اونلاردان ائيرَنه‌جک.”

- ISA
- ←
- ۶۶
- →

© 2008 Bible Society of Azerbaijan