- NEH
- ←
- ۱۳
- →

۱۳
نِحِميانين ائصلاحاتي ۱ او گون موسانين کئتابيندان اوخوندو و خالق قولاق آسيردي. بو کئتابدا بله بئر يازي تاپيلدي: “تارينين جاماعاتينا عَمّونلو و يا موآبلي هچ واخت داخئل اولا بئلمز.” ۲ چونکي موآب و عَمّون اؤولادلاري ائسرايئل اؤولادلاريني چؤرک و سو ائله پئشواز اتمه‌مئشدئلر. آمّا بَلعامي اوجرَتله توتموشدولار کي، ائسرايئل اؤولادلاريني لعنت اتسئن. گرچي تاريميز او لعنتي برکته چِوئردي. ۳ ائسرايئل اؤولادلاري قانوني اشئتدئکده بوتون ياد اِللی‌لري ائسرايئلدن آييرديلار. ۴ بوندان اَوّل کاهئن اِلياشئب کي، تاريميزين معبدئنئن آنبارلارينا نظارتچي تعيئن ادئلمئشدي، طوبئيا ائله قوحوم ائدي ۵ و اونا بؤيوک بئر اوتاق حاضيرلاميشدي. اورايا اَوّللر تاخيل تقدئملري، کوندور، معبد اشيالاري، شرئعته موطابئق لاوئلی‌لره، نغمه‌چئلره و معبد قاپيچيلارينا ورئلَن تاخيلين، تزه شرابين و زيتون ياغينين اوندا بئر حئصّه‌لري و کاهئنلره ورئلَن ائعانه‌لر قويولاردي. ۶ بو ائش باش ورنده من اورشلئمده ديئلدئم. اونا گؤره کي، بابئل پادشاهي اَرتَخشَستانين حاکئمئيّتئنئن اوتوز ائکئنجي ائلئنده اونون حوضورونا گتمئشدئم. بئر مودّت سونرا پادشاهدان ائجازه آليب ۷ اورشلئمه قاييتديم. اِلياشئبئن اتدئيي پئسلئيي، يعني تاري معبدئنئن حَيَطئنده طوبئيايا بئر اوتاق حاضيرلاديغي باره‌ده خبر آلديم. ۸ بو منه خوش گلمه‌دي، اونا گؤره ده طوبئيانين بوتون اِو اشيالاريني اوتاقدان باييرا آتديم. ۹ سونرا امر وردئم و اونلار اوتاقلاري تمئزله‌دئلر؛ تاري معبدئنئن اشيالاريني، تاخيل تقدئملرئني، کوندورله بئرلئکده اورايا گری گتئردئم. ۱۰ بئر ده خبر توتدوم کي، لاوئلی‌لرئن پايلاري اونلارا ورئلمه‌يئب و خئدمت ادن لاوئلی‌لرله نغمه‌چئلر هر بئري اؤز تورپاغينا قاييديبلار. ۱۱ من حؤکومت مأمورلاريني تنبه ادئب ددئم: “نه اوچون تارينين معبدئنه اِهمال اولونوب؟” سونرا لاوئلی‌لرله نغمه‌چئلر ييغيب وظئفه‌لرئنه قايتارديم. ۱۲ او واخت بوتون يهودالي‌لار تاخيلين، تزه شرابين و زيتون ياغينين اوندا بئر حئصّه‌لرئني آنبارلارا گتئردئلر. ۱۳ کاهئن شِلِمياني، شرئعت شوناس صادوقو و لاوئلی‌لردن پِداياني آنبارلارا نظارتچي، مَتّنيا اوغلو زَکّور اوغلو خاناني دا اونلارين کؤمکچئسي تعيئن اتدئم. بو آداملار اعتئمادا لايئق ساييليرديلار و هموطنلرئنه پاي‌بؤلمه ائشي اونلارا دوشدو. ۱۴ ای تاريم، بونا گؤره منی ياددا ساخلا. تاريمين معبدي و اوراداکي خئدمتلر اوچون اتدئيئم ياخشي ائشلرئمي يوخا چيخارتما! ۱۵ او گونلر يهودادا گؤردوم کي، بعضی آداملار سَبّت گونو اوزوم سيخيلان يرده آياقلاري ائله اوزوم سيخيرديلار و تاخيل دسته‌لرئني گتئرئب اِششَکلرئن اوستونه يوکله‌يئردئلر. شراب، اوزوم، اَنجئر و هر جور يوکلري ده سَبّت گونونده اورشلئمئن ائچئنه گتئرئردئلر. بونا گؤره اِله او گون ارزاق ساتانلارا آجيقلانديم. ۱۶ اورادا ياشايان صورلولار دا باليق و موختَلئف ماللار گتئرئب سَبّت گونو اورشلئمده يهودالي‌لارا ساتيرديلار. ۱۷ يهودا اعيانلارينا آجيقلانيب اونلارا ددئم: “نه اوچون بو پئس ائشي گؤروب سَبّت گونونو نجئس ادئرسئنئز؟ ۱۸ آتالارينيز مگر بله ائشلر اتمه‌دئلر؟ تاريميز بوتون بو بلاني بئزئم و بو شهرئن اوستونه بونا گؤره مگر گتئرمه‌دي؟ سئز حله ده سَبّت گونونو نجئس ادئب اونون قضبئني ائسرايئل اؤولادلارينا آرتيريرسينيز.” ۱۹ اورشلئم دروازالاريندا سَبّتئن باشلاياجاغي آخشامچاغي امر اتدئم کي، قاپيلار قيفيلّانسين. تاپشيرديم کي، سَبّت قورتارانا قدر قاپيلاري آچماسينلار. بعضی نؤکرلرئمي ده دروازالارين قاباغينا قويدوم کي، سَبّت گونو شهره هچ بئر يوک گتئرئلمه‌سئن. ۲۰ تاجئرلر و هر جور مال ساتانلار بئر-ائکي دفه گجه‌ني اورشلئمئن اِشئيئنده کچئرتدئلر. ۲۱ اونلارا ائخطار ورئب ددئم: “نه اوچون دووارين قاباغيندا گِجَله‌يئرسئنئز؟ بئر ده بله اده‌سئنئز، سئزه اَل قالديرارام!” تاجئرلر ده او واختدان سَبّت گونو گلمه‌دئلر. ۲۲ سونرا لاوئلی‌لره امر اتدئم کي، سَبّت گونونو تقدئس اتمک اوچون اؤزلرئني تمئزله‌يئب گلسئنلر و قاپيچي اولاراق دروازالارين کِشئيئني چکسئنلر. ای تاريم، بوندان اؤتري منی ياددا ساخلا و بؤيوک محبّتئننه گؤره رحم اِله! ۲۳ هم ده او گونلر او يهودئلري گؤردوم کي، اَشدودلو، عَمّونلو و موآبلي‌لاردان آرواد آلميشديلار. ۲۴ اونلارين اوشاقلارينين ياريسي اَشدود دئلئنده، يا دا اؤز خالقينين دئلئنده دانيشيردي و يهودي دئلئنده دانيشا بئلمئردي. ۲۵ من اونلاري تنبه و لعنت اتدئم. بعضئلرئني ده دؤيوب ساچلاريني يولدوم. او آداملارا تاري حاقّينا آند ائچدئرئب ددئم: “قيزلارينيزي ياداِللي اوغوللارينا ورمه‌يئن، اوغوللارينيزا و اؤزونوزه اونلارين قيزلاريني آلمايين. ۲۶ ائسرايئل پادشاهي سوليمان مگر بونا گؤره گوناها باتمادي؟ چوخ مئلّتلرئن آراسيندا اونون کئمي پادشاه يوخ ائدي و او، تاريسينين سِوئملئسي ائدي. تاري اونو بوتون ائسرايئل اوستونه پادشاه اتدي، لاکئن ياداِللي آروادلار اونو بله گوناها سالديلار. ۲۷ ائندي بئز سئزئن باره‌ده اِشئدَک کي، تاريميزا خيانت ادئب ياداِللي آروادلار آلماقلا بو بؤيوک پئسلئيه عمل ادئبسئنئز؟” ۲۸ حتّا باش کاهئن اِلياشئبئن اوغلو يويادا‌عين اوغوللاريندان بئري خورونلو سنبَلّطئن کوره‌کَني ائدي. بونا گؤره ده اونو يانيمدان قوودوم. ۲۹ ای تاريم، اونلاري ياددا ساخلا، چونکي اونلار کاهئنلئيي، کاهئنلرله کَسدئين عهدي و لاوئلی‌لري نجئس ادئبلر! ۳۰ بِلَجه، خالقي بوتون ياداِللي شيلردن تمئزله‌دئم. کاهئنلر و لاوئلی‌لرئن وظئفه‌لرئني موعَيّن اتدئم. هر کسي اؤز ائشئنئن باشينا قويدوم. ۳۱ ترتئبات وردئم کي، اودون و نوبار محصولو تعيئن ادئلمئش واختدا گتئرئلسئن. ای تاريم، منئم خيئرئمه بونلاري ياددا ساخلا!

- NEH
- ←
- ۱۳
- →

© 2008 Bible Society of Azerbaijan