- AMO
- ←
- ۷
- →

۷
چَيئرتکه سوروسو باره‌ده رؤيا ۱ پروردئگار رب منه بو رؤياني گؤرستدي: پادشاهين پايينا دوشَن اوتلار بئچئلمئشدي. باخ، ياز اوتلاري بئتمه‌يه باشلايارکَن، او، چَيئرتکه سوروسو دوزه‌لدئردي. ۲ چَيئرتکه‌لر اؤلکه‌ده بئتکئلري يِيئب قورتارميشديلار کي، من ددئم:
«ای پروردئگار رب، يالواريرام، باغيشلا.
بونا يعقوب نسلی نجه دؤزَر؟
آخي او کئچئکدئر.» ۳ رب بو نئيّتدن دؤندو.
رب ددي: «بو اولماياجاق.»
آلوو باره‌ده رؤيا ۴ سونرا پروردئگار رب منه بو رؤياني گؤرستدي: باخ، پروردئگار رب جزا ورمک اوچون آلوو چاغيردي. آلوو دهنزلري دئبئندن يانديريب ياخماغا باشلادي، تورپاغي دا يانديريب ياخدي. ۵ او واخت من ددئم:
«اي پروردئگار رب، يالواريرام، اَل ساخلا.
بونا يعقوب نسلی نجه دؤزَر؟
آخي او کئچئکدئر.» ۶ رب بو نئيّتدن ده دؤندو.
پروردئگار رب ددي: «بو دا اولماياجاق.»
شاقول باره‌ده گؤرونتو ۷ سونرا او منه بو رؤياني گؤرستدي: باخ، پروردئگار دومدوز تئکئلمئش بئر دووارين يانيندا دايانميشدي و اونون اَلئنده بئر شاقول وار ائدي. ۸ رب مندن سوروشدو: «عاموس، سن نه گؤرورسن؟» من جاواب وردئم: «بئر شاقول.» پروردئگار منه ددي:
«باخ، عنقرئب خالقيم ائسرايئلئن آرالارينا بئر شاقول قوياجاغام.
آرتيق اونلاري اسئرگَميه‌جيم. ۹ ائسحاق نسلئنئن پرستئشگاهلاري خارابا قالاجاق،
ائسرايئلئن موقدّس مکانلاري وئران اولاجاق.
سونرا يَروبعام نسلئنئن ضئدّئنه قيلينجلا چيخاجاغام.»”
عاموس و بِيت‌ائلده‌کي کاهئن اَمَصيا ۱۰ بِيت‌ائلده‌کي کاهئن اَمَصيا، ائسرايئل پادشاهي يَروبعاما بله خبر گؤنده‌ردي: “عاموس ائسرايئل نسلی آراسيندا سنئن ضئدّئنه قصد حاضيرلايير. بو اؤلکه اونون هچ بئر سؤزونه آرتيق دؤزه بئلمز. ۱۱ چونکي عاموس بله ديئر: «يَروبعام قيلينج آغزينا دوشوب اؤله‌جک. ائسرايئل خالقي اؤز تورپاغيندان قطعن اسئرلئيه آپاريلاجاق.»” ۱۲ سونرا اَمَصيا عاموسا ددي: “ای گؤروجو، بورادان گت، يهودا تورپاغينا قاچ. نَبئلئيئني اورادا ات، اونلارين چؤره‌يئني يِه. ۱۳ بئر داها بِيت‌ائلده نبئلئک اتمه، چونکي بورا پادشاهين موقدّس مکاني و سلطنتئن اِوي‌دئر.” ۱۴ عاموس اَمَصيايا جاواب ورئب ددي: “من نه پيغمبرم، نه ده بئر پيغمبر اوغلو. من فقط بئر چوبانام، وحشي انجئر آغاجلاريني يِتئشدئرئرم. ۱۵ آمّا رب منی سورو اوتارماقدان گؤتوروب بله ددي: «گت، خالقيم ائسرايئله نبئلئک ات.» ۱۶ ائندي ربّئن سؤزونو اشئت: سن ديئرسن «ائسرايئلئن ضئدّئنه نبئلئک اتمه و ائسحاق نسلئنئن ضئدّئنه دانيشما.» ۱۷ بونا گؤره ده رب بله ديئر:
«سنئن آروادين شهرده فاحئشه‌لئک اده‌جک،
اوغوللارين و قيزلارين قيلينجدان کچئرئله‌جک،
تورپاغين اؤلچولوب پايلاناجاق.
سن ده نجئس بئر اؤلکه‌ده اؤله‌جکسن.
ائسرايئل خالقي اؤز تورپاغيندان قطعن اسئرلئيه آپاريلاجاق.»

- AMO
- ←
- ۷
- →

© 2008 Bible Society of Azerbaijan