- PSA
- ←
- ۲۱
- →

۲۱
۱ يارب،
پادشاه سنئن قووّتئنده شادليق ادئر؛
سنئن وردئيئن ظفرلر اوچون،
اونون شادليغي نه قدر بؤيوکدور! ۲ اوره‌يئنئن آرزوسونو اونا ورئبسن،
دوداقلارينين ائسته‌دئيئني اسئرگمه‌يئبسن. سِلا ۳ گؤزل برکتلرله پئشوازينا چيخدين،
باشينا خالئص قيزيلدان تاج قويدون. ۴ سندن حيات ائسته‌دي،
سن اونا وردئن؛ اوزون عؤمور، ابددن ابده‌جک. ۵ سنئن اونا وردئيئن ظفره گؤره،
اونون عئزّتي بؤيوکدور؛
اوستونه شؤوکت و جلال قويوبسان. ۶ يقئن کي، اونا ابدي برکتلر ورئبسن
حوضورونون شادليغي ائله اونو سوئندئرئبسن. ۷ چونکي پادشاه ربّه توکّول ادئر؛
اوجالاردا اولانين محبّتي ائله يرئندن ترپنمه‌يه‌جک. ۸ الئن بوتون دوشمنلرئني تاپاجاق؛
صاغ الئن سندن نئفرت ادنلري تاپاجاق. ۹ اؤزونو ظاهئر اتدئيئن زامان، يارب،
اونلاري اودلو تندئر کئمي اده‌جکسن؛
رب حئدّتئنده اونلاري اوداجاق،
اود اونلاري ييئب بئتئره‌جک. ۱۰ اونلارين اؤولادلاريني ير اوزوندن،
اونلارين نسلئني ائنسانلار آراسيندان محو اده‌جکسن. ۱۱ گرچي سنئن ضئدّئنه پئس نئيّتلر ادئرلر،
شرارت دوشونورلر،
آمّا باجارا بئلمئرلر. ۱۲ چونکي کامانيني اونلارا طرف چکدئيئن زامان،
اونلاري قاباغيندان قاچماغا مجبور اده‌جکسن. ۱۳ يارب، قودرتئنله اوجاليغيني گؤرسد!
سنئن قودرتئنه اوخوياجاغيق،
اونا پرستئش نغمه‌لري اوخوياجاغيق.

- PSA
- ←
- ۲۱
- →

© 2008 Bible Society of Azerbaijan