- GEN
- ←
- ۳۳
- →

۳۳
يعقوبون عئسو ائله گؤروشو ۱ يعقوب باشيني قالديريب گؤردو کي، عئسو دؤرد يوز نفر آداملا بئرلئکده گلئر. او، اوشاقلاريني لئيه، راحئل و ائکي کنئزئنئن آراسينا بؤلدو: ۲ کنئزلرله اونلارين اوشاقلاريني قاباغا، لئيه ائله اونون اوشاقلاريني اورتايا، راحئلله يوسئفي ده آرخايا قويدو. ۳ اؤزو ده اونلارين قاباغينا کچدي و قارداشينا ياخينلاشاندا يدّي دفه يره اَيئلدي. ۴ عئسو يعقوبون پئشوازي اوچون قاچيب اونو قوجاقلادي و بوينونا ساريليب اؤپدو. اونلار آغلاشديلار. ۵ عئسو باشيني قالديريب آروادلاري و اوشاقلاري گؤرنده ددي: “بو يانينداکيلار کئم؟” يعقوب ددي: “تارينين سنئن قولونا لوطف اتدئيي اوشاقلاردير.” ۶ اوّل کنئزلرله اوشاقلاري ياخينلاشيب تعظئم اتدئلر، ۷ سونرا لئيه ائله اوشاقلاري ياخينلاشيب تعظئم اتدئلر، آخيردا دا يوسئفله راحئل ياخينلاشيب تعظئم اتدئلر. ۸ عئسو سوروشدو: “راست گلدئيئم او بئري دسته‌ني نه اوچون گؤندرمئشدئن؟” يعقوب ددي: “آغامين گؤزونده لوطف تاپماق اوچون.” ۹ عئسو ددي: “منئم سوروم چوخدور، قارداشيم، سنده اولان سنئن اولسون.” ۱۰ يعقوب ددي: “يوخ، خاهئش ادئرم، ائندي اگر گؤزونده لوطف تاپميشام، مندن بو هدئيّه‌‌ني گؤتور. چونکي سنئن اوزونو گؤرنده تارينين اوزونو گؤرموش سانديم، منی لوطفله قبول اتدئن. ۱۱ خاهئش ادئرم، سنه گتئرئلن هدئيّه‌‌ني گؤتور. چونکي تاري منه لوطف اتدي و ائندي منئم هر شيئم وار.” يعقوب تأکئد اتدئکدن سونرا عئسو هدئيّه‌‌ني گؤتوردو. ۱۲ عئسو ددي: “کؤچ ادئب گِدَک. من سئزئن قاباغينيزدا گده‌جيم.” ۱۳ يعقوب اونا ددي: “آغام بئلئر کي، اوشاقلار ضعئفدئر، يانيمدا اولان قويون-کچي و مال-حيوان دا سودده‌دئر. سورولري بئر گون چوخ سورسه‌لر، هاميسي تلف اولار. ۱۴ خاهئش ادئرم، آغام قولوندان قاباقدا گتسئن، من ده سورولرئن و اوشاقلارين يرئشئنه گؤره ياواش ياواش گله‌جيم. سِعئرده آغاما يتئشه‌رم.” ۱۵ عئسو ددي: “منئمله اولان آداملارين بعضئسئني سنئنله قالماق اوچون قويوم.” يعقوب ددي: “بو نَيه لازيمدير؟ من آنجاق آغامين گؤزونده لوطف تاپماق ائسته‌يئرم.” ۱۶ عئسو او گون يولا دوشوب سِعئره قاييتدي. ۱۷ يعقوب سوکّوتا کؤچوب، اؤزونه اِو تئکدي و سوروسونه طؤوله‌لر دوزلتدي. اونا گؤره ده بو يِرئن آديني سوکّوت قويدولار. ۱۸ يعقوب پَدّان‌اَرامدان قاييتديقدان سونرا صاغ- سالامات کَنَعان تورپاغيندا اولان شِکِم شهرئنه گلدي و شهرئن موقابئلئنده ساکئن اولدو. ۱۹ او، چاديريني قوردوغو يِر پارچاسيني شِکِمئن آتاسي خَمورون اوغوللاريندان يوز پارچا گوموشله ساتين آلدي. ۲۰ يعقوب اورادا بئر قوربانگاه قوروب، آديني «اِل اِلوهِه ائسرايئل» قويدو.

- GEN
- ←
- ۳۳
- →

© 2008 Bible Society of Azerbaijan