- MRK
- ←
- ۱۰
- →

۱۰
بوشانماق حاقّيندا
(متّا 19:‏1-‏12، لوقا 16:‏18) ۱
عئسا اورادان چيخيب يهودئيه بؤلگه​سئنه، اوردون چايينين او تايينا گلدي. جاماعات گئنه اونون يانينا ييغيلدي و او، نجه کي، عادتي ائدي، گئنه اونلارا تعلئم وردي. ۲ فرئسئلر عئسايا ياخينلاشيب، اونو ائمتاحان اتمک اوچون سوروشدولار: “آيا کئشئيه ائجازه ورئلئب کي، آرواديني بوشاسين؟” ۳ عئسا جاواب ورئب اونلارا ددي: “موسا سئزه نه امر ادئب؟” ۴ ددئلر: “کئشئيه ائجازه ورئب کي، بوشانما کاغيذي يازيب آرواديني بوشاسين.” ۵ عئسا اونلارا ددي: “داش اورکلي اولدوغونوز اوچون موسا بله بئر امري سئزه يازدي. ۶ لاکئن خئلقتئن باشلانيشيندان تاري اونلاري کئشي و آرواد ياراتدي. ۷ بو سببدن کئشي آتا-آناسيندان آيريلاجاق و آروادينا ياپيشاجاق ۸ و ائکئسي بئر بدن اولاجاقلار، اله کي، آرتيق ائکي بدن يوخ، بئر بدن اولاجاقلار. ۹ اونون اوچون تارينين بئرلشدئردئيئني ائنسان آييرماسين.” ۱۰ اِوده گئنه شاگئردلر بو باره​ده اوندان سوآل سوروشدولار. ۱۱ عئسا اونلارا ددي: “هر کس آرواديني بوشاييب اؤزگه بئر آروادلا اِولَنسه، آروادينين حاقّيندا زئنا ادئر. ۱۲ آرواد دا اگر اَرئندن بوشانيب اؤزگه بئر کئشئله اِولَنسه، زئنا ادئر.”
کئچئک اوشاقلار و عئسا
(متّا 19:‏13-‏15، لوقا 18:‏15-‏17) ۱۳ و کئچئک اوشاقلاري عئسانين يانينا گتئردئلر کي، اونلاري مَسح اتسئن. لاکئن شاگئردلر اونلارا آجيقلانديلار. ۱۴ عئسا بونو گؤرنده قضبله‌نئب، اونلارا ددي: “قويون اوشاقلار يانيما گلسئنلر. اونلارا مانع اولمايين. چونکي تارينين پادشاهليغي بونلار کئمئلرئندئر. ۱۵ دوغروسونو سئزه ديئرم، تارينين پادشاهليغيني بئر اوشاق کئمي قبول اتمه‌ين اونا گئره بئلمز.” ۱۶ و اوشاقلاري قوجاغينا آليب، اللرئني اونلارين اوستونه قويدو و اونلارا برکت وردي.
وارلي جاوان
(متّا 19:‏16-‏30، لوقا 18:‏18-‏30) ۱۷ يولا چيخاندا بئري قاچا-قاچا عئسانين يانينا گلدي و اونون قاباغيندا دئز چؤکوب سوروشدو: “ياخشي اوستاد، ابدي حياتي مئراث آلماق اوچون نه اتملي‌يَم؟” ۱۸ عئسا اونا ددي: “نه اوچون منه ياخشي ديئرسن؟ تاريدان باشقا هچ کس ياخشي ديئل. ۱۹ احکامي بئلئرسن: قتل اتمه، زئنا اتمه، اوغورلاما، يالانچي شاهئدلئک اتمه، هچ کئمي آلداتما، آتا و آنانا حؤرمت ات.” ۲۰ او آدام عئسايا ددي: “اوستاد، بونلارين هاميسيني اوشاقليغيمدان رئعايت اتمئشم.” ۲۱ عئسا اونا باخيب اونو سِودي و اونا ددي: “سنئن بئر شيئن اَسکئکدئر. گت نه‌يئن وارسا، سات، مؤحتاج آداملارا پايلا، گؤيده ثروتئن اولاجاق. سونرا گل منه پيرو اول.” ۲۲ آمّا او آدام بو سؤزو اشئدن واخت پرئشان اولدو و قمگئن گتدي، چونکي چوخ مال-دؤولتي وار ائدي. ۲۳ عئسا اطرافينا باخيب شاگئردلرئنه ددي: “تارينين پادشاهليغينا گئرمک وارلي آداملار اوچون نه قدر چتئندئر!” ۲۴ شاگئردلر اونون سؤزوندن حيران قالديلار. آمّا عئسا اونلارا گئنه جاواب ورئب ددي: “اوشاقلار، تارينين پادشاهليغينا گئرمک نه قدر چتئندئر! ۲۵ دَوه​نئن ائينه دشئيئندن کچمه‌سي، وارلي بئر آدامين تارينين پادشاهليغينا گئرمه‌سئندن داها آساندير.” ۲۶ اونلار داها چوخ تعجّوب اتدئلر و اونا ددئلر: “بس کئم نئجات تاپا بئلر؟” ۲۷ عئسا اونلارا باخيب ددي: “ائنسانلار اوچون بو قيري‌​مومکوندور، لاکئن تاري اوچون يوخ. تاري اوچون هر شي مومکوندور.” ۲۸ پطروس اونا ددي: “بئز هر شيي آتيب، سنه پيرو اولدوق.” ۲۹ عئسا ددي: “دوغروسونو سئزه ديئرم، اله بئر آدام يوخدور کي، منئم اوچون و ائنجئلئن خاطئري اوچون اِوئني، قارداشلاريني، باجيلاريني، آناسيني، آتاسيني، اوشاقلاريني، يا دا زمئلرئني آتميش اولسون ۳۰ و ائندي، بو زاماندا، اذئيّتلرله يوز قات اِولر، قارداشلار، باجيلار، آنالار و آتالار، اوشاقلار و زمئلر، گله​جک زاماندا دا ابدي حيات آلماسين. ۳۱ لاکئن بئرئنجئلرئن چوخلاري آخيرينجي، و آخيرينجي‌لارين چوخلاري بئرئنجي اولاجاقلار.”
عئسا اؤلوب​ ​دئرئله​جه‌يئني گئنه خبر ورئر
(متّا 20:‏17-‏19، لوقا 18:‏31-‏34) ۳۲ اونلار اورشلئمه گدن يولدا ائره​لي گدئردئلر و عئسا اونلارين قاباغيندا گدئردي. شاگئردلر حيران قالميشديلار و اونون آرخاسيندان گدنلره قورخو دوشموشدو. عئسا گئنه او اون‌ائکي نفري يانينا چاغيريب باشينا نه گله​جه‌يي باره​ده دانيشماغا باشلادي: ۳۳ “باخين، اورشلئمه گدئرئک و ائنسان اوغلو باش کاهئنلر و دئن عالئملري الئنه ورئله​جک. اونلار اونو اؤلومه محکوم ادئب قيري‌يهودئلره تسلئم اده​جکلر. ۳۴ و اونلار اونا ائستهزا ادئب، توپوره​جکلر و اونا شالّاق ووروب اؤلدوره​جکلر. و او، اوچ گون سونرا دئرئله​جک.” ۳۵ زِبِدِي اوغوللاري يعقوب و يوحنّا عئسايا ياخينلاشيب، اونا ددئلر: “اوستاد، ائسته‌يئرئک سندن نه خاهئش اتدئيئمئزي، سن بئزئم اوچون اده​سن.” ۳۶ عئسا اونلارا ددي: “سئزئن اوچون نه ائسته‌يئرسئنئز ادئم؟” ۳۷ اونلار عئسايا ددئلر: “ائجازه ور سنئن جلاليندا بئرئمئز صاغيندا، بئرئمئز ده سولوندا اوتوراق.” ۳۸ عئسا اونلارا ددي: “نه ائسته‌دئيئنئزي بئلمئرسئنئز. منئم ائچه​جه‌يئم پئياله​دن آيا سئز ائچه​بئلرسئنئز؟ و يا منئم تعمئد آلديغيم تعمئدده آيا سئز ده تعمئد آلا بئلرسئنئز؟” ۳۹ ددئلر: “اده بئلرئک.” عئسا اونلارا ددي: “ائچه​جه‌يئم پئياله​دن ائچه​جکسئنئز و آلديغيم تعمئدده سئز ده تعمئد آلاجاقسينيز، ۴۰ لاکئن صاغيمدا يا دا سولومدا اوتورماغا ائجازه ورمک منئم الئمده ديئل. بو يرلر او آداملار اوچوندور کي، اونلار اوچون حاضيرلانيب.” ۴۱ بونو اشئدن او اون‌شاگئرد يعقوب و يوحنّايا قضبلندئلر. ۴۲ عئسا اونلاري يانينا چاغيريب ددي: “بئلئرسئنئز کي، قيري‌يهودئلر آراسيندا حاکئم ساييلانلار، اونلارا حؤکمرانليق ادرلر و اونلارين ريئسلري اونلارا آغاليق سوررلر. ۴۳ آمّا سئزئن آرانيزدا بله اولمامالي‌دير. آرانيزدا بؤيوک اولماق ائسته‌ين، گرک او بئرئلرئنه خئدمت اتسئن ۴۴ و آرانيزدا بئرئنجي اولماق ائسته‌ين، گرک هامينين نؤکري اولسون. ۴۵ چونکي حتّا ائنسان اوغلو دا، اونا خئدمت اولونماق اوچون گلمه‌دي. او گلدي کي، خئدمت اتسئن و جانيني چوخ آداملارين يولوندا فئدئيه ورسئن.”
کور بارتئماوس
(متّا 20:‏29-‏34، لوقا 18:‏35-‏43) ۴۶ اونلار اَرئحايا گلدئلر. عئسا شاگئردلري و اونلارلا بؤيوک بئر جاماعاتلا اَرئحادان چيخاندا، تئماوس اوغلو بارتئماوس آديندا کور بئر يولچو يولون قيراغيندا اوتورموشدو. ۴۷ بارتئماوس اونون ناصئره​لي عئسا اولدوغونو اشئدن واخت قيشقيريب ددي: “داوود اوغلو عئسا، منه رحمئن گلسئن.” ۴۸ چوخ آداملار اونا آجيقلانديلار و ساکئت اولماغيني ائسته‌دئلر. آمّا او، داها چوخ باغيريب ددي: “داوود اوغلو عئسا، منه رحمئن گلسئن.” ۴۹ عئسا دايانيب ددي: “اونو چاغيرين.” اونلار کور آدامي چاغيريب ددئلر: “اوزولمه قالخ، سني چاغيرير.” ۵۰ بارتئماوس عباسيني اوستوندن آتدي و يردن سيچراييب عئسانين يانينا گلدي. ۵۱ عئسا اوندان سوروشدو: “نه ائسته​يئرسن کي، سنه ادئم؟” کور آدام اونا ددي: “اوستاد، گؤزلرئم گئنه گؤرسون.” ۵۲ عئسا اونا ددي: “گت، ائمانين سنه شفا وردي.” او آندا کور آدامين گؤزلري گؤرمه‌يه باشلادي و يولا دوشوب عئسانين دالينجا گتدي.

- MRK
- ←
- ۱۰
- →

© 2008 Bible Society of Azerbaijan