- 2CO
- ←
- ۱۰
- →

۱۰
پولوس اؤزوندن دئفاع ادئر ۱
ائندي، من، پولوس شخصن مسئحئن حلئملئيي و مولايئملئيي آدينا سئزدن خاهئش ادئرم-من کي، آرانيزدا حاضير ائکن حلئم، لاکئن قايئب ائکن جسورام. ۲ خاهئش ادئرم کي، حاضير اولاندا، مجبور قالماييم کي، بعضئلرئن ضئدّئنه ددئيئم جورعتئمي گؤرسه‌دئم، او آداملارين ضئدّئنه کي، بئزئم رفتاريميزي جئسماني گومان ادئرلر. ۳ چونکي جئسمده يرئسَک ده، جئسمه گؤره جنگ اتمئرئک. ۴ چونکي جنگئمئزئن سئلاحلاري جئسماني ديئللر، لاکئن قالالاري ييخماق اوچون تارينين قودرتئنه مالئکدئرلر. ۵ بئز نظرئيّه​لري و تارينين معرئفتئنه ضئدّ دوران هر باطئل شيي ييخيريق و هر دوشونجه​ني مسئحئن ائطاعتئنه اسئر ادئرئک. ۶ و سئزئن ائطاعتئنئز نه زامان تکمئل اولسا، هر جور ائطاعتسئزلئيي جزالانديرماغا حاضيريق. ۷ آيا هر شيه ظاهئري گؤرونوشونه گؤره باخيرسينيز؟ اگر کئمسه اؤزونده بو يقئني وار کي، مسئحئندئر، قوي گئنه ده اؤزونده دوشونسون کي، او اؤزو نجه مسئحئنکئدئر، بئز ده اله​يئک. ۸ چونکي حتّا اگر ربّئن بئزه وردئيي ائقتئدارينا فخر اِتسَم ده، اوتانان ديئلم، او ائقتئدارا کي، سئزي ييخماق اوچون يوخ، سئزي داها چوخ بئنا اتمک اوچوندور. ۹ چونکي ائسته‌مئرم اِله گؤرونوم کي، گويا مکتوبلاريملا سئزي قورخودورام. ۱۰ چونکي ديئرلر: “مکتوبلاري آغير و قودرتلي‌دئر، آمّا شخصي گؤرونوشو تأثئرسئز، نئطقي ده حقئردئر.” ۱۱ بله دوشونن آدام قوي بئلسئن کي، بئز قايئب​ائکن مکتوبلاريميز واسئطه‌سئله سؤزده نجه​يئک، حاضير ائکن عملده ده اِله​يئک. ۱۲ چونکي بئزده او جسارت يوخدور کي، اؤزوموزو، اؤزلرئني تعرئفله‌ين بعضئلرئنه اوخشاداق، يا دا اونلارلا موقايئسه ادک. اونلار اؤزلرئني اؤزلري ائله اؤلچه​رک و اؤزلرئني اؤزلري ائله موقايئسه اده​رک، آنلاقسيز اولورلار. ۱۳ آمّا بئز حدّئمئزدن آرتيق فخر اتمه‌يه​جه‌يئک، لاکئن تارينين بئزه اؤلچو تعيئن اتدئيي او ساحه​نئن اؤلچوسونده فخر ادئب، سئزه ده يتئشئب چاتاجاغيق. ۱۴ بئز، سئزه يتئشمه‌ينلر کئمي اؤزوموزو اوزاتميريق، چونکي مسئحئن ائنجئلئنئن خوش خبری ائله سئزئن چاتديغينيز يره بئز اوّل چاتديق. ۱۵ بئز حددن آرتيق، يعني اؤزگه بئر آدامين زحمتئنه فخر اتمئرئک، آمّا اومئد ادئرئک کي، ائمانينيز بؤيودوکجه، بئز ده اؤز حدّئمئزئن ائچنده داها دا آرتيق ووسعت تاپاق. ۱۶ اِله کي، ائنجئلئن خوش خبرئني سئزئن او تايينيزداکي اؤلکه​لره وعظ ادک و اؤزگه بئرئنئن اؤلچوسونده باشا چاتديريلميش اوچون فخر اتمه‌يک. ۱۷ “لاکئن قوي فخر ادن آدام، ربده فخر اتسئن.” ۱۸ چونکي اؤزونو تعرئف ادن يوخ، ربّئن تعرئف اتدئيي آدام مقبول ساييلير.

- 2CO
- ←
- ۱۰
- →

© 2008 Bible Society of Azerbaijan