- EXO
- ←
- ۳۰
- →

۳۰
بوخور يانديرماق اوچون قوربانگاه ۱ اَقاقئيا آغاجيندان بوخور يانديرماق اوچون قوربانگاه دوزلت. ۲ دؤرد گوشه‌لي، اوزونلوغو بئر قول‌آچ اِني بئر قول‌آچ، بويو دا ائکي قول‌آچ اولسون، بوينوزلاري اونونلا بئر حئصّه‌دن اولسون. ۳ اونون اوستونو، هر يانيني و بوينوزلاريني، خالئص قيزيللا اؤرت و اطرافينا قيزيل قالئب قوي. ۴ بئربئرئنئن موقابئلئنده اولان ائکي يانلاردا، قالئبئن آلتينا ائکي قيزيل حالقا دوزلت کي، اونو آپاران دئرَکلرئن کچدئيي يرلر اولسونلار. ۵ دئرَکلري اَقاقئيا آغاجيندان دوزلت و قيزيللا اؤرت. ۶ بو قوربانگاهي شهادت سانديغينين موقابئلئنده اولان پرده‌نئن قاباغينا، منئم سنئنله گؤروشه‌جيئم يره، کفّاره قاپاغينين قاباغينا قوي. ۷ هارون هر سحر، چيراقلاري حاضيرلاديغي زامان، قوربانگاهدا عطئرلي بوخور يانديرسين. ۸ آخشامچاغي دا چيراقلاري حاضيرلاديغي زامان اونو يانديرسين. بو سئزئن اوچون نسئلدن-نسله ربّئن قاباغيندا همئشه‌لئک بوخور تقدئمي اولسون. ۹ اونون اوستونده نه ياد بوخور گتئرئن، نه يانديرما قورباني، نه ده تاخيل تقدئمي. مايع تقدئمي ده تؤکمه‌يئن. ۱۰ ائلده بئر دفه هارون گوناه اوچون کفّاره قوربانينين قانيني قوربانگاهين بوينوزلارينا چکه‌رک، قوربانگاه اوچون کفّاره اتسئن. بو قوربان گلن نسئللر اوچون اولسون. قوربانگاه رب اوچون لاپ موقدّسدئر.”
سئياهييا آلما گوموشو ۱۱ سونرا رب موسايا دانيشيب ددي: ۱۲ “ائسرايئل اؤولادلاريني سئياهييا آلديغين زامان، ساييلان هر بئر آدام اؤز حياتينين عوضئني ربّه ورسئن کي، ساييلديقلارينا گؤره آرالاريندا بلا اولماسين. ۱۳ ساييلميش آداملارا داخئل اولان هر کس ياريم شِکِل گوموش ورسئن. بو، ائيئرمي گِرادان عئبارت اولان موقدّس مکانين شِکِلئنه گؤره ساييلسين. بو ياريم شِکِل ربّئن پاييدير. ۱۴ ائيئرمي ياشيندا و اوندان يوخاري اولان، ساييلميش اولان هر بئر کئشي بو پايي ربّه ورسئن. ۱۵ حياتلارينيزي کفّاره اتمک اوچون ربّئن پاييني ورنده، نه وارلي ياريم شِکِلدن چوخ، نه ده کاسيب ياريم شِکِلدن اَسکئک ورسئن. ۱۶ بو کفّاره گوموشونو ائسرايئل اؤولادلاريندان گؤتوروب حوضور چاديرينين عئبادتي اوچون تعيئن ات. بو، حياتلارينيزين کفّاره‌سي اوچون ربّئن قاباغيندا ائسرايئل اؤولادلارينين خاطئره‌سي اولاجاق.
بؤيوک بورونج لَيَن ۱۷ رب موسايا دانيشيب ددي: ۱۸ “يوماق اوچون بؤيوک بئر بورونج لَيَن دوزلت. قوي آلتليغي دا بورونجدن اولسون. اونو حوضور چاديري ائله قوربانگاهين آراسينا قوي، ائچئني ده سو ائله دولدور کي، ۱۹ هارونلا اوغوللاري اَل و آياقلاريني او سو ائله يوسونلار. ۲۰ اونلار حوضور چاديرينا داخئل اولدوغو زامان سويو ائله يويونسونلار، يوخسا اؤله‌جکلر. خئدمت اتمک اوچون و ربّه تقدئم توستوله‌دئب يانديرماق اوچون قوربانگاها ياخينلاشاندا دا ۲۱ اَل-آياقلاريني يوسونلار، يوخسا اؤله‌جکلر. بو هارونلا اؤولادلاري اوچون نسئلدن-نسله ابدی قايدا اولسون.”
مسح اوچون ياغ ۲۲ رب موسايا ددي: ۲۳ “بو گؤزل عطرئيّاتلاردان گؤتور: بش يوز شِکِل دورو مور، اونون ياريسي قدر ائکي يوز اَلّي شِکِل عطئرلي دارچين، ائکي يوز اَلّي شِکِل عطئرلي قاميش ۲۴ و بش يوز شِکِل دارچين، هر شي موقدّس مکانين شِکِلئنه گؤره ساييلسين؛ هم ده بئر هئن زيتون ياغي. ۲۵ بونلاردان موقدّس مسح ياغي حاضيرلا؛ بو عطرئيّاتچينين ترتئب اتدئيي عطئرئيّات، موقدّس مسح ياغي اولاجاق. ۲۶ همئن ياغلا بونلاري مسح ات: حوضور چاديريني، شهادت سانديغي، ۲۷ مئزي و اونون بوتون لوازئماتلاريني، چيراقداني و اونون اشيالاريني، بوخور قوربانگاهيني، ۲۸ يانديرما قوربانلاري اوچون قورولان قوربانگاهي و اونون بوتون اشيالاريني، بؤيوک لَيَني و اونون آلتليغيني. ۲۹ بلجه بو شيلري تقدئس ات کي، لاپ موقدّس اولسونلار؛ اونلارا توخونان هر شي موقدّس اولاجاق. ۳۰ هارونلا اوغوللاريني دا مسح اده‌رک تقدئس ات کي، منه کاهئنلئک اتسئنلر. ۳۱ ائسرايئل اؤولادلارينا بله دِه: بو سئزئن اوچون نسئلدن-نسله منه موقدّس مسح ياغيدير. ۳۲ بو ياغ ائنسان بدنلرئنه تؤکولمه‌سئن. ترکئبئنه گؤره، اونا بَنزَر هچ نه حاضيرلامايين. بو ياغ موقدّسدئر؛ اونو موقدّس سايين. ۳۳ اونا بَنزَرئني تَرتئب ادن و يا اونو اؤزگه آدامين اوستونه سورتَن هر کس، خالقي آراسيندان قووولسون.”
بوخور ۳۴ سونرا رب موسايا ددي: «بو عطئرلي مادّه‌لردن گؤتور: قارا کوندور، اونئکا ، خوش عطئرلي رزه‌نه، خالئص کوندور؛ هر شي برابر مئقداردا اولسون. ۳۵ بونلاردان بوخور حاضيرلا؛ عطرئيّاتچينين ترتئب اتدئيي بو قاتيشيق دوزلو اولمالي و تمئز و موقدّسدئر. ۳۶ اوندان بئر قدر نارين دؤي و شهادت سانديغينين قاباغيندا منئم سنئنله گؤروشه‌جيئم ير اولان حوضور چاديرينا قوي. بو سئزئن اوچون لاپ موقدّس اولسون. ۳۷ حاضيرلاديغين بوخورون ترکئبئنه گؤره اؤزونوز اوچون بوخور حاضيرلامايين؛ بو سنئن اوچون ربّه موقدّسدئر. ۳۸ هر کس کي، عطئرلي اولماق اوچون اونا بَنزَرئني حاضيرلاسا، خالقينين آراسيندان قووولسون.”

- EXO
- ←
- ۳۰
- →

© 2008 Bible Society of Azerbaijan