- 2SA
- ←
- ۱
- →

2SA
۱
شاعولون اؤلوم خبري ۱ شاعولون اؤلوموندن سونرا داوود عَمالِقلئلري مغلوب ادئب قاييدان زامان ائکي گون صئقلَگده قالدي. ۲ اوچونجو گون شاعولون يانيندان، اوردوگاهدان پالتاري جيريلميش، باشي توز-تورپاغا باتميش بئر آدام گلدي. او، داوودون يانينا گلدئکده قاباغيندا اوزونو يره قويوب تعظئم اتدي. ۳ داوود اوندان سوروشدو: “هارادان گلئرسن؟” آدام اونا ددي: “ائسرايئل اوردوگاهيندان قاچميشام.” ۴ داوود اونا ددي: “اورادا نه باش ورئب؟ خاهئش ادئرم، منه دِه.” آدام ددي: “خالق دؤيوش ميدانيندان قاچيبلار و اونلارين بئر چوخو قيريليب اؤلوبلر. شاعوللا اوغلو يوناتان دا هلاک اولوب.” ۵ داوود اونا خبر ورن جاوان آدامدان سوروشدو: “سن هارادان بئلئرسن کي، شاعوللا يوناتان دا اؤلوب؟” ۶ داوودا خبر ورن جاوان بله ددي: “تصادوفن گئلبوعا داغيندا ائدئم و گؤردوم کي، شاعول نئزه‌سئنه سؤيکه‌نئب. دؤيوش عارابالاري و آتلي‌لار دا اونو چوخ ياخين بئر شکئلده تعقئب ادئردئلر. ۷ شاعول گِرئيه باخاندا منی گؤروب چاغيردي. من ددئم: “بويورون.” ۸ منه ددي: “سن کئمسن؟” اونا ددئم: “من بئر عَمالِقلئيم.” ۹ او واخت شاعول منه ددي: «گل اَيئل اوستومه، منی اؤلدور، جانيم عذاب چکئر و بو آغريلاردان قورتارماق ائسته‌يئرم.» ۱۰ اله بونا گؤره ده من اونون اوستونه اَيئلئب نفسئني کسدئم. چونکي بئلئردئم کي، ييخيلاندان سونرا آرتيق ياشايا بئلميه‌جک. سونرا اونون باشينين تاجيني و قولونون دستبندئني گؤتوردوم و بورايا، آغام اوچون گتئردئم.” ۱۱ داوود پالتارلاريني توتوب جيردي و يانينداکي بوتون آداملار دا بله اتدئلر. ۱۲ اونلار شاعول اوچون، اوغلو يوناتان اوچون، ربّئن خالقي و بوتون ائسرايئل نسلی اوچون آخشاماجاق ياس توتوب آغلاديلار و اوروج توتدولار، چونکي اونلار قيلينج آغزيندان کچئب اؤلدورولموشدولر. ۱۳ داوود احوالاتي اونا دانيشان جاواندان سوروشدو: “هارالي‌سان؟” او جاواب وردی: “من ياداِللي‌يم، بئر عَمالِقلي‌نئن اوغلويام.” ۱۴ داوود اونا ددي: “بس نئيه قورخماييب اَل قالديردين کي، ربّئن مسح اولونموش پادشاهيني اؤلدوره‌سن؟” ۱۵ داوود آداملاريندان بئرئني چاغيريب ددي: “گت، اونو اؤلدور.” او دا عَمالِقلئني ووروب اؤلدوردو. ۱۶ داوود عَمالِقلئيه دمئشدي: “قانين اؤز باشيندادير! چونکي اؤز آغزين سنئن ضئدّئنه شاهئدلئک ادئب ددي: «من ربّئن مسح اولونموش پادشاهيني اؤلدوردوم.»”
داوودون شاعول و يوناتان اوچون ددئيي مرثئيه ۱۷ او واخت داوود شاعول و اوغلو يوناتانين ياسيندا بو مرثئيه‌ني اوخودو. ۱۸ سونرا تاپشيردي کي، “اوخ‌آتان کامان” آدلي بو مرثئيه‌ني يهودا اؤولادلارينا اؤيرَتسئنلر. بو مرثئيه، ياشار کئتابيندا يازيليب: ۱۹ ای ائسرايئل، گؤزل‌لئيئن اؤز اوجا يرلرئنئن اوستونده قيلينج آغزيندان کچئب!
نجه ده جنگاورلر قيريليب دوشوب! ۲۰ بونو گَتده بئلدئرمه‌يئن،
اَشقَلون کوچه‌لرئنده يايمايين.
مبادا فئلئسطلی‌لرئن قيزلاري سِوئنسئنلر،
ختنه‌سئزلرئن قيزلاري فَرَحلَنسئنلر. ۲۱ ای گئلبوعا داغلاري،
اوستونه شِح، ياغيش دوشمه‌سئن،
قوي زمئلرئن محصول ورمه‌سئن!
چونکي اورادا لَکه‌لَندي ائگئدلرئن قالخاني،
شاعولون بئر داها ياغلا سئلئنمَيه‌جک قالخاني. ۲۲ اؤلدورولَنلرئن قانينا، ائگئدلرئن پئيئنه گؤره
يوناتانين کاماني گری دؤنمَزدي،
شاعولون قيلينجي بوش قاييتمازدي. ۲۳ شاعوللا يوناتان حياتلاريندا نجه سِوئملي، نجه عزئز،
اؤلومده ده بئربئرئندن آيريلماديلار!
اونلار قارتاللاردان سورعتلي ائدئلر،
آصلانلاردان قووّتلي ائدئلر. ۲۴ ای ائسرايئل قيزلاري، آغلايين شاعول اوچون.
او سئزه قئيمتلي قيرميزي قوماشلار گِيدئرَردي،
پالتارينيزا قيزيل ناخيشلار ووراردي. ۲۵ دؤيوش ميدانيندا نجه ده ائگئدلر قيريليب دوشوب!
يوناتان سنئن اوجا يرلرئنده قيلينج آغزيندان کچئب. ۲۶ ای قارداشيم يوناتان، سنئن اوچون اوره‌يئم يانير.
سن منه چوخ عزئز ائدئن.
سنئن منه اولان محبّتئن حيران ادئجي ائدي،
آرواد محبّتئندن ده اوستون ائدي. ۲۷ ائگئدلر نجه ده ييخيليب!
دؤيوش سئلاحلاري نجه ده يوخ اولوب!

- 2SA
- ←
- ۱
- →

© 2008 Bible Society of Azerbaijan