- ZEC
- ←
- ۱۲
- →

۱۲
اورشَلئمئن خئلاص ادئلمه‌سي ۱ بو ائخطار ائسرايئل باره‌ده نازئل اولان ربّئن سؤزودور: گؤيلري يايان، يِرئن بونؤوره‌لرئني قويان، ائنسانين ائچئنده‌کي روحا شکئل ورن رب بله بويورور: ۲ “باخ اورشَلئمي اونون اطرافينداکي بوتون خالقلار اوچون گئجَلدن کاسا اده‌جيم. اورشَلئم کئمي يهودا دا موحاصئره‌يه آليناجاق. ۳ او گون اورشَلئمي بوتون خالقلار اوچون آغير بئر داش اده‌جيم. اونو قالديرانلارين هاميسي آغير يارالاناجاق. دونيانين بوتون مئلّتلري اونون ضئدّئنه بئرلَشه‌جک. ۴ او گون هر آتي دهشته، آتليسيني دَلي‌لئيه دوچار اده‌جيم.” رب بويورور، “من يهودا نسلئنه گؤز قوياجاغام، آمّا او بئري خالقلارين بوتون آتلاريني کور اده‌جيم. ۵ او واخت يهودا باشچيلاري اورَکلرئنده دئيه‌جکلر: «اورشَلئم خالقي اؤز تاريسيندا، قوشونلارين ربّئنده گوجلودور.» ۶ او گون يهودا باشچيلاريني اودونلارين آراسيندا يانان بئر مانقال، دَرزلرئن اورتاسيندا آلوولانان بئر مشعل کئمي اده‌جيم. ساغدا و سولدا اولان بوتون خالقلاري يانديريب محو اده‌جکلر. لاکئن اورشَلئملی‌لر گئنه اورشَلئمده اولان يِرلرئنده ياشاياجاقلار. ۷ من رب اوّلجه يهودا خالقينين مسکنلرئني خئلاص اده‌جيم. اونا گؤره کي، داوود نسلی و اورشَلئمده ياشايانلار يهودادان چوخ شرفلي اولماسين. ۸ من رب او گون اورشَلئمده ياشايانلاري حئفظ اده‌جيم. او گون اونلارين آراسيندا لاپ گوجسوز آدام داوود کئمي، داوود نسلی ده تاري کئمي، اونلارين قاباغيندا گِدن ربّئن مَله‌يي کئمي اولاجاقدير. ۹ او گون بو نئيّتده اولاجاغام کي، اورشَلئمه هوجوم اتمک اوچون گلن بوتون مئلّتلري محو اِدئم. ۱۰ داوود نسلی و اورشَلئمده ياشايانلارين اوستونه فيض و يالواريش روحونو تؤکه‌جيم. اونلار منه-بدنئني دِشدئکلري آداما باخاجاقلار و يِگانه اوغلونا ياس توتان آدام کئمي، اونا ياس توتاجاقلار، ائلک اوغلو اوچون درد چکن آدام کئمي درد چکه‌جکلر. ۱۱ او گون اورشَلئمده بؤيوک ماتم اولاجاق، مِگئدّو اوواسيندا، هَدَد-رئمّوندا اولدوغو کئمي بؤيوک ماتم اولاجاق. ۱۲ اؤلکه‌ده هر نسئل اؤز ائچئنده ياس توتاجاق: داوود نسلی آيري، آروادلاري آيري، ناتان نسلی آيري، آروادلاري آيري، ۱۳ لاوي نسلی آيري، آروادلاري آيري، شئمعي نسلی آيري، آروادلاري آيري ياس توتاجاق. ۱۴ بوتون قالان نسئل‌لري آيري-آيري، آروادلاري دا آيري ياس توتاجاق.

- ZEC
- ←
- ۱۲
- →

© 2008 Bible Society of Azerbaijan