- 1CH
- ←
- ۱۹
- →

۱۹
عَمّونلولار و اَراملي‌لار اوستونه ظفر
(۲سال. ۱۰: ۱- ۱۹) ۱ بئر مودّتدن سونرا عَمّون اؤولادلارينين پادشاهي ناخاش اؤلدو و يرئنه اوغلو پادشاه اولدو. ۲ داوود ددي: “ناخاشين اوغلو خانونا ياخشيليق اده‌جيم، چونکي آتاسي منه ياخشيليق اتدي.” داوود قاصئدلر گؤندردي کي، آتاسينا گؤره خانونا باش‌صاغليغي ورسئنلر. لاکئن داوودون آداملاري عَمّون اؤولادلارينين اؤلکه‌سئنه، اونون يانينا باش صاغليغي ورمک اوچون گلنده ۳ عَمّونلولارين باشچيلاري خانونا ددئلر: «سن اله بئلئرسن کي، داوود بو باش‌صاغليغي ورن آداملاري سنئن آتانا حؤرمتي اولدوغو اوچون گؤندرئب؟ اونون آداملاري مگر گلمه‌يئبلر کي، بو تورپاغي آختاريب، جاسوسلوق ادئب ييخسينلار؟” ۴ خانون داوودون آداملاريني توتوب، ساقّاللاريني قيرخديردي و پالتارلاريني اوتوراجاق يرئنه قدر آشاغيدان کَسدئردي و اونلاري گری گؤندردي. ۵ بو آداملار باره‌ده داوودا خبر چاتدي. داوود اونلارين پئشوازينا قاصئدلر گؤندردي، چونکي بو آداملار چوخ اوتانديريلميشديلار. پادشاه ددي: “ساقّالينيز چيخانا قدر اَرئحادا قالين، سونرا قاييدين.” ۶ خانون و عَمّونلولار داوودون يانيندا نئفرت قازانديقلاريني گؤرنده، اَرام‌نَخه‌ره‌يئمدن ، اَرام‌مَعَکادان، و صوبادان مئن تالانت گوموش گؤندردئلر کي، اؤزلرئنه اوجرَتله دؤيوش عارابالاري و آتلي‌لار توتسونلار. ۷ بلجه اؤزلري اوچون اوتوز ائکي مئن دؤيوش عاراباسي، مَعَکا پادشاهيني و اونون قوشونلاريني اوجرتله توتدولار، اونلار دا گلئب مِدِبانين قاباغيندا اوردوگاه قوردولار. عَمّونلولار دا اؤز شهرلرئندن ييغيليب دؤيوشه گلدئلر. ۸ داوود بونو اشئدنده، يوآبلا بوتون جنگاور قوشونونو گؤندردي. ۹ عَمّونلولار چيخيب شهرئن گئرئشئنده دؤيوش اوچون دوزولدولر، گلن پادشاهلار دا آيريجا چؤلده ائدئلر. ۱۰ يوآب او زامان کي، دوشمنلرئن اونون ضئدّئنه قاباقدان و آرخادان دوزولدوکلرئني گؤردو، بوتون ائسرايئلئن سچمه دؤيوشچولرئندن بعضئلرئني آييريب اَراملي‌لارين ضئدّئنه دوزدو. ۱۱ لاکئن خالقين قالان حئصّه‌سئنه قارداشي اَبشه‌يي باشچي قويدو و اونلار عَمّونلولارين موقابئلئنده دوزولدولر. ۱۲ يوآب ددي: “اگر اَراملي‌لار مندن گوجلو اولسالار، سن منه کؤمک اِدَرسن، آمّا اگر عَمّونلولار سندن گوجلو اولسالار، من سنه کؤمک اده‌رم. ۱۳ گوجلو اول. گل خالقيميز آدينا و تاريميزين شهرلري آدينا ائگئدلئک گؤرسدَک. قوي رب گؤزونده خوش اولاني اتسئن.” ۱۴ يوآب و يانينداکي قوشون ووروشماق اوچون اَراملي‌لارا ياخينلاشديلار. اَراملي‌لار يوآبين قاباغيندان قاچديلار. ۱۵ عَمّونلولار اَراملي‌لارين قاچديغيني گؤرنده، اونلار دا يوآبين قارداشي اَبشه‌يئن قاباغيندان قاچيب شهره گئردئلر. سونرا يوآب اورشلئمه گلدي. ۱۶ اَراملي‌لار ائسرايئللی‌لرئن قاباغيندا مغلوب اولدوقلاريني گؤرنده قاصئدلر گؤندرئب، فَرات چايينين او تايينداکي اَراملي‌لاري دؤيوشه چيخارتديلار. اونلارين باشچيسي هَدَد عِزِرئن قوشون باشچيسي شوفَک ائدي. ۱۷ بو خبر داوودا چاتاندا، او، بوتون ائسرايئللی‌لري ييغيب اوردون چاييني کچدي و اَراملي‌لارين قاباغينا گلئب قوشونونو اونلارين ضئدّئنه دوزدو. داوود اؤز قوشونونو اَراملي‌لارين قاباغينا چيخارتدي و اَراملي‌لار اونونلا ووروشدولار. ۱۸ اَراملي‌لار ائسرايئللی‌لرئن قاباغيندان قاچديلار. داوود اَراملي‌لاردان يدّي مئن عارابا دؤيوشچوسونو و قيرخ مئن پئياداني قيردي، قوشون باشچيسي شوفَکي ده اؤلدوردو. ۱۹ هَدَد عِزِرئن آداملاري ائسرايئللی‌لرئن قاباغيندا مغلوب اولدوقلاريني گؤرنده، داوودلا صولح باغلاديلار و اونا تابع اولدولار. اَراملي‌لار بئر داها عَمّونلولارا کؤمک اتمک ائستمه‌دئلر.

- 1CH
- ←
- ۱۹
- →

© 2008 Bible Society of Azerbaijan