- ZEP
- ←
- ۱
- →

ZEP
۱
۱ آمون اوغلو يهودا پادشاهي يوشئيانين حؤکم اتدئيي دؤورده، خئزقئيا اوغلو اَمَريا اوغلو گِدَليا اوغلو کوشي اوغلو صِفَنيايا ربّئن سؤزو نازئل اولدو.
يهودانين موحاکئمه گونو ۲ رب بله بويورور:
“ير اوزوندن هر شيي سئلئب سوپوره‌جيم.” ۳ رب بله بويورور:
“ائنسانلاري، حيوانلاري،
گؤيده‌کي قوشلاري، دهنزده‌کي باليقلاري،
پئس آداملاري ائله
شر اوچون قورولان تله‌لرئني
سئلئب سوپوره‌جيم،
ائنساني ير اوزوندن يوخ اده‌جيم. ۴ اَلئمي اوزاديب يهودا و اورشلئم ساکئنلرئنئن
هاميسيني جزالانديرجاغام،
بَعَل بوتلرئندن قالانلاري بورادان سئلئب آتاجاغام،
بوتپرست دئن خادئملري ائله کاهئنلرئنئن آدلاريني دا بورادان سئلئب آتاجاغام. ۵ داملاردا گؤي جئسئملرئنه سجده ادنلري،
هم ربّئن آدينا، هم ده مئلکوم بوتو آدينا
آند ائچئب سجده ادنلري، ۶ ربّئن يولوندان دؤنَنلري،
ربّی آختايارمايانلاري،
ربدن مصلحت آلمايانلاري،
بورادان يوخ اده‌جيم.” ۷ پروردئگار ربّئن حوضوروندا ساکئت اولون،
چونکي اونون گونو ياخينلاشير،
رب قوربان حاضيرلاييب، قوناقلاريني تقدئس ادئب. ۸ رب ديئر: “او قوربان گونو امئرلري، شاهزاده‌لري،
اجنبي دَبي ائله گِيئنَنلري جزالانديرجاغام. ۹ او گون آستاناسيندان تولّانيب کِچَنلري،
اؤز آغالارينين اِولرئني قدّارليق و حئيله ائله
دولدورانلاري جزالانديرجاغام.” ۱۰ رب بويورور:
“او گون باليقلار دروازاسيندان فغان سَسي،
ائکئنجي محلّه‌دن شئون سَسي،
تپه‌لردن ده بؤيوک گورولتو اِشئدئله‌جک.” ۱۱ ای بازار محلّه‌سئنئن ساکئنلري، شئون ادئن!
بوتون تاجئرلر محو اولاجاق،
تَره‌زئده گوموش چکن آداملار قيريلاجاق. ۱۲ او زامان اورشَلئمئن هر طرفئني
چيراقلارلا آختاراجاغام،
خوشبخت ياشايان لاقيدلري،
چؤکونتوسو دئبئنه چؤکموش شراب کئمي اولانلاري،
اورَکلرئنده “رب هچ نه اتمَز، نه ياخشيليق، نه ده پئسلئک” دئيَنلري
جزالانديرجاغام. ۱۳ وار-دؤولتلري تالان اولاجاق،
اِولري خارابا قالاجاق،
تئکدئکلري اِولرده ياشاماياجاقلار،
اونلار، سالديقلاري اوزوملوکلرئن شرابلاريني
ائچميه‌جکلر. ۱۴ ربّئن مؤحتشم گونو ياخينلاشير،
ياخينلاشير، تِز گله‌جک.
اشئت! ربّئن گونونده فرياد سَسي آجي اولاجاق،
ائگئد آدام بِله، فرياد اده‌جک. ۱۵ او گون قضب گونو اولاجاق:
اذئيّت و مشقّت گونو،
وئران و محو گونو،
قارانليق و ظولمت گونو،
قارا بولودلارين بورودويو گونو اولاجاق! ۱۶ او گون ائستِحکاملي شهرلره،
اوجا بوي کونج بورجلرئنئن ضئدّئنه
دؤيوش اوچون چالينان کَره‌نايلارين،
دؤيوش نعره‌لرئنئن سَسلَندئيي گونو اولاجاق! ۱۷ آداملارا اِله بلا گؤنده‌ره‌جيم کي،
کور کئمي هارايا گده‌جکلرئني بئلميه‌جکلر،
چونکي ربّئن ضئدّئنه گوناه ادئبلر.
قانلاري توز کئمي تؤکوله‌جک،
باغيرساقلاري يرده چورويوب پِيئن اولاجاق.” ۱۸ ربّئن قضب گونونده
قيزيل-گوموشلري اونلاري قورتارا بئلميه‌جک،
اونون قيرتلي قضبئنئن آلوووندا
بوتون اؤلکه يانيب يوخ اولاجاق،
چونکي او، اؤلکه‌نئن ساکئنلرئني کامئل بئر شکئلده قيراجاق.

- ZEP
- ←
- ۱
- →

© 2008 Bible Society of Azerbaijan