- GEN
- ←
- ۹
- →

۹
تارينين نوحلا باغلاديغي عهد ۱ تاري نوحا و اونون اوغوللارينا برکت ورئب ددي: “ثمره‌لي اولوب، چوخالين و يِر اوزونو دولدورون. ۲ يرده‌کي بوتون حيوانلار، گؤيده‌کي بوتون قوشلار، يرده سورونن بوتون جانلي‌لار و دهنزده اولان بوتون باليقلار سئزدن قورخوب دهشته گله‌جک. اونلار سئزئن ائختئيارينيزا ورئلئب. ۳ حرکت ادن بوتون جانلي‌لار دا سئزه يمک اولاجاق، اونلارين هاميسيني بوتون ياشيل اوتلار کئمي سئزه ورئرم. ۴ آنجاق اَتي اونون قاني‌ائله بئرلئکده کي، اونون جانيدير، يميه‌جکسئنئز. ۵ آرخايين کي، من ده سئزئن قانينيزين قئصاصيني هر جانلي‌دان آلاجاغام. هر حيواندان قانينيزي آلاجاغام. هر آدامين قانيني دا آيري ائنساندان آلاجاغام. ۶ کئم ائنسان قاني تؤکسه،
اونون دا قاني
ائنسان اَلي ائله تؤکوله‌جک.
چونکي تاري ائنساني
اؤز صورتئنده ياراديب. ۷ سئز ثمره‌لي اولوب چوخالين،
يِر اوزونه ياييلين،
اورادا چوخالين.” ۸ تاري نوحا و يانيندا اولان اوغوللارينا ددي: ۹ “باخ، من سئزئنله، سئزدن سونراکي نسئلئنئزله اؤز عهدئمي باغلاييرام، ۱۰ بو عهدی جانلی مخلوقلارلا- قوشلار، مال-حيوانلار و بوتون وحشی حيوانلارلا دا کی، گمئدن چيخيبلار و يِر اوزونده‌ سئزئنله‌دئرلر، باغلاييرام. ۱۱ سئزئنله اؤز عهدئمي قويورام کي، بوتون جانلي‌لار بئر داها سلله محو اولماياجاق و هچ واخت يِر اوزونده وئران ادن سل باش ورميه‌جک.” ۱۲ تاري گئنه ددي: “منئم سئزئنله و سئزئنله اولان بوتون جانلي‌لارلا و سئزدن سونرا گلن بوتون نسئل‌لرله باغلاديغيم عهدئن علامتي بودور: ۱۳ بولوددا اؤز کامانيمي قويورام کي، منئمله ير اوزو آراسيندا اولان عهدئن علامتي اولسون. ۱۴ من يِر اوزونه بولود گتئردئيئم زامان، بولوددا کامان گؤرونه‌جک. ۱۵ من سئزئنله و بوتون جانلي مخلوقلارلا باغلاديغيم عهدي يادا سالاجاغام. سولار بئر داها سله چوئرئلميه‌جک کی، بوتون جانلي‌لاري محو اتسئن. ۱۶ بولوددا کامان گؤرونن زامان من اونو گؤروب، او ابدي عهدي يادا سالاجاغام کي، من تاري و يِر اوزونده ياشايان بوتون جانلي مخلوقلارلا وار.” ۱۷ تاري گئنه نوحا ددي: “منئم يِر اوزونده ياشايان بوتون جانلي‌لارلا باغلاديغيم عهدئن علامتي بودور.”
نوحون اوغوللاري ۱۸ گمئدن چيخان نوحون اوغوللاري بونلاردير: سام، خام، و يافِت. خامدان کَنَعان اولدو. ۱۹ نوحون اوچ اوغلو بونلاردير و يِر اوزونده‌کي بوتون ائنسانلار اونلاردان اولدو. ۲۰ نوح تورپاغي بِجَرميه باشلادي و بئر اوزوم باغي اَکدي. ۲۱ شراب ائچئب کِفلَندي و اؤز چاديريندا لوت اوزاندي. ۲۲ کَنَعانين آتاسي خام، آتاسينين لوت اولدوغونو گؤردو و بونو اشئکده ائکي قارداشينا ددي. ۲۳ سام و يافِت بئر پالتار گؤتوروب، اؤز چئيئنلرئنه سالديلار و دالدالي ائچه‌ري گئرئب، آتالارينين لوت بدنئني اؤرتدولر. اونلارين اوزلري او بئري طرفه چوئرئلمئشدي و آتالارينين لوتلويونو گؤرمه‌دئلر. ۲۴ نوح اؤز کِفلئلئيئندن آييلدي و کئچئک اوغلونون عملئني بئلئب ددي: ۲۵ “کَنَعانا لعنت اولسون،
اؤز قارداشلارينين قوللارينا قول اولسون.” ۲۶ نوح گئنه ددي:
“سامين تاريسي رب موبارک اولسون،
کَنَعان اونا قول اولسون. ۲۷ تاري يافِته ووسعت ورسئن،
سامين چاديريندا ياشاسين.
کَنَعان اونا قول اولسون.”
نوحون اؤلومو ۲۸ نوح سلدن سونرا، داها اوچ يوز اَلّي ائل ياشادي. ۲۹ او، دوقّوز يوز اَلّي ائل عؤمور سوروب، اؤلدو.

- GEN
- ←
- ۹
- →

© 2008 Bible Society of Azerbaijan