- JER
- ←
- ۳۲
- →

۳۲
اِرِميا‌نين زَمي آلماسي ۱ يهودا پادشاهي صئدقئيانين پادشاهليغينين اونونجو ائلئنده کي، نِبوکَدنِصّرئن پادشاهليغينين اون سکّئزئنجي ائلي ائدي، ربدن اِرِميايا بو سؤز نازئل اولدو. ۲ بو زامان بابئل پادشاهينين قوشونو اورشلئمي موحاصئره‌يه آلميشدي. اِرِميا پيغمبر يهودا پادشاهينين سارايينداکي کشئکچئلر حيطئنده محبوس ائدي. ۳ يهودا پادشاهي صئدقئيا اونو بورادا حبس اده‌رَک دمئشدي: “سن نه اوچون بو جور نبئلئک ادئب ديئرسن: رب بله ديئر: «باخ، بو شهري بابئل پادشاهينا تسلئم اده‌جيم، او بوراني اَله کچئرده‌جک. ۴ يهودا پادشاهي صئدقئيا کَلدانئلرئن اَلئندن قاچيب قورتارماياجاق، قطعن بابئل پادشاهينا تسلئم ادئله‌جک. اونونلا اوز-اوزه صؤحبت اده‌جک، گؤز-گؤزه داياناجاق. ۵ صئدقئيا بابئله آپاريلاجاق، و من اونون ائشئنه باخاناجاق اورادا قالاجاق. اگر کَلدانئلرله ووروشاسينيز، اوغور قازانماياجاقسينيز؟» رب بويورور.” ۶ اِرِميا ددي: “منه ربّئن بو سؤزو نازئل اولدو: ۷ «باخ، سنئن عَمئن شَلّوم اوغلو خَنه‌مِل، سنئن يانينا گلئب دئيه‌جک: عَناتوتداکي زَمئمي ساتين آل. چونکي سن منئم لاپ ياخين قوحومومسان و زَمئمي ساتين‌آلما حاقّي سنئندئر و سنئن وَظئفَندئر.» ۸ سونرا، ربّئن ددئيي کئمي، عَمئم اوغلو خَنه‌مِل کشئکچئلر حيطئنده يانيما گلئب ددي: «بِنيامئن بؤلگه‌سئنده اولان عَناتوتداکي زَمئمي ساتين آل. چونکي مئراث حاقّي دا، قَيّوملوق حاقّي دا سنه عاييددير. اونو اؤزون اوچون ساتين آل.» او زامان بئلدئم کي، بو سؤز ربّئن طرفئندن‌دئر. ۹ بلجه عَناتوتداکي زَمئني عَمئم اوغلو خَنه‌مِلدن ساتين آلديم. زَمئنئن عوضئنده اونا اون يدّي شِکِل گوموش چکئب وردئم. ۱۰ قباله‌ني چاغيرديغيم شاهئدلرئن حوضوروندا ائمضالاييب مؤهورله‌دئم، گوموشو تَره‌زئده چکدئم. ۱۱ قايدا-قانونلار يازيلميش مؤهورلنمئش قباله‌ني و آچيق موقاوئله کاغيذيني گؤتوردوم. ۱۲ عَمئم اوغلو خَنه‌مِلئن، قباله‌ني ائمضالايان شاهئدلرئن و کشئکچئلر حيطئنده اوتوران بوتون يهودالي‌لارين گؤزو قاباغيندا، قباله‌ني مَخسِيا اوغلو نِرئيا اوغلو باروکا وردئم. ۱۳ اونلارين گؤزو قاباغيندا باروکا بله تعلئمات وردئم: ۱۴ «ائسرايئلئن تاريسي اولان قوشونلار ربّی بله ديئر: ‹بو مؤهورلنمئش قباله‌ني و آچيق موقاوئله کاغيذيني گؤتور و بئر گئل قابين ائچئنه قوي، اِله کي، اوزون بئر مودّت اوچون قالسين.›» ۱۵ چونکي ائسرايئلئن تاريسي اولان قوشونلار ربّی بله ديئر: «بو اؤلکه‌ده گئنه اِولر، زَمئلر و اوزوم باغلاري ساتين آليناجاق.» ۱۶ قباله‌ني نِرئيا اوغلو باروکا وردئکدن سونرا ربّه دوعا ادئب ددئم: ۱۷ «آه ای پروردئگار رب، بؤيوک گوجونله و اوزانان قولونلا يِري، گؤيو ياراديبسان. اده‌بئلميه‌جَيئن هچ بئر شي يوخدور. ۱۸ سن مئنلر آداما محبّت گؤرسدئرسن، آمّا آتالارين اتدئيي تقصئرلرئن عوضئني اؤولادلاريندان آليرسان. ای بؤيوک و گوجلو تاري کي، آدين قوشونلار ربّي‌دئر. ۱۹ نئيّتلرئن عظمتلي، ائشلرئن بؤيوکدور! بشرئن بوتون يوللاري سنئن نظرئن آلتيندادير؛ هر کسه يوللارينا و اتدئکلرئنئن نتئجه‌سئنه گؤره عوض ورئرسن. ۲۰ سن مئصئرده، ائسرايئلده و بوتون ائنسانلار آراسيندا بو گونه قدر علامتلر و مؤجوزه‌لر گؤرستدئن. بو گون اولدوغو کئمي شؤهرت قازاندين. ۲۱ سن اؤز خالقين ائسرايئلي علامتلرله، مؤجوزه‌لرله، قووّتلي اَلئنله، اوزانان قولونلا بؤيوک دهشت ساچاراق مئصئر تورپاغيندان چيخارتدين. ۲۲ آتالارينا وره‌جيئنه آند ائچدئيئن بو تورپاغي، سود و بال آخان تورپاغي اونلارا وردئن. ۲۳ اونلار گلئب تورپاغي اؤزلرئنه مولک اتدئلر، آمّا سنئن سؤزونه قولاق آسماديلار، سنئن قانونونو دا رئعايت اتمه‌دئلر؛ امر اتدئيئن شيلرئن هچ بئرئنه عمل اتمه‌دئلر. بونا گؤره ده بوتون بو فلاکتلري باشلارينا گتئردئن. ۲۴ گؤر شهر دووارلارينين يانينا نجه تورپاق قالاقلاري ييغيلير کي، شهري اَله کچئرتسئنلر. شهر قيلينج، آجليق و وبا اوزوندن اورايا هوجوم ادن کَلدانئلره تسلئم ادئله‌جک. ددئکلرئن يرئنه يِتئشدي، نجه کي، ائندي گؤرورسن! ۲۵ آمّا، ای پروردئگار رب، شهر کَلدانئلره تسلئم ادئله‌جيي حالدا، سن منه ديئرسن: ‹زَمئني گوموشله اؤزون اوچون ساتين آل و بونا شاهئدلر چاغير.›»” ۲۶ او واخت اِرِميايا ربّئن بو سؤزو نازئل اولدو: ۲۷ “بوتون بشرئن تاريسي رب منم. منئم اده‌بئلميه‌جيئم بئر شي مگر وار؟ ۲۸ بونا گؤره ده رب بله ديئر: «باخ، من بو شهري کَلدانئلره و بابئل پادشاهي نِبوکَدنِصّره تسلئم اده‌جيم، او دا اوراني آلاجاق. ۲۹ شهره هوجوم ادن کَلدانئلر گلئب اورايا اود ووراجاقلار. شهري ده، اِولري ده يانديراجاقلار. او اِولرئن داملاريندا بَعَلئن شرفئنه بوخور يانديريب باشقا آللاهلارا مايع تقدئملري گتئره‌رک منی قضبلَندئرمئشدئلر. ۳۰ چونکي ائسرايئل و يهودا اؤولادلاري جاوانليقلاريندان بَري همئشه گؤزومده پئس اولان ائشلر گؤروبلر. دوغرودان دا، ائسرايئل اؤولادلاري گؤردوکلري ائشلرله منی قضبلَندئرمکدن باشقا بئر شي اتمه‌يئبلر.» رب بويورور. ۳۱ «بو شهر تئکئلدئيي واختدان ائندئيه قدر منی او قدر قضبلَندئرئب کي، اونو حوضورومدان ردّ ادئب آتاجاغام. ۳۲ چونکي ائسرايئل و يهودا اؤولادلاري-اؤزلري، پادشاهلاري، باشچيلاري، کاهئنلري، پيغمبرلري، يهودادا و اورشَلئمده ياشايانلار اتدئکلري بوتون پئسلئکلرله منی قضبلَندئرئبلر. ۳۳ اونلار منه اوزلرئني يوخ، آرخالارينا چِوئردئلر؛ اونلاري دفه‌لرله اؤيرَتدئيئم حالدا، گئنه منه قولاق آسماديلار و درس آلماديلار. ۳۴ منئم آديملا چاغيريلان معبده ائيرنج بوتلرئني قويوب اوراني نجئسله‌دئلر. ۳۵ بِن‌هئنّوم دره‌سئنده بَعَل اوچون پرستئشگاهلار تئکدئلر کي، اوغوللاريني و قيزلاريني مولِک بوتونه قوربان اتسئنلر. من بله ائيرنج بئر شيي اتمه‌يي و يهوداني گوناها باتيرماغي نه اونلارا امر اتدئم، نه ده آغليما گتئردئم. ۳۶ سئز بو شهر باره‌ده ديئرسئنئز: ‹قيلينج، آجليق و وبا ائله بابئل پادشاهينا تسلئم ادئلئر.› آمّا ائسرايئلئن تاريسي رب ديئر: ۳۷ «اونلاري آلوولانان قضب و بؤيوک حئدّتله اسئر اتدئيئم بوتون اؤلکه‌لردن بئر يِره ييغاجاغام. اونلاري بورايا قايتاريب اَمئن-آمانليق ائچئنده ياشامالارينا ائجازه وره‌جيم. ۳۸ اونلار منئم خالقيم اولاجاقلار، من ده اونلارين تاريسي اولاجاغام. ۳۹ اونلارا واحئد اورَک و واحئد حيات طرزي وره‌جيم کي، اؤزلرئنئن و اؤولادلارينين ياخشيليغي اوچون منه همئشه حؤرمت اتسئنلر. ۴۰ اونلارلا ابدی بئر عهد باغلاياجاغام؛ اونلارا ياخشيليق اتمکدن دؤنميه‌جيم، منه حؤرمت اتمه‌يي اونلارين اورَکلرئنه قوياجاغام، اِله کي، مندن هچ واخت آيريلماسينلار. ۴۱ اونلارا ياخشيليق اتمکدن سِوئنه‌جيم. حقئقتن، بوتون اوره‌يئمله، بوتون جانيملا اونلاري بو اؤلکه‌ده اَکه‌جيم.» ۴۲ رب بله ديئر: «بو خالقين باشينا بوتون بو بؤيوک فلاکتلري نجه گتئردئم، سؤز وردئيئم بوتون ياخشيليقلاري دا اونلارا وره‌جيم. ۴۳ بو تورپاقدا کي، سئز اونو ‹وئران اولموش، ائنسانسيز، حيوانسيز قالميش، کَلدانئلره تسلئم اولونموش› ديئرسئنئز، گئنه زَمئلر ساتين آليناجاق. ۴۴ بِنيامئن بؤلگه‌سئنده، اورشَلئم اطرافينداکي کَندلرده، يهودا شهرلرئنده، داغليق بؤلگه‌نئن، هامار بؤلگه‌نئن و نِگِبئن شهرلرئنده زَمئلر گوموشله ساتين آليناجاق، قباله‌لري شاهئدلرئن قاباغيندا ائمضالانيب مؤهورلَنه‌جک، چونکي اونلارين اسئر اولونموشلاريني گری قايتاراجاغام.» رب بويورور.”

- JER
- ←
- ۳۲
- →

© 2008 Bible Society of Azerbaijan