- JOB
- ←
- ۱۹
- →

۱۹
۱ او زامان اَيّوب جاواب ورئب ددي: ۲ «نه واختاجاق منی ائنجئده‌جکسئنئز، سؤزلرله منی اَزه‌جکسئنئز؟ ۳ اون دفه‌دئر کي، منی تحقئر ادئرسئنئز، منه ياوا رفتار اتمه‌يئنئزدن ده اوتانميرسينيز. ۴ اگر دوغرودان آزميش دا اولسام، بو آنجاق اؤز تقصئرئمدئر. ۵ اگر اؤزونوزو حقئقتن مندن اوستون توتورسونوز، عِيبئمي اوزومه وورورسونوز، ۶ بئلئن کي، تاري منه حاقسيزليق ادئب، هر طرفدن منی تورونا ساليب. ۷ باخين، “ظولمدور” ديئب باغيريرام، لاکئن جاواب آلميرام. کؤمک اوچون فرياد ادئرم، آمّا عدالت يوخدور. ۸ يولوما دئوار چکئب کي، کِچه بئلمه‌يئم؛ يوللاريمي قارانليغا ساليب. ۹ شرفئمي اَينئمدن سويوندوروب، باشيمدان تاجي گؤتوروب. ۱۰ هر ياندان منی ييخير، اَلدن گدئرم؛ اومئدئمي آغاج کئمي کؤکوندن چيخارديب. ۱۱ قضبئني ضئدّئمه توتوشدوروب، منی اؤزونه دوشمن ساييب. ۱۲ قوشونلاري اوستومه بئرلئکده گلئرلر، ضئدّئمه يوللاريني ساهمانلاييرلار، چاديريمين اطرافيندا يِرله‌شئرلر. ۱۳ قارداشلاريمي مندن اوزاقلاشديريب، تانيشلاريم منه کامئل ياد اولوبلار. ۱۴ قوحوملاريم مندن اَل چکئبلر، ياخين دوستلاريم منی اونودوبلار. ۱۵ اِوئمده ياشايانلار و کنئزلرئم منی اؤزگه ساييرلار، اونلارين گؤزلرئنده قرئب اولموشام. ۱۶ قولومو چاغيريرام، آغيز آچيب يالوارسام بله، جاواب ورمئر. ۱۷ نفسئمدن آرواديمين دا زَهله‌سي گدئر، اؤز قارداشلاريم دا مندن ائيره‌نئر. ۱۸ کئچئک اوشاقلار بله منه حقارت ادئرلر، آياغا قالخديغيم زامان ضئدّئمه دانيشيرلار. ۱۹ بوتون صمئمي دوستلاريم مندن ائکراه ادئرلر، سِودئکلرئم ده ضئدّئمه دوروبلار. ۲۰ سوموکلرئم دَرئمه، اَتئمه ياپيشيب، دئشئمئن دَرئسي ائله آنجاق قاچميشام. ۲۱ منه يازيغينيز گلسئن، يازيغينيز گلسئن، سئز ای دوستلاريم، چونکي تارينين اَلي منی ووروب. ۲۲ نه اوچون سئز ده منه تاري کئمي ائشکَنجه ورئرسئنئز، نئيه اَتئمدن دويمورسونوز؟ ۲۳ کاشکي سؤزلرئم يازيلسايدي! کاشکي کئتابدا قيد اولسايدي! ۲۴ دمئر قلم و قورغوشونلا همئشه‌لئک قايادا حَکّ اولسايدي! ۲۵ لاکئن من، بئلئرم کي، قورتاريجيم دئرئدئر، آخيردا او، ير اوستونده داياناجاق. ۲۶ دَرئم يوخ اولاندان سونرا، اَتئم اولمادان دا تاريني گؤره‌جيم. ۲۷ اؤزوم، اؤز گؤزلرئمله اونو گؤره‌جيم، اؤزوم، اؤزگه‌سي يوخ! نجه اوره‌يئم باغريمدا اوزولور! ۲۸ اگر دئيه‌سئنئز؛ «ائشئن کؤکو اوندادير، نجه اونا ائشکَنجه ورَک؟» ۲۹ اوندا اؤزونوز ده قيلينجدان قورخون؛ چونکي قضب قيلينج جزاسي گتئرَر، اِله کي، موکافاتين وار اولدوغونو بئله‌سئنئز.»

- JOB
- ←
- ۱۹
- →

© 2008 Bible Society of Azerbaijan