- MRK
- ←
- ۸
- →

۸
عئسا دؤرد مئن نفري دويورور
(متّا 15:‏32-‏39) ۱
او گونلرده گئنه بؤيوک بئر جاماعات ييغيلدي و يمک اوچون هچ شيلري يوخ ائدي. عئسا شاگئردلرئني چاغيريب اونلارا ددي: ۲ “جاماعاتا يازيغيم گلئر، چونکي اوچ گوندور يانيمداديرلار و يمک اوچون هچ بئر شيلري يوخدور. ۳ اگر اونلاري اِولرئنه آج يولا سالام، يولدا طاقتدن دوشرلر، چونکي بعضئلري اوزاقدان گلئبلر.” ۴ شاگئردلري جاواب وردئلر: “بو چؤللوکده بو قدر آدامي دويورماق اوچون کئم هارادان چورک تاپا بئلر؟” ۵ عئسا اونلاردان سوروشدو: “نچه چؤره‌يئنئز وار؟” شاگئردلر ددئلر: “يدّي چؤرک.” ۶ عئسا جاماعاتا امر اتدي کي، يره اوتورسون. و يدّي چؤره‌يي گؤتوروب شوکور اتدي و بؤلوب شاگئردلرئنه وردي کي، جاماعات آراسيندا پايلاسينلار. اونلار دا پايلاديلار. ۷ اونلارين بئر نچه کئچئک باليغي دا وار ائدي. عئسا اونلاري دا برکتله​يئب امر اتدي کي، جاماعات آراسيندا پايلاسينلار. ۸ جاماعات ييئب دويدولار و آرتيق قالان تئکه​لردن يدّي زنبئل دولدو. ۹ اونلارين ساييسي دؤرد مئن اولاردي. عئسا اونلاري مورخّص اتدي. ۱۰ و شاگئردلری ائله آنَن قاييغا مئندي و دالمانوتا دئيارينا گلدي. ۱۱ فرئسئلر چيخيب اونونلا موباحئثه اتمه‌يه باشلاديلار و اونو ائمتاحان اتمک اوچون گؤيدن بئر علامت ائسته‌دئلر. ۱۲ عئسا اورکدن درئن آه چکئب ددي: “بو نسئل نه اوچون علامت طلب ادئر؟ دوغروسونو سئزه ديئرم، بو نسئله هچ بئر علامت ورئلمه‌يه​جک.” ۱۳ و اونلاري ترک ادئب، گئنه قاييغا مئندي و دهنزئن او تايينا کچدي. ۱۴ اونلار چؤرک گؤتورمه‌يي ياددان چيخارتديلار و اؤزلری ائله بئر چؤرکدن باشقا هچ بئر شيلري يوخ ائدي. ۱۵ عئسا شاگئردلرئنه تاپشيريب ددي: “فرئسئلرئن ماياسيندان و هئرودون ماياسيندان اوزاق قالين.” ۱۶ شاگئردلر آرالاريندا بحث ادئب ديئردئلر: “چؤره‌يئمئز اولماديغي اوچون بله ديئر.” ۱۷ عئسا بونو باشا دوشوب اونلارا ددي: “چؤره‌يئنئز اولماديغي اوچون نئيه بحث ادئرسئنئز؟ حله ده باشا دوشمه‌يئبسئنئز؟ حله ده آنلاماييبسينيز؟ اوره‌يئنئز داشدير؟ ۱۸ آيا گؤزلرئنئز اولا-اولا گؤرمورسونوز؟ قولاقلارينيز اولا-اولا اشئتمئرسئنئز؟ ۱۹ آيا خاطيرلاميرسينيز او زاماني کي، بش چؤره‌يي بش مئن نفرئن آراسيندا پايلاديم؟! آرتيق قالان تئکه​لردن نچه سبد دولدوردونوز؟” شاگئردلر جاواب وردئلر: “اون‌ائکي سبد.” ۲۰ “يدّي چؤره‌يي دؤرد مئن نفرئن آراسيندا پايلاديغيم زامان، آرتيق قالان تئکه​لردن نچه زنبئل دولدوردونوز؟” شاگئردلر جاواب وردئلر: “يدّي زنبئل.” ۲۱ عئسا اونلارا ددي: “حله ده آنلاميرسينيز؟!” ۲۲ اونلار بيت​صيدايا گلدئلر. کور بئر آدامي اونون يانينا گتئرئب، عئسايا يالوارديلار کي، اونا ال قويسون. ۲۳ عئسا کورون الئندن توتوب اونو کنددن اشئيه چيخارتدي و گؤزلرئنه توپوروب اَللرئني اونون اوستونه قويدو و اوندان سوروشدو: “بئر شي گؤرورسن؟” ۲۴ کور آدام يوخاري باخيب ددي: “آداملاري گؤرورم، اونلاري آغاجلار کئمي گؤرورم کي، يرئيئرلر.” ۲۵ او واخت عئسا اَللرئني گئنه کورون گؤزلري اوستونه قويدو. کور آدام دئقّتله باخيب صاغالدي و بوتون شيلري سرراست گؤردو. ۲۶ عئسا اونو اِوئنه گؤنده‌رئب ددي: “کنده اصلا گئرميه​سن.” ۲۷ عئسا شاگئردلری ائله فئلئپي قيصرئيه​سئنئن کندلري طرفئنه يولا دوشدو. يولدا شاگئردلردن سوروشوب اونلارا ددي: “خالق منئم کئم اولدوغومو ديئر؟” ۲۸ شاگئردلر جاواب وردئلر: “تعمئد ورن يحيا، بعضي آداملار ائليا و اؤزگه​لري ده پيغمبرلردن بئري.” ۲۹ عئسا اونلارين اؤزوندن سوروشدو: “سئز منئم کئم اولدوغومو ديئرسئنئز؟” پطروس اونا جاواب ورئب ددي: “سن مسئحسن.” ۳۰ عئسا اونلارا جئدّي تاپشيردي کي، اونون باره​سئنده هچ کئمه بئر شي دمه‌سئنلر. ۳۱ و اونلارا تعلئم ورمه‌يه باشلادي کي، ائنسان اوغلو گرک چوخ عذاب چکسئن و آغ ساقّاللار، باش کاهئنلر و دئن عالئملري طرفئندن ردّ اولونوب اؤلدورولسون و اوچ گون سونرا دا دئرئلسئن. ۳۲ عئسا بو سؤزو اونلارا آچيقجا ددي. پطروس اونو بئر يانا چکئب دانلاماغا باشلادي. ۳۳ آمّا عئسا دؤنوب شاگئردلرئنه باخدي و پطروسا آجيقلانيب ددي: “اي شيطان، مندن ردّ اول. چونکي سن تارينين ائشلرئني يوخ، ائنسانين ائشلرئني دوشونورسن.” ۳۴ عئسا جاماعاتي شاگئردلری ائله يانينا چاغيريب ددي: “اگر کئمسه ائسته​يئر منئم داليمجا گلسئن، گرک اؤزونو ائنکار ادئب چارميخيني گؤتورسون و منئم داليمجا گلسئن. ۳۵ چونکي جانيني قورتارماق ائسته‌يَن هر کس، اونو هلاک اده​جک. آمّا کئم جانيني مندن اؤتري و ائنجئلدن اؤتري اَلدن ورسه، اونو قورتاراجاقدير. ۳۶ ائنسان اوچون نه خيئري وار کي، بوتون دونياني قازانسين، لاکئن جانيني محو اتسئن. ۳۷ ائنسان اؤز جاني عوضئنه نه وره بئلر؟ ۳۸ چونکي بو زئناکار و گوناهکار نسلئن ائچئنده، هر کس مندن و منئم سؤزلرئمدن اوتانسا، ائنسان اوغلو دا آتانين عئزّتئنده موقدّس ملکلر​له گلدئيي واخت اوندان اوتاناجاق.”

- MRK
- ←
- ۸
- →

© 2008 Bible Society of Azerbaijan