- 2TI
- ←
- ۳
- →

۳
۱ لاکئن بونو بئل کي، آخير گونلرده چتئن زامانلار گله​جک. ۲ چونکي ائنسانلار اؤزلرئني‌سِوَن، پول‌پرست، لافچي، کئبئرلي، سؤين، والئدينلره ناموطئع، ناسئپاس، ناپاک، ۳ سِومه‌ين، باريشمايان، قيبتچي، پرهئزسئز، مورووّتسئز، ياخشيليقدان نئفرت ادن، ۴ حؤقّه​باز، مولاحئظه اتمه‌ين، تکبّورلو، عيّاشليغي تاريدان داها چوخ سون، ۵ دئندارليغين ظاهئرئني ساخلايان آمّا اونون قووّتئني دانان اولاجاقلار؛ بله آداملاردان اؤزونو اوزاق ساخلا. ۶ چونکي بونلارين آراسيندا او آداملار دا وار کي، اِولره گئرئب، جوربه​جور هوسلرئن دالينجا قاچان و گوناه يوکونون آلتيندا اولان ضعئف آروادلاري اسئر ادئرلر. ۷ اونلاري کي، دائم اؤيره‌نئرلر، لاکئن هچ واخت حقئقتي آنلايا بئلمئرلر. ۸ يانّئس و يَمبه‌رئس نجه موسايا ضئدّ دوردولار، بو آداملار دا حقئقته ضئدّ دورورلار کي، عاغيلدا فاسئد، ائماندا دا مردوددورلار. ۹ آمّا بوندان آرتيق ترقّي اتمه‌يه​جکلر؛ چونکي اونلارين آخماقليغي هامييا آيدين اولاجاق، نجه کي، يانّئس و يَمبه‌رئسئن آخماقليغي اولدو. ۱۰ آمّا سن منئم تعلئمئمي، رفتاريمي، مقصدئمي، ائمانيمي، صبرئمي، محبّتئمي، تحمّولومو، ۱۱ ائشکنجه​لرئمي و عذابلاريمي ياخيندان گؤروبسن؛ انطاکئيه​ده، ائقونئيه​ده و لئستره‌ده باشيما گلنلر کئمئدن. نه ائشکنجه​لر باشيما گلدي و نجه رب اونلارين هاميسيندان مني قورتاردي! ۱۲ دوغرودان دا مسئح عئسادا دئندارليقلا ياشاماق ائسته‌ين بوتون آداملار عذاب چکه​جکلر. ۱۳ لاکئن پئس و حؤقّه​باز آداملار آلداديب، آلدانماقلا پئسلئکده ترقّي اده​جکلر. ۱۴ آمّا سن، اؤيره‌ندئيئن و يقئن تاپديغين شيلرده داوام ات، چونکي بئلئرسن کي، کئمدن اؤيره‌ندئن. ۱۵ و اوشاقليغيندان دا موقدّس يازيلاري بئلئبسن کي، قادئردئلر سنه حئکمت ورسئنلر و سني ائمان واسئطه‌سئله مسئح عئسادا اولان نئجاتا چاتديرسينلار. ۱۶ بوتون موقدّس يازيلار تارينين ائلهاملاماسي‌دير و تعلئم، توبئخ، يولا گتئرمک، و صالحلئکده تربئيه تاپماق اوچون فايدالي‌دير، ۱۷ اِله کي، تارينين آدامي کامئل و هر ياخشي ائش اوچون تجهئز اولسون.

- 2TI
- ←
- ۳
- →

© 2008 Bible Society of Azerbaijan