- JOS
- ←
- ۲۰
- →

۲۰
آلتي سيغيناجاق شهر
(ساي. ۳۵: ۹- ۳۴، تَث. ۴: ۴۱- ۴۳، ۱۹: ۱- ۱۴) ۱ سونرا رب يوشَعله دانيشيب اونا ددي: ۲ “ائسرايئل اؤولادلارينا دِه: «اؤزونوز اوچون موسا واسئطه‌سئله ددئيئم سيغيناجاق شهرلري سچئن کي، ۳ بئلمه‌دن، سهون بئر آدامي اؤلدورن قاتئل اورايا قاچسين. اورا سئزئن اوچون قان قئصاصيني آلان آدامدان سيغيناجاق يري اولسون. ۴ قوي قاتئل بو شهرلردن بئرئنه قاچسين، شهر قاپيسينين گئره‌جيئنده دورسون. اورادا او شهرئن آغساقّاللارينا اؤز عملئني دانيشسين. اونلار دا اونو شهره، يانلارينا آپارسينلار و اونا ير ورسئنلر کي، اونلارلا ياشاسين. ۵ اگر قان قئصاصي آلان اونو تعقئب اتسه، او زامان قاتئلي اونا تسلئم اتمه‌سئنلر، چونکي قونشوسونو بئلمه‌دن اؤلدوروب، اوّلدن اونونلا عداوتي يوخ ائدي. ۶ بو آدام جاماعات موقابئلئنده موحاکئمه اولانا قدر و او دؤورده اولان باش کاهئنئن اؤلومونه قدر بو شهرده ياشاسين. بوندان سونرا قاتئل اؤز شهرئنه، اؤز اِوئنه، اوندان قاچديغي شهره قاييدا بئلر.»” ۷ سيغيناجاق شهر اوچون جَلئلدن، نَفتالئنئن داغليق بؤلگه‌سئنده قِدِشي، اِفرايئمئن داغليق بؤلگه‌سئنده شِکِمي و يهودانين داغليق بؤلگه‌سئنده قئريَت‌اَربَعي، يعني خِبرونو آييرديلار. ۸ اوردون چايينين او بئري طرفي اَرئحانين شرقئنده ده رِعوبئن قبئله‌سئنئن تورپاغيندان يايلادا يِرلَشن صحراداکي بِصِري، جاد قبئله‌سئنئن تورپاغيندان اولان گئلعادداکي راموتو، مِنَسّه قبئله‌سئندن اولان باشاندا گولاني آييرديلار. ۹ بونلار بوتون ائسرايئللی‌لر اوچون و آرالاريندا ياشايان ياد اِللی‌لر اوچون تعيئن اولونان شهرلر ائدي کي، سهون قتل ادن هر بئر کس اورايا قاچا بئلردي و جاماعات قاباغيندا موحاکئمه اولوناجاق قان قئصاصيني آلانين اَلي ائله اؤلدورولمَزدي.

- JOS
- ←
- ۲۰
- →

© 2008 Bible Society of Azerbaijan