- EXO
- ←
- ۲۴
- →

۲۴
تاري ائله ائسرايئل آراسيندا عهدئن باغلانماسي ۱ رب موسايا ددي: “سن، هارون، ناداب، ابئهو و ائسرايئل آغساقّاللاريندان يتمئش نفر ربّئن يانينا چيخين. اوزاقدان سجده ادئن. ۲ سونرا آنجاق سن، ای موسا، ربّئن حوضورونا ياخينلاش؛ او بئرئلري ياخينلاشماسينلار؛ خالق دا بورايا چيخماسين.” ۳ موسا گلئب ربّئن بوتون سؤزلرئني و حؤکملرئني خالقا نَقل اتدي. بوتون خالق بئر سَسله جاواب ورئب ددئلر: “ربّئن ددئيي سؤزلرئن هاميسينا عمل اده‌جيئک.” ۴ موسا ربّئن بوتون سؤزلرئني يازدي. او سحر اِرکَن دوروب داغين اَته‌يئنده قوربانگاه و ائسرايئلئن اون ائکي قبئله‌سئنه گؤره، اون ائکي سوتون تئکدي. ۵ سونرا موسا ائسرايئلئن جاوانلاريني گؤندردي و اونلار ربّه يانديرما قوربانلاري و باريش قوربانلاري اولاراق گاميشلار کَسدئلر. ۶ موسا حيوانلارين قانينين ياريسيني گؤتوروب لَيَنلره تؤکدو. قانين او بئري ياريسيني دا قوربانگاهين اوستونه سَپدي. ۷ او، عهد کئتابيني الئنه آليب خالقا اوجادان اوخودو و اونلار ددئلر: “ربّئن ددئيي بوتون سؤزلره عمل ادئب قولاق آساجاغيق.” ۸ سونرا موسا قاني گؤتوروب خالقين اوستونه سَپه‌رَک ددي: “باخ، بوتون بو سؤزلره گؤره، ربّئن سئزئنله کَسدئيي عهدئن قاني!” ۹ سونرا موسا هارون، ناداب، ابئهو و ائسرايئل آغساقّاللاريندان يتمئش نفرله بئرلئکده چيخدي ۱۰ و ائسرايئلئن تاريسيني گؤردولر. اونون آياقلاري آلتيندا لاجورد داشيندان دؤشه‌مه کئمي، سَمايين اؤزونه بَنزَر آيدين بئر شي وار ائدي. ۱۱ تاري ائسرايئلئن باشچيلارينا الئني اوزاتمادي؛ اونلار تاريني گؤردولر و ييئب-ائچدئلر. ۱۲ رب موسايا ددي: “منئم يانيما داغا چيخ و اورادا دور؛ سنه او داش لؤوحه‌لری وره‌رم کی، اولارين اؤيرنمه‌سي اوچون اوستونه قانون و امرلري يازميشام.” ۱۳ موسا خئدمتچئسي يوشَعله قالخدي و موسا تارينين داغينا چيخدي. ۱۴ آمّا آغساقّاللارا ددي: “بئز سئزئن يانينيزا گری قاييداناجاق بورادا گؤزله‌يئن. باخ، هارون و خور يانينيزدادير؛ کئمئن نه چتئن ائشي وار، اونلارين يانينا گده بئلر.” ۱۵ سونرا موسا داغا چيخدي. بولود داغي بورودو. ۱۶ ربّئن عئزّتي سئنا داغينين اوستونده ساکئن اولدو. بولود اونو آلتي گون بورودو. يدّئنجی گونده رب موساني بولودون ائچئندن چاغيردي. ۱۷ ائسرايئل اؤولادلارينين گؤزونده، ربّئن عئزّتئنئن گؤرونوشو داغين باشيندا کوله دؤنده‌رَن اود کئمي ائدي. ۱۸ موسا داغا چيخارکن بولودون ائچئنه گئردي و قيرخ گون-قيرخ گجه داغدا قالدي.

- EXO
- ←
- ۲۴
- →

© 2008 Bible Society of Azerbaijan