- JOB
- ←
- ۱۱
- →

۱۱
۱ او زامان نِعمِاتلي صوفَر جاواب ورئب ددي: ۲ «آيا بو قدر سؤز جاوابسيز قالسين؟ چوخ دانيشان آدام حاقلي ساييلسين؟ ۳ سنئن لافلارين قاباغيندا ائنسانلار ساکئت قالسين؟ رئشخند اده‌سن، هچ کس ده سني دانلاماسين؟ ۴ چونکي ديئرسن: «منئم تعلئمئم خالئصدئر، و سنئن گؤزونده طاهئرم.» ۵ کاشکي تاري دانيشسايدي، آغزيني سنه آچسايدي ۶ حئکمتئن سئرّئني سنه بئلدئرسَيدي! چونکي حئکمتئن ائکي اوزو وار. بئل کي، تاري تقصئرلرئنئن نچه‌سئندن کچئب. ۷ آيا تارينين درئنلئيئني اؤلچه بئلرسن؟ قادئري موطلقئن نهايتلرئنه يِتئشه بئلرسن؟ ۸ گؤيلردن داها اوجادير، نه اده بئلرسن؟ اؤلولر دئياريندان داها درئندئر، نه آنلايا بئلرسن؟ ۹ اؤلچوسو يردن اوزوندور، دهنزدن گِنئش. ۱۰ اگر آرادان بئر کچه، توتوب باغلايا، اگر موحاکئمه‌يه چکه، کئم قاباغيني آلا بئلر؟ ۱۱ چونکي او، يالانچيلاري تاني‌يير؛ حاقسيزليغي گؤرن واخت، اونو درک ادئر؟ ۱۲ نه زامان وحشي اِششَک ائنسان دوغسا، آخماق دا آغيلّي اولار. ۱۳ اگر سن اوره‌يئني دوز اده‌سن، اَللرئني اونون طرفئنه اوزادارسان. ۱۴ اگر اَللرئنده تقصئر وار، اوندان اَل چک. قويما پئسلئک سنئن چاديريندا ساکئن اولسون. ۱۵ دوغرودان دا، او زامان باشيني اوتانمادان دئک توتارسان، صاغ-سالامات، قورخوسوز ياشايارسان. ۱۶ دار گونونو اونودارسان؛ اونو آخيب گتمئش سولار کئمي يادا سالارسان. ۱۷ حياتين گون‌اورتانين گونشئندن داها ائشيقلي اولار، قارانليغين سحر کئمي آچيلار. ۱۸ سن آرخايين اولارسان، چونکي اومئدئن وار. موحافئظت اولونارسان و امئن-آمانليقدا ياتارسان. ۱۹ ياتارسان و هچ کس سني قورخوتماز؛ سنئن لوطفونو بئر چوخلاري آرزولار. ۲۰ لاکئن پئس آداملارين گؤزلري قارالاجاق؛ پناه يرلري اولماياجاق، اومئدلري ده آخير نفسلرئني چکمک اولاجاقدير.»

- JOB
- ←
- ۱۱
- →

© 2008 Bible Society of Azerbaijan