- GEN
- ←
- ۷
- →

۷
سل ۱ رب نوحا ددي: “سن بوتون عايئلَن ائله بئرلئکده گمئيه گئر، چونکي بو بشر نسلی ائچئنده آنجاق سني نظرئمده صالح گؤردوم. ۲ هر پاک حيوانين اِرکَک و دئشئسئندن يدّي جوت، هر نجئس حيوانين اِرکَک و دئشئسئندن بئر جوت گؤتور. ۳ هم ده گؤيده‌کي هر قوشون اِرکَک و دئشئسئندن يدّي جوت گؤتور کي، نسلي بوتون ير اوزوندن کَسئلمه‌سئن. ۴ چونکي يدّي گون سونرا يِر اوزونه قيرخ گون-قيرخ گجه ياغيش ياغديراجاغام و ياراتديغيم بوتون جانلي‌لاري ير اوزوندن محو اده‌جيم.” ۵ رب نوحا نجه امراتمئشدي، او دا هر شيي اِلَجه يرئنه يتئردي. ۶ يِر اوزونه سل گلنده نوحون آلتي يوز ياشي وار ائدي. ۷ نوح، اوغوللاري، آروادي، و گلئنلري بئرلئکده گمئيه مئندئلر کي، سل سولاريندان آمانليقدا قالسينلار. ۸ پاک و نجئس حيوانلارين، قوشلارين، بوتون يرده سوروننلرئن ۹ اِرکَک و دئشئسي، جوت- جوت نوحون يانينا گمئيه گلدئلر؛ نجه کي، تاري نوحا امراتمئشدي. ۱۰ يدّي گون سونرا يِر اوزونه سل گلدي. ۱۱ همئن گون- نوحون عؤمرونون آلتي يوزونجو ائلئنده، ائکئنجي آيين اون يدّئنجي گونو درئن درئنلئکده اولان بوتون سو قايناقلاري پارتلادي و گؤيون پنجره‌لري آچيلدي. ۱۲ يِر اوزونه قيرخ گون- قيرخ گجه ياغيش ياغدي. ۱۳ اِله همئن گون نوح، اوغوللاري سام، خام، يافِت، آروادي، و اوچ گلئني گمئيه مئندئلر. ۱۴ اونلارلا بئر هر جور وحشي حيوان، هر جور مال-حيوان، هر جور يرده سورونن، هر جور گؤيده اوچان جانلي و هر جور قوش، اؤز جئنسلرئنه گؤره گمئيه گئردي: ۱۵ حيات نَفَسي اولان بوتون جانلي‌لاردان جوت-جوت، نوحون يانينا گمئيه گلدي. ۱۶ تارينين نوحا امر اتدئيي کئمي بوتون جانلي‌لاردان اِرکَک و دئشي حيوانلار گمئيه گئردئلر. اونلارين دالينجا رب قاپيني اؤرتدو. ۱۷ يِر اوزونده قيرخ گون سل گلدي و سو چوخاليب گمئني يردن يوخاري قالديردي. ۱۸ سولار چوخ يوخاري قالخيب يِر اوزونو آلديلار و گمي سويون اوزونده اوزمَيه باشلادي. ۱۹ سولار يِر اوزونو اِله توتدولار کي، گؤيون آلتيندا اولان بوتون اوجا داغلار سولارين آلتينا گتدي. ۲۰ سولار داغلارين باشيندان اون بش قول-‌آچ قالخديلار و اونلاري اؤرتدولر. ۲۱ يِر اوزونده حرکت ادن جانلي‌لارين هاميسي؛ قوشلار، مال-حيوانلار، وحشي حيوانلار، يرده سوروننلر و بوتون ائنسانلار محو اولدو. ۲۲ قورودا ياشايان حيات نَفَسي بورنوندا اولان جانلي وارليقلارين هاميسي اؤلدو. ۲۳ رب يِر اوزونده اولان بوتون جانلي‌لاري محو اتدي: ائنسالاردان توتموش، حيوانلارا، سوروننلره و گؤيده‌کي قوشلارا قدر، هر شي يِر اوزونده محو اولدو. آنجاق نوح و اونونلا بئر، گمئده اولانلار صاغ قالديلار. ۲۴ سولار يِر اوزونو يوز اَلّي گون بورودولر.

- GEN
- ←
- ۷
- →

© 2008 Bible Society of Azerbaijan